SunOnline: Bill thasdheegu kurumun LGA ge board uvijje\nފާތިމަތު ސައީދު 02 Jun 2020, 22:01\nއިދާރީ ދާއިރާތައް ލާމަރުކަޒީ އުސޫލުން ހިންގުން ކަށަވަރު ކުރުމުގެ ބިލު ރައީސުލްޖުމްހޫރިއްޔާ ތަސްދީގު ކުރެއްވުމާއެކު މިހާއޮތް ލޯކަލް ގަވަމެންޓް އޮތޯރިޓީ (އެލްޖީއޭ)ގެ ބޯޑު އުވިއްޖެ އެވެ.\nއެ ބިލު މަޖިލީހަށް ހުށަހެޅުވީ ހެންވޭރު ހުޅަނގު ދާއިރާގެ މެމްބަރު ހަސަން ލަތީފު އެވެ. ބިލު ގާނޫނަކަށް ވުމުން މިހާރު އޮތް އެލްޖީއޭގެ ބޯޑު އުވޭގޮތަށް ބިލަށް އިސްލާހު ހުށަހެޅުއްވީ ތުޅާދޫ ދާއިރާގެ މެމްބަރު ހިސާން ހުސައިން އެވެ. އެ ބިލު ރައީސުލްޖުމްހޫރިއްޔާ މިއަދު ތަސްދީގު ކުރެއްވުމާއެކު މިހާރު އޮތް އެލްޖީއޭގެ ބޯޑު ވަނީ އުވިފަ އެވެ. މިހާރު އެލްޖީއޭގެ ބޯޑުގައި ތިބެނީ ހަ މެމްބަރުންނެވެ. އެއީ ރައީސުލްޖުމްހޫރިއްޔާ އައްޔަން ކުރާ ދެ ވަޒީރަކު ހިމެނޭގޮތަށެވެ.\nބިލުގައި ބުނެފައިވަނީ އެލްޖީއޭއަށް ރައީސުލްޖުމްހޫރިއްޔާ ހަތް މެމްބަރުން އައްޔަން ކުރަން ޖެހޭނެ ކަމަށެވެ. އަދި އެލްޖީއޭއަށް އައްޔަން ކުރާ މެމްބަރުން ނަކީ މިހާރު ދައުލަތުން މުސާރަދޭ މަގާމެއްގައި ހުރި މީހެއް ނަމަ އެނާއަށް އިތުރު މުސާރައެއް ދޭން ނުޖެހޭނެ ކަމަށްވެސް ބިލުގައި ބުނެފައިވެ އެވެ.\nގާނޫނުއަސާސީއަށް ގެނައި އިސްލާހާ އެކު ކައުންސިލަރުންގެ ދައުރު ދިގުވި ނަމަވެސް ކައުންސިލުތަކަށް ލާމަރުކަޒީ ގާނޫނުން ލިބިދީފައިވާ ބޮޑެތި ބާރުތަކެއް ވަނީ ހަނިކޮށްފަ އެވެ.\nއެގޮތުން އިދާރީ ދާއިރާތައް ލާމަރުކަޒީ އުސޫލުން ހިންގުމުގެ ގާނޫނުގެ ދަށުން ލިބިދީފައިވާ ބާރުތަކުގެ ތެރެއިން ކައުންސިލުގެ ބެލުމުގެ ދަށުގައިވާ ނުވަތަ ކައުންސިލުގެ އިހުތިސާސް ހިމެނޭ ބިމެއް ނުވަތަ އިމާރާތެއް ނުވަތަ ރައުސުލްމާލެއް ވިއްކުމާއި ހަމަސް ދުވަހަށް ވުރެ ދިގު މުއްދަތަކަށް ކުއްޔަށް ދިނުމާއި، އެހެން ފަރާތަކަށް އަގެއް ނުލިބޭގޮތަށް ދިނުމާއި ނުވަތަ ހަވާލު ކުރުމާއި، ކައުންސިލު ޒިންމާވާގޮތަށް ދަރަންޏަށް ފައިސާ ނެގުމާއި، ދަރަންޏަށް ފައިސާ ދިނުމާއި، އާންމު ހިދުމަތްތައް ދިނުމަށް އިންވެސްޓް ކުރުމާއި، ރައްޔިތުންގެ ނަމުގައި ހުރި ފައިސާއިން ހަރަދު ކުރުމާއި، ސަޕްލިމެންޓްރީ ބެޖެޓް ފާސް ކުރުމާއި ކައުންސިލުގެ އިދާރާގެ އޮނިގަނޑަށް ބަދަލު ގެނައުމާއި، ކައުންސިލަށް މުވައްޒަފުން ލުމާއި ވަކިކުރުމުގެ ކަންކަން ކުރަންވާނީ އެލްޖީއޭގެ ހުއްދަ ހޯދުމަށް ފަހު ކަމަށް ބިލުގައި ވަނީ ބުނެފަ އެވެ.\nއެލްޖީއޭގެ ބޯޑު ބައްދަލުވުން ގިނަކުރަން އިސްލާހެއް


India in ufaddhaa Covid Vaccine beynun kurumuge emergency huhddha dhenee - One Online\nއިންޑިއާ އިން ކޮވިޑް ކޮންޓްރޯލް ނުވެ ފެތުރެމުން ދޭ --\nއިންޑިއާއިން އުފައްދާ ކޮވިޑް ވެކްސިން ބޭނުންކުރުމުގެ އިމަޖެންސީ ހުއްދައެއް ދެނީ\nއިންޑިއާއިން އުފައްދާ ކޮވިޑް ވެކްސިން ބޭނުންކުރުމުގެ އިމަޖެންސީ ހުއްދައެއް ދޭން އެގައުމުން ނިންމައިފިއެވެ.\nކޮވިޑް ކޮންޓްރޯލް ނުވެ ޕޮޒިޓިވް ވި މީހުންގެ އަދަދު ފަސް މިލިއަނާ ގާތްކޮށްފައިވާއިރު އިންޑިއާއިން ވަނީ އެގައުމުގައި ތައްޔާރު ކުރާ ވެކްސިން އަށް އިމަޖެންސީ ހުއްދައެއް ދީ ހާއްސަކޮށް އުމުރުން ދުވަސްވީ މީހުންނާއި ހައިރިސްކު މީހުންނަށް ވެކްސިން ދޭން ނިންމައިފައެވެ.\nއިންޑިއާގެ ހެލްތު މިނިސްޓަރު ހާޝް ވަރްދަން އެގައުމުގެ މީޑިއާތަކަށް މައުލޫމާތު ދެއްވަމުން ވިދާޅުވީ ވެކްސިން ގެ ފަހު މަރުހަލާ އަވަސްކޮށް ސަލާމަތާއި ރައްކާތެރިކަން ކަށަވަރުވާނަމަ ހުއްދަ ދިނުމަށް ނިންމާފައިވާ ކަމަށެވެ.\nވެކްސިންގެ ޓެސްޓުތައް ނިމި ވެކްސިން ބޭނުން ކުރެވޭ ވަރުވާނީ އަންނަ އަހަރުގެ ފުރަތަމަ ކޮޅުގައިކަމަށް އެގައުމުން ބުނެފައި ވެއެވެ.\nއިންޑިއާގައި ކޮވިޑް ކޮންޓްރޯލް ކުރުމަށް އަޅާފައިވާ ފިޔަވަޅުތައް ލުއިކޮށް ގައުމުގެ އިގްތިސާދު ހުޅުވާލުމުގެ މަސައްކަތް ކުރަމުން އަންނަ އިރު އެގައުމު ވަނީ ދުނިޔެއިން އެންމެ ގިނަމީހުން ކޮވިޑް ޖެހުނު ދެވަނަ ގަައުމުކަމުގައި ވެފައެވެ.\nގުޅޭ ޓެގު އިންޑިއާ ސިއްހަތު ކޮވިޑް 19 ވެކްސިން\nއިންޑިއާގެ ރޭލުތަކާބެހޭ މިނިސްޓަރު ކޮވިޑް ޖެހިގެން އަވަހާރަވެއްޖެ\nއިންޑިއާ އިން އުޅެނީ ރާއްޖެ ހިފާކަށް ނޫން، އެކަމަކު ފޮރުވިފައިވާ އެހެން ކަމެއްވޭ: އާދަމް ޝަރީފް\nހަނިމާދޫ އެއާޕޯޓު ވެގެންދާނީ އުތުރުގެ ޓޫރިޒަމްގެ އިންޖީނަށް: އިންޑިއާ\nހަނިމާދޫ އެއާޕޯޓު ތަރައްގީ ކުރުމުގެ މަޝްރޫއުގެ ސާވޭ ފަށައިފި\nހަ މަހަށްފަހު ތާޖު މަހަލް އަލުން ހުޅުވައިފި


#BREAKING: Raees Yameen jalah lumah Criminal Courtun kuri hukumah High Courtun thaaeedhukoffi | Jazeera\tރައީސް ޔާމީން ޖަލަށްލުމަށް ކްރިމިނަލް ކޯޓުން ކުރި ހުކުމަށް ހައި ކޯޓުން ތާއީދުކޮށްފި - Jazeera\nރައީސް ޔާމީން ޖަލަށްލުމަށް ކްރިމިނަލް ކޯޓުން ކުރި ހުކުމަށް ހައި ކޯޓުން ތާއީދުކޮށްފި\nއަބްދުﷲ ނަސީރު އިބްރާހިމް January 21, 2021 149 views0\nމަނީ ލޯންޑަރިންގގެ ކުށް ސާބިތުވާކަމަށް ކަނޑައަޅައި، ކްރިމިނަލް ކޯޓުން ކުރީގެ ރައީސް އަބްދުﷲ ޔާމީންގެ މައްޗަށް އިއްވި ހުކުމަށް، ހައި ކޯޓުން ތާއީދުކޮށްފި އެވެ.\nމި މައްސަލަ ބެއްލެވީ ހައި ކޯޓުގެ ތިން ފަނޑިޔާރުންގެ ބެންޗަކުންނެވެ. އެެއީ ފަނޑިޔާރު އަލްއުސްތާޛު ޙުސައިން ޝަހީދު، ފަނޑިޔާރު އަލްއުސްތާޛު ހުސެއިން މަޒީދު، ފަނޑިޔާރު މުޙައްމަދު ނިޔާޒް އެވެ.


Finolhu halaakukohlan ulhunu resort manager isthiufaa dhehvaifi\nގިލި ލަންކަން ފުށި ޖެނެރަލް މެނޭޖަރު ޑޭވިޑް ސްޓެޕެޓިކް: މަގާމުން ވަނީ އެއް ފަރާތްކޮށްފައި\nކ. ހިންމަފުށީ ކައިރީގައި އޮތް ފިނޮޅަކަށް އަރައި އެތަން ނައްތާލަން ކުރި މަސައްކަތުގައި ބައިވެރިވި ގިލި ލަންކަން ފުށި ރިސޯޓުގެ ޖެނެރަލް މެނޭޖަރު ޑޭވިޑް ސްޓެޕެޓިކް އެންމެ ފަހުން އިސްތިއުފާ ދެއްވައިފި އެވެ.\nގިލިލަންކަން ފުށީގެ އިސް ބޭފުޅަކު " އަވަސް" އަށް ވިދާޅުވީ ޑޭވިޑް އިސްތިއުފާ ދެެއްވީ މިދިޔަ ހަފްތާގައި ކަމަށެވެ.\nއިސްތިއުފާ ދެއްވި ސަބަބެއް ރިސޯޓުން ނުބުނެއެވެ. އަދި އެ މައްސަލަ ތަހުގީގްކުރަމުންދާތީ އެކަމާ ގުޅޭގޮތުން އެއްޗެއް ބުނަން ބޭނުންނުވާ ކަމަށް ރިސޯޓުން ބުނެއެވެ. މެނޭޖަރު އިސްތިއުފާ ދެއްވިއިރު އޭނާ ހުރީ މަގާމުގެ މަސްއޫލިއްޔަތުތަކުން އެއްފަރާތްވެސް ކޮށްފައެވެ.\nގިލިލަންކަންފުށި މުވައްޒިފުން އެ ވެލިގަނޑަށް ގެއްލުން ދިނީ ހިންމަފުށީ މީހުން އަދި ބައެއް އެހެން ރަށްރަށުގެ މީހުން އެތަނަށް ޕިކުނިކުގޮސް ހަދާތީ ފަތުރުވެރިންނަށް އުނދަގޫވާ ކަމަށް ބުނެ އެވެ. ވެލިގަނޑު ހަލާކުކޮށްލަން އެ ރިސޯޓުން ދިޔަ ޓީމުގައި ޖީއެމް ވެސް ހުއްޓެވެ.\nހިންމަފުށީ ކައުންސިލްގެ ނާއިބު ރައީސް ހަސަން ފާއިޒް "އަވަސް" އަށް ވިދާޅުވީ ފިނޮޅުގެ މައްސަލައިގައި ޓޫރިޒަމް މިނިސްޓްރީ މެދުވެރިވެގެން ރިސޯޓާ ކައުންސިލާ ދެމެދު ވާހަކަތައް ބޭއްވުމަށް މިހާރު ތައްޔާރުވަމުންދާ ކަމަށެވެ.\nއެ މައްސަލަ އީޕީއޭއާ ފުލުހުންވެސް ދަނީ ތަހުގީގު ކުރަމުންނެވެ.


ރޭގެ ފުރަތަމަ މެޗުން ޔުނިޓް މެނޭޖްމަންޓް ސީނިއަރ މޮޅުވިނަމަވެސް ރޭގެ ދެވަނަ މެޗު ވީ އެއްވަރު\n10 ޖޫން 2016\nމާފުށީ ޖަލުގައި ކުރިއަށް ގެންދާ “ރަމަޟާން ފުޓްސަލް ކަޕް 2016” މުބާރާތުގެ، ރޭގެ ފުރަތަމަ މެޗުގައި އޮސްކާ އެފް.ސީ އާއި ބައްދަލުކޮށް 3-5 ން ޔުނިޓް މެނޭޖްމަންޓް ސީނިއާ ވަނީ މެޗް ކާމިޔާބުކޮށްފައެވެ. އަދި ދެވަނަ މެޗްގައި ޔުނިޓް މެނޭޖްމަންޓް ޖޫނިއާ އާއި ސެކިއުރިޓީ ބައްދަލުކުރިމެޗް 1-1 ން ވީ އެއްވަރެވެ.\nރޭގެ ދެ މެޗްގައިވެސް ފޯރިގަދަ ކުޅުމެއް ވަނީ ފެނިގެން ގޮސްފައެވެ. އަދި ދެވަނަ މެޗުގައި ދެޓީމަށްވެސް ލަނޑުޖަހާނެ ގިނަ ފުރުސަތު ތަކެއް ލިބި ވަނީ ބޭނުން ނުކުރެވިފައެވެ.\nސެކިއުރިޓީ ޓީމްގެ ކޯޗް ހަސަން ޝަރީފް ވިދާޅުވީ ރޭގެ މެޗްގައި ޓީމްގެ ފަރާތުން ހިތްހަމަޖެހޭ ވަރުގެ މޮޅު ކުޅުމެއް ފެނިގެންދިޔަކަމަށާއި ގޯލް ނުޖެހުނީ ނަސީބު ދެރަކަމުން ކަމަށެވެ. އެހެންނަމަވެސް ކުރިއަށް އޮތް މެޗަށް ވަރަށް ބޮޑަށް ތައްޔާރު ވާނެކަމަށާއި މޮޅުވުމަށް ވަރަށް ބޮޑަށް މަސައްކަތް ކުރައްވާނެކަމަށްވެސް ހަސަން ޝަރީފް ވިދާޅުވިއެވެ.\nރޭގެ ފުރަތަމަ މެޗްގެ މޮޅު ކުޅުންތެރިއަކަށް ހޮވިފައިވަނީ ޔުނިޓް މެނޭޖްމަންޓް ސީނިއަރގެ ޖާޒީނަންބަރ ފަހެއް އަޙްމަދު ނައުފަލް އެވެ. އަދި ދެވަނަ މެޗްގެ މޮޅު ކުޅުންތެރިއަކަށް ހޮވިފައިވަނީ ޔުނިޓް މެނޭޖްމަންޓް ޖޫނިއަރގެ ޖާޒީ ނަންބަރ 22 އަބްދުﷲ ޝާމިން އެވެ.


SunOnline: India konme Hamalaa akah rahdhu dhinumuge askaree keriforun ebahuri : Pakistan\nއިންޑިއާގެ ކޮންމެ ޙަމަލާއަކަށް ރައްދު ދިނުގެ އަސްކަރީ ކެރިފޯރުން އެބަހުރި: ޕާކިސްތާން\nމުހައްމަދު ޖަވާދު ޔޫސުފު 26 Dec 2019, 21:20\nކަޝްމީރުގައި ޕާކިސްތާން ސިފައިންގެ ވެރިޔާ ޖެނެރަލް ބަޖްވާ އެގައުމުގެ ސިފައިންނާ ބައްދަލުކުރައްވަނީ\nކަޝްމީރު (ޑިސެމްބަރު 26) : އިންޑިއާގެ ކޮންމެ ޙަމަލާއެއް ދިފާއުކޮށް އިންޑިއާއަށް ރައްދު ދިނުގެ އަސްކަރީ ކެރިފޯރުން ޕާކިސްތާނަށް ލިބިފައިވާކަމަށް ޕާކިސްތާން ސިފައިންގެ ވެރިޔާ އަދި ޗެއާމަން އޮފް ޖޮއިންޓް އާމީ ޗީފް އޮފް ސްޓާފް، ޖެނެރަލް ގަމަރު ޖާވިދު ބަޖްވާ ވިދާޅުވެއްޖެއެވެ. އޭނާ ވިދާޅުވީ ކަޝްމީރުގެ މައްސަލާގައި ކޮންމެ ގުރްބާނީ އެއްވާން ޕާކިސްތާނުން އޮތީ ތައްޔާރަށް ކަމަށާ އިންޑިއާގެ ކުރިމަތީގައި ޕާކިސްތާނުން އިންޗިއެއްވެސް ފަހަތަށް ނުޖެހޭނެކަމުގައެވެ.\nޖެނެރަލް ބަޖްވާ މިހެން ވިދާޅުވީ ކަޝްމީރުގައިވާ އިންޑިޔާއާއި ޕާކިސްތާނުގެ ސަރަހައްދީ ރޮނގު "ލައިން އޮފް ކޮންޓްރޯލް" ހުރަސްކޮށް ބަދަލުކުރި ސިލްސިލާ ޙަމަލާތަކެއްގައި އެދެގައުމުގެ ސިފައިންގެ5މީހުން މަރުވުމާއެކު ކަޝްމީރުގެ ސަރަހައްދީ ރޮނގު "ހޫނު" ވެފައިވާ ދަނޑިވަޅެއްގައެވެ.\nއިއްޔެއާއި މިއަދު އެކިފަހަރުމަތިން "ލައިން އޮފް ކޮންޓްރޯލް" ހުރަސްކޮށް ދެގައުމުގެ ސަރަހައްދީ ރޮނގުގެ ސިފައިން ޙަމަލާތައް ބަދަލުކޮށްފައިވާއިރު އިންޑިއާއިން ބުނެފައިވަނީ އިސްވެ ފުރަތަމައަށް ހަމަލާދިނީ ޕާކިސްތާނުން ކަމަށާ ބުދަދުވަހު ޕާކިސްތާނުން ދިން ޙަމަލާތަކުގައި އިންޑިޔާ ސިފައިންގެ އޮފްސަރަކާއި އާންމުންގެ މީހަކު މަރުވެ 10 މީހުން ޒަޚަމްވެފައިވާ ކަމުގައެވެ.\nޕާކިސްތާނުންވަނީ ހަމަލާދިން ކަމަށް އެއްބަސްވެފައެވެ. ނަމަވެސް ހަމަލާދޭންޖެހުނީ އިންޑިއާ ސިފައިންގެ ހަރަކާތްތައް ދުރުން ބެލުމަށްފަހު ހަނގުރާމަ ހުއްޓާލުމުގެ އެއްބަސްވުމާ ޚިލާފަށް ޕާކިސްތާނަށް އަމާޒުކޮށް ވަރުގަދަ ހަމަލާތަކެއް ދޭން އިންޑިއާ ސިފައިން ތައްޔާރުވަމުންދާކަން ކަށަވަރުވުމުން އަމިއްލަ ނަފްސުގެ ދިފާއުގައި ކަމަށް ޕާކިސްތާނުން ބުނެއެވެ.\nއެ ހަމަލާގައި އިންޑިއާ ސިފައިންގެ ޕޯސްޓެއް ހަލާކުކޮށްލުމުގެ އިތުރުން އިންޑިއާ ސިފައިން ގެ3މީހުން މަރާލިކަމަށާ އެ ހަމަލާތައް ނުދިންނަމަ އިންޑިއާއިން ވަރުގަދަ ޙަމަލާތަކެއް ކުއްލިގޮތަކަށް ޕާކިސްތާނަށް ދިނީސްކަމަށްވެސް ޕާކިސްތާން ސިފައިން ގެ ތަރްޖަމާން މޭޖާ ޖެނެރަލް އާސިފް ޣަފޫރު ވިދާޅުވިއެވެ.\nއިންޑިއާގެ އަސްކަރީ ތަރްޖަމާން ކާނަލް ރާޖޭޝް ކާލިޔާ ވިދާޅުވިގޮތުގައި އުދުވާން ހިންގީ ޕާކިސްތާނުންނެވެ. ނަމަވެސް ޕާކިސްތާނުގެ ހަމަލާތަކުގައި މަރުވީ އިންޑިއާގެ2މީހުން ކަމަށާ އެއީ ސިފައިންގެ އޮފްސަރަކާއި އާންމުންގެ މީހެއް ކަމަށް އޭނާ ވިދާޅުވިއެވެ. އަދި ރައްދުގައި އިންޑިއާ ސިފައިން ދިން ޙަމަލާތަކުގައި ޕާކިސްތާނު ސިފައިންގެ2މީހުން މަރުވެ އެކަކު ޒަޚަމްވި ކަމަށްވެސް ކާނަލް ކާލިޔާ ވިދާޅުވިއެވެ. ޕާކިސްތާނުންވެސްވަނީ އިންޑިއާއިން ހަމަލާތަކެއް ދިންކަން ކަށަވަރުކޮށްދީފައެވެ. ޕާކިސްތާނާއި އިންޑިއާއިން ހަމަލާތައް ބަދަލުކުރީ ކަޝްމީރުގެ"ލައިން އޮފް ކޮންޓްރޯލް" ގެ ކައިރީގައިވާ ހާޖީ ޕީރް ސަރަހައްދުގައި ކަމަށް ރިޕޯޓްތައް ބުނެއެވެ.\nމި ޙަމަލާތަކަށްފަހު ޕާކިސްތާން ސިފައިންގެ ވެރިޔާ އަދި ޗެއާމަން އޮފް ޖޮއިންޓް އާމީ ޗީފް އޮފް ސްޓާފް، ޖެނެރަލް ގަމަރު ޖާވިދު ބަޖްވާ ވަނީ ލައިން އޮފް ކޯންޓްރޯލް ސަރަހައްދަށް މިއަދު ޒިޔާރަތް ކުރައްވާފައެވެ. ކަޝްމީރުގައިވާ ލައިން އޮފް ކޮންޓްރޯލް އަކީ ކަޝްމީރުގެ މައްސަލާގައި އިންޑިއާއި ޕާކިސްތާނުން އެންމެ ފުރަތަމަ ކުރި ހަނގުރާމަ (1948 ގެ ހަނގުރާމަ) ގެ ހަމަލާތައް ހުއްޓާލިއިރު ދެ ގައުމުގެ ސިފައިން ތިބި ތަނުގައި ދެގައުމުގެ އިން ވަކި ކުރުމަށް ދަމާފައިވާ ރޮނގެވެ.\nލައިން އޮފް ކޯންޓްރޯލް ގެ ކައިރީގައިވާ ޕާކިސްތާނުގެ ސަރަހައްދަކަށް ވަޑައިގެން ސަރަހައްދީ ރޮނގު ބަލަހައްޓާ ސިފައިންނާ މުޚާތަބު ކުރައްވައި ޖެނެރަލް ބަޖްވާ ވިދާޅުވީ އިންޑިއާގެ ކުރިމަތީގައި ޕާކިސްތާން އެންމެ އިންޗިއެއްވެސް ފަހަތަށް ނުޖެހޭނެކަމަށާ ކަޝްމީރުގެ މައްސަލާގައި ކޮންމެ ގުރްބާނީ އެއްވުމަށްވެސް ޕާކިސްތާނުން އޮތީ ތައްޔާރަށް ކަމުގައެވެ.\nޕާކިސްތާނުން ސުލްހައަށް އެދެނީ އަސްކަރީގޮތުން ނިކަމެތި ވެގެންނޫންކަމާއި އިންޑިއާގެ ކޮންމެ ޙަމަލާއެއް ދިފާއުކޮށް އިންޑިއާއާށް ރައްދު ދިނުގެ އަސްކަރީ ކެރިފޯރުން ޕާކިސްތާނަށް ލިބިފައިވާކަމަށް ޖެނެރަލް ބަޖްވާ ވިދާޅުވިއެވެ. އަދި ޕާކިސްތާނާ ދެކޮޅަށް ހަނގުރާމައެއް ފަށަން އިންޑިއާއަށް ނުކެރޭނެކަމަށްވެސް ޖެނެރަލް ބަޖްވާ ވިދާޅުވިއެވެ. (ނޫސްއެޖެންސީތައް)\nރޭޕްކުރާ މީހުން ދަންޖައްސައިގެން މަރަންޖެހޭ: އިމްރާން ޚާން\nޕާކިސްތާނުގައި ކުޑަކުއްޖަކު ކިޑްނެޕްކޮށް އަންދާލައިިފި\nޕާކިސްތާނުގެ ޓިވީ ޕްރެޒެންޓަރެއް މަރާލައިފި


USA ge naibu raeeakah hovunu Kamala akee kaaku? | Mihaaru\nކަމަލާ ހެރިސް (ވ) އާއި އޭނާގެ މައިންބަފައިން\nއެމެރިކާގެ ނައިބު ރައީސަކަށް ހޮވުނު ކަމަލާ ހެރިސް އަކީ ކާކު؟\n08 ނޮވެމްބަރ 2020 - 11:59 26 comments\nއެމެރިކާގެ ފުރަތަމަ އަންހެން ނައިބު ރައީސްގެ ގޮތުގައި ތާރީހުން ޖާގަ ހޯއްދެވި ކަމިލާ ހެރިސް ޑިމޮކްރަޓިކް ޕާޓީގެ ރިއާސީ ކެންޑިޑޭޓް ޖޯ ބައިޑެންގެ ނައިބަކަށް އޯގަސްޓް މަހު ހަމަޖެއްސުމުން ދެއްވި ތަގުރީރުގައި އޭނާ ވަނީ އެމެރިކާ އަށް މީހުން ހިޖުރަކުރަނީ އުންމީދުތަކަކާ އެކީގައި ކަމަށާއި އޭނާ އަކީ ވެސް އެ އުންމީދުތަކުގެ ހެއްކެއް ކަމަށް ވިދާޅުވެފަ އެވެ.\nއޮކްޓޫބަރު 20، 1964 ގައި އުފަންވި ކަމަލާ ވިދާޅުވީ އުމުރުން 19 އަހަރުގައި އިންޑިއާ އިން އެމެރިކާ އަށް މަންމަ ކަމަލާ ދޭވީ ހެރިސް ހިޖުރަކުރެއްވީ އުންމީދުތަކަކާ އެކުގައި ކަމަށެވެ. ބައްޕަ ޑޮނަލްޑް ހެރިސް އާއި މަންމައާ ދިމާވީ އެ ދުވަސްވަރު އެމެރިކާގައި ނަސްލީ ތަފާތުކުރުމާ ދެކޮޅަށް ދަރިވަރުން ކުރި މުޒާހަރާތަކުގެ ތެރެއިން ކަމަށް ކަމަލާ ވިދާޅުވި އެވެ. ބައްޕަ އަކީ ވެސް ޖެމެއިކާ އިން ހިޖުރަކުރި މީހެކެވެ.\nއެހެންވެ އެމެރިކާގެ ފުރަތަމަ އަންހެން ނައިބު ރައީސް އަދި ކަޅު ނަސްލުގެ ފުރަތަމަ ނައިބު ރައީސްގެ ގޮތުގައި ތާރީހުގެ ތެރެއަށް ވަދެގެން ދިޔަ ކަމިލާ އަކީ އެފްރިކާ ދަރިކޮޅުގެ ފުރަތަމަ އަންހެން ސެނެޓަރުގެ އިތުރުން ދެކުނު އޭޝިއާ ދަރިކޮޅުގެ ވެސް ފުރަތަމަ އަންހެން ސެނެޓަރެވެ.\nދެ ގައުމަކަށް ނިސްބަތްވާ ކަމަލާ ހާވަޑް ޔުނިވަސިޓީން ޕޮލިޓިކަލް ސައިންސާއި އިކޮނޮމިކްސް ކިޔަވައި ވިދާޅުވި އެވެ. އަދި ޔުނިވަސިޓީ އޮފް ކެލިފޯނިއާ އާއި ހޭސްޓިންގްސް ކޮލެޖް އޮފް ދަ ލޯ އިން ކިޔަވައި ވިދާޅުވެ ގާނޫނީ ވަކީލަކަށް ވެ ވަޑައިގަތެވެ. އަދި ފަހުން ގާނޫނީ މަސައްކަތްތަކާއި ވަޒީފާތައް އަދާކުރެއްވި އެވެ.\nކަމަލާ ހޯއްދެވި މަގުބޫލުކަމުގައި، ކެލިފޯނިއާގެ ސެނެޓަށް 2016 ވަނަ އަހަރު އިންތިހާބުވެ ވަޑައިގަތެވެ. އަދި ސެނެޓްގައި ހޯމްލޭންޑް ސެކިއުރިޓީ އެންޑް ގަވަމެންޓަލް އެފެއާޒް ކޮމިޓީ އާއި އިންޓެލިޖެންސް ކޮމިޓީ އާއި ޖުޑީޝަރީ ކޮމިޓީ އާއި ބަޖެޓް ކޮމިޓީގައި މަސައްކަތްކުރެއްވީ ޖެހިލުންކުޑަ މެންބަރެއްގެ ގޮތުގަ އެވެ. ރިޕަބްލިކަން ޕާޓީގެ މެންބަރުންގެ އަމަލުތަކާއި އެ ޕާޓީގެ ރައީސް ޑޮނަލްޑް ޓްރަމްޕުގެ ސިޔާސަތަށް ވަރަށް ފާޅުކަންބޮޑު ގޮތެއްގައި ފާޑު ވިދާޅުވެ ފިއްތުން އިތުރުކުރެއްވި އެވެ. އަދި ޑިމޮކްރަޓިކް ޕާޓީގެ ރިއާސީ ޓިކެޓް ހޯއްދެވުމަށް ވެސް މަސައްކަތްކުރެއްވި އެވެ. ނަމަވެސް އީސްކަން ހޯއްދެވުމަށް ކުރެއްވި މަސައްކަތް، ފައިސާގެ ދަތިކަމާ ހުރެ ޑިސެމްބަރު 3، 2019 ގައި ހުއްޓާލެއްވީ އެވެ.\nކާމިޔާބީ އަށް ފަހު ކަމަލާ ހެރިސް ވާހަކަ ދައްކަވަނީ\nބައިޑެންގެ ނައިބަކަށް ކަމަލާ ހަމަޖެއްސީ މީގެ ފަހުންނެވެ. އެއާ އެކު ބައިޑެންގެ ކެމްޕޭނުގައި ކަމަލާގެ އަޑު ގަދަވި އެވެ.\nބައިޑެންއާ އެކު މިހާރުގެ ރައީސް ޓްރަމްޕްގެ މައްޗަށް ހޯއްދެވި ކާމިޔާބީ އަށް ފަހު ދެއްވި ތަގުރީރުގައި ވެސް ކަމަލާ ވަނީ ކެންސަރުގައި އަވަހާރަވެފައިވާ މަންމާފުޅުގެ ހަނދާންތައް އާކުރައްވައިފަ އެވެ.\n"މިއަދު މިތަނަށް އައިސް ހުރުމުގެ ސަބަބަކަށްވި، އަޅުގަނޑުގެ މަންމަ ޝިއަމަލާ ގޯޕާލަން ހެރިސްގެ އަގު ވަޒަންކުރަން. މަންމަގެ އުމުރުން ނަވަރާ އަހަރުގައި އެމެރިކާ އަށް އައި އިރު، މިއީ އަންނާނެ ކަމަށް އުންމީދުކުރި ވަގުތެއް ކަމަށް ނުވެދާނެ. އެކަމަކު މި ފުރުސަތުތައް އެމެރިކާ އިން އެބަހުރިކަަން މަންމަ އަބަދުވެސް ގަބޫލުކުރެއްވި،" ނައިބު ރައީސް ކަމަށް އިންތިހާބުވުމަށް ފަހު ފުރަތަމަ ދެއްވި ތަގުރީރުގައި ކަމަލާ ވިދާޅުވި އެވެ.\nކަމަލާގެ ކާމިޔާބީން، އެމެރިކާ އަކީ އެންމެންނަށް ވެސް ފުރުސަތު އޮތް ތަނެއްކަން ހާމަވެއްޖެ ކަމަށާއި އަދި މިއީ އަންހެނުންނަށް ލިބުނު ބޮޑު ކާމިޔާބީއެއް ކަމަށް ކަމަލާ ވިދާޅުވި އެވެ. ކަމަލާ ވިދާޅުވީ އޭނާ އަކީ އެމެރިކާގެ ފުރަތަމަ އަންހެން ނައިބު ރައީސް ކަމަށް ވިޔަސް އޭނާ އަކީ އެންމެ ފަހުން އެމެރިކާގައި ނައިބު ރައީސްކަން ކުރައްވާ އަންހެނަކަށް ނުވާނެކަން ޔަގީން ކަމަށެވެ.\nއިތުރު ލިޔުންތައް އެމެރިކާ އެމެރިކާގެ އިންތިޚާބު 2020


"މަޢުލޫމާތު ހާމަކުރުމުގެ ރަންވަނަ 2017" އަށް ކުރިމަތިލުމަށް ހުޅުވައިލުން\nޤަނޫނު ނަންބަރު: 2014/1 (މަޢުލޫމާތު ހޯދައި ލިބިގަތުމުގެ ޙައްޤުގެ ޤާނޫނު) ގެ 37 ވަނަ މާއްދާގައި ވާ ގޮތުގެ މަތީން ދައުލަތުގެ އިދާރާތަކުން އެ އިދާރާއެއްގެ އަމިއްލަ އިސްނެގުމުގެ މަތީން ވީހާ ވެސް ގިނައިން މަޢުލޫމާތު ޢާއްމުކުރުމަށް ހިތްވަރު ދިނުމަށާއި ޙަވާލާދެވުނު ޤާނޫނުގެ 39 ވަނަ މާއްދާގައިވާ ގޮތުގެ މަތީން ފަސޭހަ ކަމާއެކު މަޢުލޫމާތު ލިބޭނޭ ގޮތަށް މަޢުލޫމާތު ބެލެހެއްޓުމަށް ބާރުއެޅުމަށްޓަކައި "މަޢުލޫމާތު ހާމަކުރުމުގެ ރަންވަނަ" ހޮވައި، މަޢުލޫމާތު ހާމަކުރާ މިންވަރަށް ބަލައިގެން ދައުލަތުގެ އިދާރާތައް ދަރަޖަކުރުމުގެ މަސައްކަތް ކޮންމެ އަހަރަކު ވެސް މިއޮފީހުން ކުރާ ގޮތަށް ވަނީ ހަމަޖެހިފައެވެ.\nމިދިޔަ އަހަރެކޭ ވެސް އެއް ފަދައިން "މަޢުލޫމާތު ހާމަކުރުމުގެ ރަންވަނަ" އަށް ކުރިމަތިލުމުގެ ފުރުޞަތު ދައުލަތުގެ އިދާރާތަކަށް ހުޅުވައިލައި މިކަން ޢާއްމުކޮށް އިޢުލާންކުރަމެވެ.\nވީމާ، މި ވަނައަށް ކުރިމަތިލައްވަން ބޭނުންފުޅުވާ އިދާރާތަކުން މި އިޢުލާނާއިއެކު މިވާ، ފޯމު ފުރިހަމަ ކުރައްވައި، އެ އިދާރާއެއްގެ ރަސްމީ ތައްގަނޑު ޖެއްސެވުމަށް ފަހު 15 އޯގަސްޓް 2017 ވާ އަންގާރަ ދުވަހުގެ 14:00 ގެ ކުރިން އެފޯމު މި އޮފީހަށް ފޮނުވައިދެއްވުމަށް ދެންނެވީމެވެ.\nމިކަމާބެހޭ އިތުރު މަޢުލޫމާތެއް ސާފު ކުރައްވަން ބޭނުންފުޅުނަމަ 9738737 މިނަންބަރަށް ގުޅުއްވުން އެދެމެވެ.\n12 ޝައްވާލް 1438\n06 ޖުލައި 2017\nޕަބްލިޝްކުރި ތާރީޚު: 06 ޖުލައި 2017\nސުންގަޑި: 15 އޮގަސްޓް 2017 1400\n- "މަޢުލޫމާތު ހާމަކުރުމުގެ ރަންވަނަ" އަށް އެދޭ ފޯމު


Male' Ge Uthuru Faraaiy Reethi Kollaane Gothuge Plan Miothee! - Vaguthu\nބަނދަރުމަތި ތަރައްގީ ކުރަން ނިންމާފައިވާ ގޮތުގެ ޕްލޭން--\nމޯލްޑިވްސް ޕޯޓްސް ލިމިޓެޑް، ކ. ގުޅީފަޅަށް ބަދަލުކޮށް އެ ސަރަހައްދު ޒަމާނީ ފެންވަރަށް ތަރައްގީ ކުރަން ސަރުކާރުން ގެންގުޅޭ ޕްލޭން މާލޭގެ ރައްޔިތުންނާ ހިއްސާކޮށްފިއެވެ.\nޕްލޭނިން މިނިސްޓްރީން އެ ޕްލޭން ހާމަކުރީ ސިޓީ ކައުންސިލުން ރޭ މާލޭގެ ރައްޔިތުންނާ އެކު ބޭއްވި ހިޔާލު ހޯދުމުގެ ބައްދަލުވުމުގައެވެ. އެ ޕްލޭންގައި ވާގޮތުން މިހާރު ތޮއްޖެހިފައިވާ ބަނދަރު ސަރަހައްދަށް ހިތްގައިމުކަމާއި ފެހިކަން ގެނެއުމަށް ސަރުކާރުން ވަނީ ނިންމައިފައެވެ. ޕާކުތަކާއި، ސިނަމާތަކާއެކު ހިތްގައިމު މަންޒިލެއް ގާއިމް ކުރުމަށް އަމާޒު ހިފާފައިވެއެވެ.\nމީހުން ހިތްހަމަޖައްސާލައި މަޖާކޮށްލުމަށް ދާ ސަރަހައްދެއްގެ ގޮތުގައި ތަރައްގީ ކުރަން ނިންމާފައިވާ މި ސަރަހައްދު ޒަމާނީ ފެންވަރަށް ތަރައްގީ ކުރަން ސަރުކާރުން ވަނީ ނިންމާފައެވެ. އެ ޕްލޭންގައި ވާގޮތުން މިހާރު އޮތް ދަތުރުވެރިންގެ މާރުކޭޓާއި މަސް މާރުކޭޓްވެސް ނަގާނެއެވެ. މިހާރު ލޯކަލް މާރުކޭޓް އޮތް ބިމުގައި ޒަމާނީ މަސްމާރުކޭޓެއް ތަރައްގީ ކުރާނެއެވެ. އަދި ވެސްޓްޕާކް ސަރަހައްދުގައި ލޯކަލް މާރުކޭޓެއްވެސް ހަދާނެއެވެ.\nޕްލޭނިންގް މިނިސްޓްރީ އިން ހާމަކުރި ގޮތުގައި ބަނދަރު ބަދަލު ކުރުމާއެކު އެ ސަރަހައްދުގެ ބޮޑު ބިމެއް ހުސްވެގެންދާނެއެވެ. އެއީ ހޯލްސޭލް ވިޔަފާރީގެ މާކެޓް ވެސް ބަނދަރާއެކު ގުޅީފަޅަށް ބަދަލުކުރަން ނިންމާފައި ވުމުންނެވެ.\nހިއްފަހި ސަރަހައްދެއްގެ ގޮތުގައި ބަނދަރު ސަރަހައްދު ތަރައްގީ ކުރުމުގެ ޕްލޭން--\nތޮއްޖެހި، ބާރުބޮޑުވެފައިވާ މިހާރުގެ ބާޒާރުމަތި ސަރަހައްދު ތަރައްގީ ކުރަނީ ފުޅާ މަގުތަކާއެކު، ހިނގާ އުޅޭ ސަރަހައްދެއްގެ ގޮތުގައެވެ. ސަރުކާރުގެ ވިސްނުން ހުރީ އެ ސަރަހައްދު ޕަބްލިކް ޓްރާސްޕޯޓަށް ހުޅުވާލާފައި ބޭއްވުމަށެވެ. އަދި ރަށްރަށުން މާލެއަށް ދަތުރުކުރާ މީހުންނަށް ބޭނުން ކުރެވޭ ގޮތަށް ސެންޓްރަލް ފެރީ ޓާމިނަލެއް ހެދުމަށެވެ.\nބަނދަރު ސަރަހައްދަށްފަހު ޕްލޭންގައި ދެން އޮތީ ރަސްފަންނު ޒަމާނީ ފެންވަރަށް ގެނައުމުގައި ސަރުކާރުން ގެންގުޅޭ ވިސްނުމެވެ. އެ ސަރަހައްދު ތަރައްގީ ކުރުމުގެ ޕްލޭންގައިވާ ގޮތުން ރަސްފަންނު "ގާޑެން ޕްލާޒާ"ގެ ނަމުގައި ތަރައްގީ ކުރުމަށް ނިންމާފައިވެއެވެ. އަދި އެ ސަރަހައްދުގައި ކޮމިއުނިޓީ ސެންޓަރަކާއި މާކެޓް ހޯލެއް ގާއިމް ކުރުމުގެ އިތުރުން ރެސްޓޯރެންޓްތައް ހިންގުމަށް ބިން ދޫކުރާނެ ކަމަށްވެއެވެ.\nކާނިވާ ސަރަހައްދުވެސް ތަރައްގީ ކުރަން ނިންމާފައިވަނީ ގިނަ ގަސް އިންދައިގެން ފެހިކަން ބޮޑު ސަރަހައްދެއްގެ ގޮތުގައެވެ.\nޖޫން 16, 2021 11:49\nޕްލޭނިންމިނިސްޓްރީއަކަށް އެއްކަމެއްވެސް ނުވާނެ އަދި ސިޓީ ކައުންސިލުން އެއްކަމެއް ކުރިޔަކަވެސް ނުދޭނެ ، ވަރަށް ސާފު އަސްލަމަކީ އަނގައިން މޮޅު ޕްލޭން ކޮށް ހުރިހައިކަމެއް ނިއްމާލާ މީހެއް ...އަސްލަމް އިސްތިއުފާ\nޖޫން 16, 2021 16:27\nމިސަރުކާރަކަށް ނޭންގޭނެ ރައްޔިތުންނަށް އެންމެ ފައިދާ ހުރިގޮތަށް ތިމަޝްރޫޢު ރާވާ ހިންގާކަށް.\nޖޫން 16, 2021 12:05\nވަރައް ފުރިހަމަ އެމްޑީޕީ އަކީ ހަޅަދެއްކުމުގެ ނަމޫނާ ބައެއް ކަންކުރުމަށް ޒީރޯ. މިވަގުތާ ދިމާކޮށް ތިކަން ތިކުރީ ލާދީނީ ބިލް އަޑު ކަނޑުވާލަން،ގުނބޯ ހެއްދުމުގެ ރެކޯޑް ހަމަ އެމްޑީޕީ އަށް.ގިނަވެގެން މި ސަރުކާރަށް ބާކީ ދެ އަހަރަށް ވެފަ މީގެ އެއް އަހަރު ކެމްޕޭނަށް ދެން ތި ކުރެހުމުގަ ކުލަ ޖައްސާނީ ކާކު ބާ؟\nޖޫން 16, 2021 12:08\nތޮއްޖެހިފައިވާ މާލެ ނޫން ރާއްޖެގެ އެހެން ސަރަހައްދެއް ތަރައްގީ ކުރުމުގެ ވިސްނުމެއް ހަމަ ނުގެންގުޅޭދޯ. ބަލަ ސަރުކަރުގަ ގިނަވާނީ ރާއްޖެތެރެމީހުން އަތުން ނެގޭ ރުފިޔާ އެކަމަކު ހުރިހާ ހަރަދެއް މާލެ ސަރަހައްދަށް ހޭދަކުރުމަކީ އަތޮޅުތަކަށް ވެވޭ ބޭއިންސާފެއް. ބަނދަރުގެ ދަތިކަން އޮތް ކިތަންމެ ރަށެއް އޮއްވާ މާލެގަ ތި ހަދާނީ ހާދަ ގިނަ ބަނދަރެކޭ. ލާމަރުކަޒީ ވިސްނުމުގަ އެހެން ސަރަހައްދުތައްވެސް ތަރައްގީކުރާ ވިސްނުން ގެންގުޅެގެން ލާމަރުކަޒީ ކުރެވޭނީ.\nޖޫން 16, 2021 13:12\nކުރެހިދާނެ މީހަކު ހޭބަލި ވަންދެކައްވެސް\nއަސްލަމަށް އެއުޅެނީ ފުލެޓް ފިނިސިން ހަދާފަ ހަވާލު ނުކުރެވިގެން ދެން ކޮން ކަމެއް ކުރެވޭނީ\nއައްޑޫ ވިއްކާފައި މާލެ ރީތިކުރަނީ އަދިވެސް އައްޑޫމީހުން ތިބޭ ނިދާފައި.. އަފިރިންގެ ދުވަސް ދުވަލަނީ އަންނީ އާއި އޭނާގެ ބައިވެރިން\nޖަޒީރާ އޭ ކިޔާފައި އޮޅުވާލައިގެން މިވެރިން މިކެރާކަން ކަން ބަލާއްތެބެ ޖެހެއި.. ހެއި އަރަފެލަ..!\nނޯ ޓު އިންޑިޔާ އެންޑް އެމްޑީޕީގެ މިނުރައްކާތެރި ހަރަކާތަކަށް\nޖޫން 16, 2021 13:46\nމައި ގޯޑް. މިގައުމުގައި ޕްލޭން ކުރުން ނޫން ކޮންކަމެއް އޮތީ. މީގެ7އަހަރު ކުރިން އެޅި ފްލެޓް ގަނޑު ނިންމާ ހަވާލު ނުކުރެވިގެން އުޅޭ އިރު ވާވަރުގެ ކަންކަން ކުރަން އުޅުނިއްޔާ ފާފާވާނެތަ ؟\nޖޫން 16, 2021 14:15\nޕްލޭންތައް ރަގަޅު. ދެންއޮތީ ތަންފީޒުކުރުން. އެކަން ކުރަންވީ ސިޓީ ކައުންސިލުން. މުއިއްޒުގެ ހިތްވަރެއް އޮތީ މާލެ ނަލަކޮށްލުމަށް. މާލެ ވަށައިން މޫދު ކައިރީ ބޮޑެތި ޓަވަރު އެޅުމުގެ ބަދަލުގަ ފެހި އޭރިޔާތަކާއެކު ތަރައްގީކުރިމަކީ ރަގަޅު ގޮތެއް. އެޕާޓަމަންޓް ބިލްޑިންތަކެއް އެޅުން ބުއްދިވެރިއެއްނޫން.\nޖޫން 16, 2021 15:13\nމީ ކޮންތާކުން ކަޓުވާލި ކުރެހުމެއްބާާާ\nޖޫން 16, 2021 17:59\nލާދީނީ ބިލު މަތިން ހަނދާން ނައްތުވާލަން ކޮންމެސް ހާސަރެއް ދަމަން ފެށާދޯ\nޖޫން 16, 2021 23:48\nނެތްތަ ޝޮޕިންގ މޯލެއް


ދަރަންޏަށް ފައިސާ ނެގުމަށް ނުވަތަ ގެރެންޓީއެއް ހޯދުމަށް އެދި ހުށަހަޅަންޖެހޭ މަޢުލޫމާތު | ދައުލަތުގެ މާލިއްޔަތުގެ ގަވާއިދު\n14.02 ދަރަންޏަށް ފައިސާ ނެގުމަށް ނުވަތަ ގެރެންޓީއެއް ހޯދުމަށް އެދި ހުށަހަޅަންޖެހޭ މަޢުލޫމާތު\nމި ގަވާއިދުގެ 14.01 ވަނަ މާއްދާގެ (ހ) ގައިވާ ގޮތުގެމަތިން، ދަރަންޏަށް ފައިސާ ނެގުމަށް ހުށަހަޅާ ކޮންމެ ހުށަހެޅުމެއް ހުށަހަޅަންވާނީ، ގެރެންޓީ ދިނުމަށް މިނިސްޓްރީއިން ކަނޑައަޅާފައިވާ އުސޫލުގައިވާ ގޮތުގެ މަތިން، މިނިސްޓަރަށެވެ. މިގޮތުން ހުށަހަޅާ ހުށަހެޅުމުގައި ތިރީގައިމިވާ މަޢުލޫމާތު ހިމަނަންވާނެއެވެ.\nދަރަންޏަށް ނަގަން ބޭނުންވާ ފައިސާގެ އަދަދު.\nލޯނުގެ ގޮތުގައި ނުވަތަ ދަރަނީގެ ގޮތުގައި ނަގަން ބޭނުންވާ ފައިސާއާ ގުޅިގެން، ދައްކަންޖެހޭ އިންޓަރެސްޓުގެ އަދަދާއި، ލޯނު ނެގުމަށްޓަކައި ނުވަތަ އެ ފައިސާ ހޯދުމަށްޓަކައި ކުރަންޖެހޭ އެންމެހައި ޚަރަދުތަކުގެ ތަފުސީލު.\nލޯނުގެ ގޮތުގައި ނަގަން ބޭނުންވާ ފައިސާ ނުވަތަ ދަރަންޏަށް ނަގަން ބޭނުންވާ ފައިސާ ހޯދަން ބޭނުންވަނީ ކޮން ބޭނުމެއްގައިކަމާއި، އެކަމުގެ ސަބަބުން ހާސިލުވާނެ ތަރައްޤީގެ އަމާޒަކީ ކޮބައިކަމާއި، އެކަމުގެ ސަބަބުން ޤައުމަށް ކުރާނެ ފައިދާއަކީ ކޮބައިކަން.\nލޯނުގެ ގޮތުގައި ނުވަތަ ދަރަނީގެ ގޮތުގައި ނަގާ ފައިސާ އަނބުރާ ދައްކަން ދައުލަތަށް ލާޒިމުކުރާ މުއްދަތު.\nލޯނު ދޫކުރުމަށް ނުވަތަ ދަރަންޏަށް ފައިސާ ދޫކުރުމަށް އެއްބަސްވާ ފަރާތުން، ލޯނު ދިނުމުގެ ބޭނުމުގައި ނުވަތަ ދަރަންޏަށް ފައިސާ ދޫކުރުމުގެ ބޭނުމުގައި ކޮށްފައިވާ ދިރާސާ ނުވަތަ އެކުލަވާލާފައިވާ ރިޕޯޓު.\nލޯނު ނެގުމުން ނުވަތަ ދަރަންޏަށް ފައިސާ ނެގުމުން، ޤައުމުގެ އިޤުތިޞާދީ ހާލަތަށް ނުވަތަ މާލީ ހާލަތަށް ކުރާނެ ހެޔޮ އަސަރާއި ނުރަނގަޅު އަސަރުގެ ތަފުސީލު.\nލޯނު ނެގުމުން ނުވަތަ ދަރަންޏަށް ފައިސާ ނެގުމުން، ދައުލަތުގެ ފަރާތުން ލޯނުގެ ގޮތުގައި ނުވަތަ ދަރަނީގެ ގޮތުގައި އުފުލަންޖެހޭ ހުރިހާ އިލްތިޒާމުތަކެއްގެ ޖުމުލަ އަދަދާއި، އެ އިލްތިޒާމުތައް އަދާކޮށް ނިންމަންޖެހޭ ތާރީޚު.\nމި ގަވާއިދުގެ 14.01 ވަނަ މާއްދާގެ (ށ) ގައިވާ ގޮތުގެމަތިން، ގެރެންޓީއެއް ދިނުމަށް، ނުވަތަ ދައުލަތުގެ މުދަލެއް ނުވަތަ ޙައްޤެއް ނުވަތަ މަޞްލަޙަތެއް ރަހުނުކުރުމަށް ނުވަތަ ދައުލަތުގެ މުދަލަކާ ނުވަތަ ފައިސާއަކާ ގުޅޭގޮތުން އަޙުދެއް ނުވަތަ ކަށަވަރުކަމެއް ދިނުމަށް ރައީސުލްޖުމްހޫރިއްޔާއަށް ހުށަހަޅާ ކޮންމެ ހުށަހެޅުމެއް ހުށަހަޅަންވާނީ ގެރެންޓީ ދިނުމަށް މިނިސްޓްރީއިން ކަނޑައަޅާފައިވާ އުސޫލާއެއްގޮތަށެވެ. އަދި އެ އުސޫލުގައި ތިރީގައިވާ މައުލޫމާތު ނުހިމެނޭނަމަ ކޮންމެ ހުށަހެޅުމެއްގައި ތިރީގައިމިވާ ތަފުސީލު ބަޔާންކުރަންވާނެއެވެ.\nދައުލަތުގެ ނަމުގައި ދޭން ބޭނުންވާ ގެރެންޓީގެ، ނުވަތަ ރަހުނުކުރަން ބޭނުންވާ ދައުލަތުގެ މުދަލުގެ ނުވަތަ ޙައްޤުގެ ނުވަތަ މަޞްލަޙަތުގެ ނުވަތަ އަޙުދުގެ ނުވަތަ ކަށަވަރުކަމުގެ ތަފުސީލު.\nހާސިލުވާނެ ތަރައްޤީގެ އަމާޒަކީ ކޮބައިކަމާއި، އެކަމުގެ ސަބަބުން ޤައުމަށް ކުރާނެ ފައިދާއަކީ ކޮބައިކަން.\nޤައުމުގެ އިޤުތިޞާދީ ހާލަތަށް ނުވަތަ މާލީ ހާލަތަށް ކުރާނެ ހެޔޮ އަސަރާއި ނުރަނގަޅު އަސަރުގެ ތަފުސީލު.\nދައުލަތުގެ ފަރާތުން އުފުލަންޖެހޭ ހުރިހާ އިލްތިޒާމުތަކެއްގެ ޖުމުލަ ތަފުސީލާއި، އެކަންތައްތައް ނިމުމަކަށް އަންނާނެ ތާރީޚު.\nދައުލަތުން ދަރަންޏަށް ފައިސާ ނަގާނަމަ، ދަރަންޏަށް ނެގި ޕްރިންސިޕަލް އަދަދާއި، އެއަށް ދޭންޖެހޭ އިންޓަރެސްޓާއި، އެ ފައިސާ ދަރަންޏަށް ނެގުމުގައި ހިނގާ އެހެން ޚަރަދުތައް، ބަޖެޓުގައި ކަނޑައެޅި ފާސްވެފައިވާ ގޮތުގެމަތިން ދޭންވާނީ، ކޮންސޮލިޑޭޓަޑް ރެވެނިއު ފަންޑުންނެވެ. އަދި ދައުލަތުގެ ނަމުގައި ދިވެހި ސަރުކާރުން ގެރެންޓީދިނުމާއި، ރަހުނުކުރުމާއި، އަޙުދުކަށަވަރު ދިނުމުގައި ކުރަންޖެހޭ އެންމެހައި ޚަރަދުތަކަށްވާ ފައިސާ ޚަރަދުކުރާނީ، ބަޖެޓުގައި ކަނޑައެޅި ފާސްވެފައިވާ ގޮތުގެމަތިން ކޮންސޮލިޑޭޓަޑް ރެވެނިއު ފަންޑުންނެވެ.\nދައުލަތުން ދަރަންޏަށް ނަގާފައިވާ ފައިސާއާއި، ދައުލަތުގެ ފަރާތުން ދޭ ގެރެންޓީ ނުވަތަ އިންޑެމްނިޓީ ނުވަތަ އަންޑަރޓޭކިންގްސްގެ ހިސާބުތައް، މިނިސްޓްރީ އޮފް ފިނޭންސްއިން ލިޔެ ބަލަހައްޓަންވާނެއެވެ.\nދައުލަތުން ޚަރަދުކުރުމަށް މާލިއްޔަތަށް ބޭނުންވާ ފައިސާ ހޯދުމުގެގޮތުން ދަރަންޏަށް ފައިސާ ނެގުމަށް މި ގަވާއިދުގެ 14.01 ވަނަ މާއްދާގައިވާ ގޮތުގެމަތިން އެދެވޭނީ ހަމައެކަނި މިނިސްޓަރަށެވެ.\nކުރު މުއްދަތުގެ ނުވަތަ ދިގު މުއްދަތުގެ ލޯނު ނެގުމަށް ނުވަތަ ދަރަންޏަށް ފައިސާ ނެގުމަށް ބޭނުންވާ މިންވަރާބެހޭ ރިޕޯޓެއް، މިނިސްޓަރު ކަނޑައަޅާ މުއްދަތެއްގައި ތައްޔާރުކޮށް މިނިސްޓަރަށް ހުށަހަޅާނީ މިނިސްޓަރު ކަނޑައަޅާ ފަރާތަކުންނެވެ.\nމިނިސްޓްރީ އޮފް ފިނޭންސްއިން "ލޯން ރެޖިސްޓަރ" އެއް ބަލަހައްޓަންވާނެއެވެ. މި ރަޖިސްޓަރީގައި ދައުލަތަށް ނަގާފައިވާ ހުރިހާ ލޯނުތަކާ ބެހޭ ތަފުސީލު ހުންނަންވާނެއެވެ. މި ރަޖިސްޓަރީ ތައްޔާރުކޮށް ބަލަހައްޓާނީ މިނިސްޓަރު ކަނޑައަޅާ ގޮތެއްގެމަތިން މިނިސްޓަރު ކަނޑައަޅާ ފަރާތަކުންނެވެ.\nލޯނު ރަޖިސްޓަރީގައި މަދުވެގެން ތިރީގައިމިވާ މަޢުލޫމާތުތައް ހުންނަންވާނެއެވެ.\nލޯނު ދޫކުރި ފަރާތުގެ ނަމާއި ލޯނު ނަގާފައިވާ ފަރާތުގެ ނަމާއި ލޯނުގެ ރިފަރެންސް ނަންބަރު.\nލޯނުގެ އަދަދާއި ފައިސާގެ ބާވަތް، އަދި ލޯނު ނެގުމަށް ހިނގާ އެހެނިހެން ޚަރަދު.\nލޯނުން ފައިސާ ނަގަން ފެށޭނެ ތާރީޚާއި، އެންމެފަހުން ފައިސާ ނެގޭނެ ތާރީޚު.\nލޯނުގެ މުއްދަތު (ގްރޭސް ޕީރިއަޑްގެ ތަފުސީލާއެކު)\nލޯނު ހަމަޖެއްސުމާ ގުޅޭގޮތުން ކުރެވުނު ދިރާސާ ރިޕޯޓާއި ލިޔެކިޔުންތަކުގެ ޚުލާޞާއެއް.\nލޯނަށް ފައިސާ ދައްކަން ފަށަންޖެހޭ ތާރީޚާއި ފައިސާ ދައްކާނެ ގޮތުގެ ތާވަލު (ލޯން ރިޕޭމަންޓް ޝެޑިއުލް)\nލޯނު ނެގުމާ ގުޅިގެން މުޖުތަމަޢަށް ކުރާނެ ފައިދާގެ ޚުލާޞާއެއް.\nޕްރިންސިޕަލް އަދަދާއި އިންޓަރެސްޓުގެ ތަފުސީލް، އަދި ސިންކިންގ ފަންޑަށް ފައިސާ ޖަމާކުރަންޖެހޭނަމަ ޖަމާކުރަންވީ އަދަދު.


ދިމާވި އާދަޔާ ޚިލާފް ޒުވާނާ (ތޭރަވަނަ ބައި) – Esfiya\nބިރުވެރި ލޯބި 24 mins ago\nދިމާވި އާދަޔާ ޚިލާފް ޒުވާނާ (ތޭރަވަނަ ބައި)\nސިޓިންރޫމަށް ނައިޝާ ނިކުތްއިރު ސައިފާ ސަނާ ކާމޭޒުދޮށުގައި ކާން ތިބިތަން ފެނުމުން ނައިޝާ ވެސް އެމީހުންނާ ބައިވެރި ވެލިއެވެ. “ދައްތަ އަށް ކިތައް އަހަރު؟”ސަނާ ނައިޝާ ގާތު އެހިއެވެ. “ދައްތަ އަށް 18އަަހަރު” ހިނިތުންވެލަމުން ނައިޝާ ޖަވާބު ގައި ބުންޏެވެ. “އެހެންތަ އެހެންވީމަ ސަނާއަށް ވުރެ ދެއަހަރު ދޯ ބޮޑީ؟އެކަމް ބަލައިލާފަ ހީވަނީ ދޮންބެއަށް ވުރެވެސް ބޮޑުހެން” ސަނާ އެހެން ބުނުމުން ސައިފް މަލާމާތުގެ ރާގަށް ހިނިގަނޑެއް ޖަހާލިއެވެ.\nއެވަގުތު ނައިޝާ ގެ މޫޑް ގެއްލި ދެރަވިއެވެ. “އެހެންވީމަ ދޮންބެ މާ ޔަންގް ވައްތަރު ޖަހާ ދޯ؟…ބަލާފަ ހީވެސް ނުވޭ ދޯ 23އަހަރު ހެނެއް؟” ކިބުރުވެރި ގޮތަކަށް ސައިފް ބުނެލި އެވެ.\n“ކޮއްކޮ ވަރުބަލިވެފަ އެއްނު ހުންނާނީ….ތިބަހައްޓާ ނައިޝާ ދޮންނާނެ” ކޭތަށި ހިފައިގެން ސަނާ ދޮންނަން ދާން އުޅެންފެށުމުން ސައިފް ބުނެލި އެވެ.\nނައިޝާ މޭޒުމަތި ސާފުކޮށް ތަށިތައް ދޮންނަން އުޅުނު ވަގުތު ސައިިފާ ސަނާ ސޯފާގައި އިށީނެވެ. “ވައިފައި ޕާސްވޯޑް ޖަހަން ގެނޭ ފޯނު” ސައިފް ސަނާއަށް ބުނެލި އެވެ. “ވައިފައި ވެސް ލާފަތަ؟ އޯ ގަދަ” އުފާވެފައި ހުރެ ސަނާ ބުނެލި އެވެ. “ހުއްޓެއްނު ގަނެފަ ބޭނުންނުކޮށް ހުރި ފެންވަރާ ސާމާނުތައް… އޭއްޗިހިތައް ދީ ސަނާއަށް…އޭނަ ނުގެނޭ ފެންވަރަން އެއްވެސް އެއްޗެއް” ސައިފް ނައިޝާއަށް ބުންޏެވެ.\n“އާނ…ދައްތަ ފޮށީގައި ހުރި އެއްޗެހިތައް ހުސްކުރި އިރު ނުދެކެން ފެންވަރާ ސާމާނެއް” ނައިޝާ ސަނާއަށް ބުނެލި އެވެ. “އެއްޗެހި ގަންނަން އުޅެންފެށީމަ މަންމަ ބުނީ މާލެ ގޮއްސަ ގަންނާށޯ…އެހެންނޫނަސް ސަނާ އަތުގަ ނުހުންނާނެ މާބައިވަރު އެއްޗިއްސެއްވެސް ހުރި އެއްޗެހިތައް ހިފައިގެން މިއައީ”ސަނާ ބުންޏެވެ.\nތަން ސާފުކޮށް ނިމި ކޮޓަރިއަށް ނައިޝާ ވަނެވެ.ޑުރެސިން ޓޭބަލްގައި އިން ކަބަޑުގެ ދޮރު ހުޅުވާލުމަށްފަހު ދަތްއުގުޅާ ބޭސް ފުޅިއަކާއި ދަތް އުނގުޅާ ބުރުހެއްގެ އިތުރުން، އިތުރު ސާމާނުކޮޅެއް ނަގައި ކޮތަޅަކަށް އަޅާލުމަށްފަހު ސަނާގެ ކޮޓަރިއާއި ދިމާލަށް ނައިޝާ ދިޔައެވެ.\nކޮޓަރި ދޮރުގައި ޓަކިޖެހުމަށްފަހު ނައިޝާ ދޮރު ހުޅުވާލި ވަގުތު ސަނާ އޭސީ ރިމޯޓާއި ކުޅެން ހުއްޓެވެ. ” މީތި ކިހިނެއް ޖައްސަނީ” ކޮޓަރިއަށް ވަދެގެން އައި ނައިޝާ އަށް ސަނާ ބުނެލި އެވެ. ނައިޝާ ސަނާއަށް އޭސީ ރިމޯޓާއި ކުޅޭގޮތް ދަސްކޮށްދިނެވެ.\n“މީ ކީއްކުރާ ބޯ ރަޖާގަނޑެއް؟” އެނދުމަތީގެ ފައިލާ ކޮޅުގައި ފަތްޖަހާފައިވާ ޑުއެޓް ކަވަރު ދައްކާލަމުން ސަނާ އަހާލިއެވެ. “ތިއަށް ކިޔަނީ ޑުއެޓް ކަވަރ….ތީ އޭސީ ޖައްސާފަ ހުންނަ އިރު ފިނިވާނެއެއްނު…. އެހެންވެ ގައިމަތީ އަޅަން ގެންގުޅޭ އެއްޗެއް ތީ” ހިނިތުންވެލަމުން ނައިޝާ ޖަވާބު ދިނެވެ.\n“ހާދަ ބޮޑު އެއްޗެކޭ” ޑުއެޓް ކަވަރު ނިއުޅުވާލަމުން ސަނާ ބުންޏެވެ. “މިހިރީ އެއްޗެހިތައް” ސާމާނު އަޅާފައި ހުރި ކޮތަޅު ސަނާއަށް ދެމުން ނައިޝާ ބުންޏެވެ. “ހާދަ ބައިވަރު އެއްޗިއްސޭ…މީ ދައްތަ ބޭނުން ކުރާ އެއްޗިހިތަ އަނެއްކާ….ނުވެސް ކަނޑާ މިއޮތީ ދަތްއުނގުޅާ ބުރުސްވެސް….” ކޮތަޅު ހާވަމުން އުފަލުން ހުރެ ސަނާ ބުންޏެވެ.\n“ދައްތަ ކޮންމެ ފަހަރަކު އެއްޗެހި ގަންނަ އިރު އެކްސްޓްރާ ކޮށްވެސް ގަންނަން….އޭރަށް އެކަތި ހުސްވިއަސް އަނެކަތި އިންނާނެއެއްނު..ތީގަ ހުންނާނެ އަންހެން ކުދިން ބޭނުން ކުރާ ސާމާނު ވެސް” ނައިޝާ ސަނާއަށް ބުނެލި އެވެ.\n“އަޅޭ ބިއްލޫރި ސެންޓު ފުޅިއެއް ވެސް އެބައިން….ވަރަށް މީރުވަސް ވެސް ދުވާ” ސެންޓު ފުޅި ނޭފަތުގައި ޖައްސާލަމުން ސަނާ ބުންޏެވެ. “ތީ ކޮއްކޮއަށް ދައްތަ ދިން ހަދިޔާއެއް” ނައިޝާ ބުންޏެވެ.\nމިކޮޮޓަރި އެނދުސް ހާދަ ބޮޑޭ…ސަނާ އާއި ދޮންބެގެ ރަށު ކޮޓަރީގަ އިންނަނީ ސިންގަލް އެނދެއް….މަންމަމެން ނިދަނީ މިވަރު އެނދެއްގަ” ސަނާ ބުންޏެވެ. ” މީ ޑަބަލް ބެޑެއްނު…އަދި ހުންނާނެ މިއަށްވުރެ ބޮޑު އެނދުވެސް….ކުއީން ސައިޒާ ކިންގ ސައިޒުވެސް….” ނައިޝާ ބުންޏެވެ.\n“ވާވް…ބާތު ޓަބެއް ވެސް ލާފަ ގަދަ އިނގޭ” ފާހަނަ ދޮރު ހުޅުވާލަމުން، ފަހާނައިގައި އިން ހުދުކުލައިގެ ބިލިގާ ފެނި ސަނާ އުފަލުން ފޮޅުނެވެ. “ހާދަ ބައިވަރު އިސްކޫރެއް” ފަހާނައިގައި ހުރި އިސްކޫރުތައް ފެނި ސަނާ ނައިޝާ ގާތު އަހާލިއެވެ. ” މީ ހޫނު ފެން…މީ ނޯމަލް ވޯޓަރ” ނައިޝާ ސަނާއަށް ކިޔައިދިނެވެ.\n“ހިނގާބަ ދައްތަގެ ކޮޓަރި ދައްކާލަން” ސަނާގެ އެދުމަށް ނައިޝާ އޭނާގެ ކޮޓަރިއަށް ސަނާ ގެންދިޔައެވެ. ” ވާާ…ހާދަ ބޮޑޭ މިކޮޓަރީގެ ބާތުޓަބުވެސް…. އެނދުވެސް” ހައިރާންވެ ހުރެ ސަނާ ބުންޏެވެ. ” މީ ކުއީން ސައިޒް ބެޑެއް….” ހިނިގަނޑެއް ޖަހާލަމުން ނައިޝާ ބުންޏެވެ.\nއެއްޗެހިތައް ތަރުތީބު ކުރުމަށް ފަހު ސަނާ އާއި ނައިޝާ ސިޓިންރޫމަށް ނިކުތެވެ.އޭރު ސައިފް ސޯފާގައި އިނެވެ.”ކޮއްކޮ ދެން ނިދަން ދޭ މިހާރު އެހެރަ ރޭގަނޑު 11ޖެހީ” ސަނާއަށް ސައިފް ބުންޏެވެ. “ސައިފްވެސް ހިނގާ ނިދަންދާން” ނައިޝާ ސައިފަށް ބުންޏެވެ.\n“އުހުނ…މަ ނިދާނީ ސޯފާގަ…ނައިޝާ ދޭ ކޮޓަރިއަށް” ސައިފް އެހެން ބުނުމުން ނަައިޝާ ދެރަވިއެވެ.އަދި ކައިރީގައި އިން ސަނާއަށް ނައިޝާ ބަލައިލިއެވެ. ” ނައި އޮވެ ދާނަން ސޯފާގަ ސައިފް ދޭ ކޮޓަރިއަށް” ނައިޝާ ބުންޏެވެ. ” މި ސޯފާގަ ނައިޝާ އަށް އޮވެވޭނެތަ….ފުރަތަމަ ސޯފާއަށް ފިޓުވެގެންނު އޮވެވޭނީ” މަލާމާތުގެ ރާގަށް ސައިފް އެހެންބުނުމުން ސަނާ ހޭންފެށިއެވެ.\nދެރަވެފައި ހުރެ ނައިޝާ އޭނާގެ ކޮޓަރިއަށް ވަނެވެ.އިރުގަނޑެއް ފަހުން ސައިފް ކޮޓަރިއަށް ވަދެ ދެބާލީހާއި ރަޖާގަޑެއް ހިފައިގެން ކޮޓަރިން ނިކުމެ ސޯފާގައި އޮށޯތެވެ.ސައިފާއެއްކޮށް ނިދަން އުންމީދުކޮށްގެން ހުރި ނައިޝާ މާޔޫސްކަން މަތީ އޮވެ ނިދިއެވެ.\nހެނދުނު އިރު އެރުމުން ނައިޝާ ބަދިގެއަށް ވަނެވެ.ސައި ހަދަން އުޅެނިކޮށް މައިދައިތަ ގުޅިއެވެ. ” ސަނާ ކޮއްކޮ ވަރަށް އުފާވެފަ ހުރީ..ބުނީ ވަރަށް ފިނި އޭސީ ކޮޓަރިއެއްގަޔޯ ނިދަނީ…އެއްޗެހިކޮޅެއް ލިބުނު ވާހަކަވެސް ބުނި” މައިދައިތަ ހިތްހަމަ ޖެހިފައިވާ ރާގަށް ބުނެލި އެވެ.ނައިޝާ މައިދައިތައާއި ވާހަކަ ދެއްކުމަށް ފަހު ފޯނު ބޭއްވި އެވެ.އަދި ހެނދުނުގެ ނާސްތާ ތައްޔާރުކުރަން އުޅުނެވެ.އޭރު ސަނާ އާއި ސައިފް އޮތީ ނިދާފައެވެ.\nނައިޝާ މޭޒުމަތި ތައްޔާރުކޮށްނިމި ސައިފާ ސަނާއަށް ހެނދުނުގެ ނާސްތާ ކުރަން ގޮވިއެވެ.ތިން ތަށި މޭޒުމަތީގައި ބެހެއްޓުމަށްފަހު ސައިފް ކައިރި ނައިޝާ އިށީނެވެ.އެވަގުތު ފޯނާ ކުޅެމުން އައި ސަނާވެސް އެމީހުންނާއެކު މޭޒުދޮށުގައި އިށީނެވެ.\nސައިފް ކައި ނިމި ކޭތަށި މޭޒުމަތީގައި ބެހެއްޓުމަށްފަހު އަތްދޮވެގެން ކޮޓަރިއަށް ވަނެވެ..”ފޯނު ބާއްވާފަ ހަމަޖެހިލައިގެން ކާލާ… ކައިނިމިގެން ވެސް ފޯނާ ކުޅެވޭނެނު” ފޯނާ ކުޅެމުން ކަމުން ދިޔަ ސަނާއަށް އޯގާތެރިކަމާއި އެކު ނައިޝާ ބުންޏެވެ.އެހެންނަމަވެސް ނައިޝާއަށް ރައްދެއް ދިނުމެއްނެތި ސަނާ ކަމުން ފޯނާއި ކުޅުން ކުރިއަށް ގެންދިޔައެވެ.\nނައިޝާއަށް ވުރެ ކުރިން ކައިނިމިގެން ކޭތަށި ހުރިގޮތަށް ނުދޮވެ މޭޒުމަތީގައި ބެހެއްޓުމަށްފަހު، އަތްދޮވެގެން ސަނާވެސް ކޮޓަރިއަށްވަނެވެ.ސަނާ ކޭތަށްޓާއި ހުރިހާ ތަށިތަކެއް ނަގާ ސާފުކުރަން ޖެހުނީ ނައިޝާ އަށެވެ.\nބިރުވެރި ލޯބި3weeks ago\nތީއޭ މިހިތުގެ ދިރުމަކީ\nލޯބި April 6, 2021\nލޯބި March 21, 2017\nލޯބި March 23, 2021\nއިންތިޒާރުގައި ހުންނާނަމޭ ލޯބިން…2\nހިތާމަ ލޯބި February 20, 2019


Bangladesh ge ithuru 200 meehun gaumah furuvaalanee\nފޮޓޯ: މޯލްޑިވިއަން ޓްވިޓާ\nބަންގްލަދޭޝްގެ އިތުރު 200 މީހުން ގައުމަށް ފުރުވާލަނީ\n23 ޖޫން 2020 - 14:56:48\nރާއްޖޭގައި މަސައްކަތް ކުރަމުން އަންނަ ބަންގްލަދޭޝް ރައްޔިތުންގެ ތެރެއިން އިތުރު 200 މީހަކު އަނެއްކާ ވެސް އަނބުރާ ގައުމަށް ފޮނުވާލުމަށް ތައްޔާރުވަމުންދާ ކަމަށް މޯލްޑިވިއަނުން ބުނެފި އެވެ.\nގައުމީ އެއާލައިން، މޯލްޑިވިއަނުން މިއަދު ކުރި ޓްވީޓެެއްގައި ބުނީ، ރާއްޖޭގައި ގަވައިދާ ހިލާފަށް އުޅެމުންދާ ބަންގްލަދޭޝްގެ ރައްޔިތުން އަނބުރާ އެގައުމަށް ފޮނުވުމުގެ މަސައްކަތުގެ ދަށުން އިތުރު 200 މީހަކު ފޮނުވާލުމަށް މިހާރު ތައްޔާރުވަމުން އަންނަ ކަމަށެވެ.\nމިދޔަ މެއި މަހުގެ ތެރޭގައި ނޭޝަނަލް އިމަޖެންސީ އޮޕަރޭޝަން ސެންޓަރު (އެންއީއޯސީ) އިން ބޭއްވި ނޫސްވެރިންގެ ބައްދަލުވުމުގައި ތަރުޖަމާނު މަބްރޫކް އަޒީޒް ވިދާޅުވީ ކުރިއަށް އޮތް ދުވަސްތަކުގައި 5،000 އެއްހާ މީހުން ފޮނުވާލެވޭނެ އިންތިޒާމް ހަމަޖެއްސުމުގެ މަސައްކަތްތައް ސަރުކާރުން ކުރަމުން އަންނަ ކަމަށެވެ. އެގޮތުން އެ މަސައްކަތުގެ ދަށުން މިހާތަނަށް 2000 އަށް ވުރެ ގިނަ ބަންގްލަދޭޝްގެ ރައްޔިތުން އަނބުރާ އެ ގައުމަށް ވަނީ ފޮނުވާލާފަ އެވެ.\nރާއްޖޭގައި އުޅެމުންދާ ބަންގްލަދޭޝް ރައްޔިތުން ފޮނުވާލުމުގެ މަސައްކަތަކީ ކޮވިޑް-19 އާ ގުޅިގެން ފޮރިން މިނިސްޓްރީ އާއި އިކޮނޮމިކް މިނިސްޓްރީ އަދި ވެސް ކަމާގުޅުން ހުރި މުއައްސަސާތަކުގެ އެހީތެރިކަމާއެކު ކުރަމުންދާ މަސައްކަތެއް ކަމަށް މޯލްޑިވިއަނުން ބުނެ އެވެ.\nމިމަހުގެ ތެރޭގައި އެކަނިވެސް މޯލްޑިވިއަނުން ވަނީ ތިން ފަހަރެއްގެ މަތިން ބަންގްލަދޭޝް މީހުން ގައުމަށް ގެންގޮސްފަ އެވެ. އެގޮތުން މި މަހުގެ ނުވަ ވަނަ ދުވަހު، ރާއްޖޭގައި ގަވައިދާ ހިލާފަށް އުޅެމުންދިޔަ 200 ބަންގްލަދޭޝް މީހަކު ގައުމަށް ފޮނުވާލިއިރު 16 ވަނަ ދުވަހާއި 19 ވަނަ ދުވަހު ވަނީ ރާއްޖޭގައި ދިރިއުޅެމުންދިޔަ 400 ބަންގްލަދޭޝް ރައްޔިތަކު އެ ގައުމަށް ފޮނުވާލާފަ އެވެ.\nރޭ، ބޭއްވި ނޫސްވެރިންގެ ބައްދަލުވުމުގައި މަބްރޫކް ވިދާޅުވީ، ބަންގްލަދޭޝް އަށް އަނބުރާ ފޮނުވާލާފައިވާ ތިން މީހަކު ކޮވިޑް-19 ވައިރަހަށް ޕޮޒިޓިވްވެފައިވާ ކަމަށެވެ. އަދި އެގައުމުގައި އެތިން މީހުން ކަރަންޓީނުވާނެ ކަމަށް ވެސް ވިދާޅުވި އެވެ.\nރާއްޖެއިން މިހާތަނަށް 2217 މީހަކު ޕޮޒިޓިވްވެފައިވާއިރު ޕޮޒިޓިވްވި މީހުންގެ ތެރޭގައި އެންމެ ގިނައީ ބަންގްލަދޭޝް މީހުންނެވެ. އެގޮތުން މިހާތަނަށް އެގައުމުގެ 1,155 މީހަކަށް ބަލި ޖެހިފައިވެ އެވެ.\nހިތަދޫ އިން އަންހެނަކު ކޮވިޑް-19 އަށް ޕޮޒިޓިވް ވެއްޖެ\n2791 މީހަކު ބަލިން ރަނގަޅު ވެއްޖެ: ޑރ.ނަޒްލާ\nރަށް ރަށަށް ދިއުމުގެ ހުއްދަ ދެވެން އޮތީ5ކަމަކަށް\nމިއަދު ރަނގަޅުވީ 27 މީހުން\nފަސް ރަށެއްގައި ފެން ޕްލާންޓް ބަހައްޓަން ޗައިނާއިން އެހީވަނީ\nއިތުރު 200 ބަންގްލަދޭޝް މީހަކު ގައުމަށް ފޮނުވާލައިފި\nތަހުގީގުތަކުގެ މައުލޫމާތު ނުދީގެން ޕީޖީގެ، ސިއްރު ސިޓީއެއް މަޖިލީހަށް ފޮނުވައިފި


ކޯނީގެ ރިޕޯޓް ސަރުކާރުން ބަލައިގަންނާނެ - ރައީސުލްޖުމްހޫރިއްޔާގެ ތަރުޖަމާން | Landhooinfo\nވެރިކަން ބަދަލުވީ ބަޣާވާތަކުން ނޫން – ކޯނީގެ ނިންމުން\nދިވެހިރާއްޖޭގެ ވެރިކަމުގެ ބާރުތައް ބަދަލުވީ ގޮތް ބެލުމަށް ރައީސުލްޖުމްހޫރިއްޔާ ޑރ. މުހަންމަދު ވަހީދު އުފެއްދެވި ނޭޝަނަލް އިންކްއަރީ ކޮމިޝަންގެ ރިޕޯޓް ސަރުކާރުން ފުރިހަމައަށް ބަލައިގަންނާނެ ކަމަށް ރައީސުލްޖުމްހޫރިއްޔާގެ ތަރުޖަމާން ވިދާޅުވެއްޖެއެވެ.\nނޭޝަނަލް އިންކްއަރީ ކޮމިޝަން ނުވަތަ ކޯނީގެ ރިޕޯޓް ސަރުކާރުން ބަލައިގަތުމާއިމެދު ބައެއް ފަރާތްތަކުން އުފައްދާ ސުވާލު ތަކުގެ ރައްދުގައި ރައީސުލްޖުމްހޫރިއްޔާގެ ތަރުޖަމާން އައްބާސް އާދިލް ރިޒާ ވިދާޅުވީ ކޯނީއަކީ ސަރުކާރުން އުފެއްދި ކޮމިޝަނެއް ކަމަށާއި އެހެން ކަމުން އެތަނުން ނެރޭ ރިޕޯޓެއް ސަރުކާރުން ބަލައި ގަތުމާއިމެދު ސުވާލު އުފައްދާނެ ތަނެއްވެސް ނެތްކަމަށެވެ. ރައީސް ޑރ. މުހަންމަދު ވަހީދު އެފަދަ ކޮމިޝަނެއް އުފެއްދެވި އެންމެ ބޮޑު ބޭނުން ފުޅަކީ ވެރިކަން ބަދަލުވި ވާހަކަތައް އޮޅުން ފިލުއްވައި ދެއްވައި ކަމުގެ ހަގީގަތް ހާމަކޮށްދެއްވުން ކަމަށާއި އެކަން ކުރައްވަން އެމަނިކުފާނު އަމިއްލަފުޅަށް އުފައްދަވާފައިވާ ކޮމިޝަނެއްގެ ނިންމުން އެމަނިކުފާނު ގަބޫލުފުޅު ނުކުރައްވާނެ ކަމާއިމެދު ސުވާލެއް އުފެއްދުމުގެ ޖާގަވެސް ނެތްކަމަށެވެ. އައްބާސް ވިދާޅުވީ ކޯނީގެ ނިންމުންތަކުގައި ކަމެއް ތަހުގީގުކޮށް ބެލުމަށް ޖާގައޮތް ނަމަ އެކަން ކުރައްވާނީ ޕްރޮސިއުކިއުޓަރ ޖެނެރަލް ކަމަށެވެ.\nކޯނީގެ ރިޕޯޓް ނެރުމުން އަމިއްލައަށް އިސްތިޢުފާ ދެއްވި ނަޝީދު މަގުމަތިން އިންސާފު ހޯއްދެވުމަށް އުޅުއްވި ނަމަވެސް އެކަމެއް ނުވާނެ ކަމަށާއި އެކަން ކުރެވޭނީ އެކަމަށް ހުރި މަގުތަކުން ހިންގަވައިގެން ކަމުގައި އައްބާސް ވިދާޅުވިއެވެ. ނަޝީދު ވިދާޅުވެފައިވަނީ ކޯނީގެ ރިޕޯޓް ނެރުމަށްފަހު ނަޝީދު ގެއަށް ވެދެވަޑައިގަންނަވާނީ އިންސާފު ހޯއްދަވައިގެން ކަމަށެވެ.\nކޯނީގެ ރިޕޯޓްގައި ނުބައިކޮށް ކަމެއް ހިނގައިފައިވާ ކަމަށް ބަޔާންކޮށްފައިވާނަމަ އަދި އެކަމުގެ އެކަށީގެންވާ ހެކި ހުރެއްޖެ ނަމަ ދައުވާ ކުރުމުގެ ބާރު ޕީޖީއަށް ލިބިގެންވާ ކަމަށް ނަޝީދު ވިދާޅުވެފައިވެއެވެ.\nޓެގްރިޕޯޓް އިންކްއަރީ ކޮމިޝަން\nވެރިކަން ބަދަލުކުރަން ފެށި މުޒާހަރާ ތާކުންތާކު ނުޖެހި ނިމިއްޖެ.\nކޯނީގެ ރިޕޯޓް މިއަދު ނެރުމަށް މިއަދު ހަމަޖެހިފައިވާތީ އެކަމާދިމާކޮށް ރައީސް މުހަންމަދު ނަޝީދު އިސްކޮށްހުންނަވައިގެން ވެރިކަން ބަދަލުކޮށްލުމަށް ކަމަށް ބުނެ …


Isthiufaa nudheynan, dhauvaa kuree zaathee gothun: Mahuloof\nއެމްއެމްޕީއާރުސީގެ ހިޔާނާތުގެ ފައިސާ ލިބުނު ކަމަށް ތުހުމަތުކޮށް ޔޫތު މިނިސްޓަރު އަހްމަދު މަހްލޫފްގެ މައްޗަށް ދައުވާކުރަން ކްރިމިނަލް ކޯޓަށް ފޮނުވި ނަމަވެސް މަގާމުން އިސްތިއުފާ ނުދެއްވާނެ ކަމަށް ވިދާޅުވާ ވިދާޅުވުން ތަކުރާރު ކުރައްވައިފި އެވެ.\nއެކަމާއި ގުޅިގެން މަހުލޫފް މިރޭ ކުރެއްވި ޓްވީޓަކާއެކު ޝަމީމްގެ ޗެޓް ލޮގެއް ވަނީ އާންމު ކުރައްވާފައެވެ. އެ ޓްވީޓްގައި މަހުލޫފް ވިދާޅުވީ ޗެޓް ލޮގުތަކުންވެސް ދައުވާ ކުރުމަކީޝަމީމްގެ ވަރަށް ޒާތީ ނިންމުމެއްކަން ހާމަވާނެ ކަމަަަަށެވެ.\nއޭގެ ފަހުން މަހުލޫފް މިހާރު ނުފުއްޕާ ނޫންތޯ އާއި މިހާރު ސައިޒުވެއްޖެ ނޫންތޯ އެހުމުން ސައިޒުވީ ކީއްވެތޯ ޝަމީމް ސުވާލު ކުރެއެވެ.\nއެމްއެމްޕީއާރްސީ އަހުމަދު މަހްލޫފު


މިއަދަކީ ބައިނަލް އަޤުވާމީ ގޮތުން ފާހަގަކުރާ އަންހެނުންގެ ދުވަހެވެ. އަންހެނުންގެ ދުވަހުގެ މިއަހަރުގެ ޝިޢާރަކީ” ޓައިމް އިޒް ނައު: ރޫރަލް އެންޑް އާރބަން އެކްޓިވިސްޓްސް ޓްރާންސްފޯމިން ވިމެންސް ލައިވްސް” އެވެ.\nކޮންމެ އަހަރެއްގެވެސް މާރޗްމަހުގެ 8 ވަނަ ދުވަހަކީ އިޤްތިޞާދީ، ސިޔާސި އަދި އިޖްތިމާޢި ކަންކަމުގައި އަންހެނުންގެ ދަޢުރު ފުޅާކުރުމާއި، އަންހެނުންނަށް ކުރާ އަނިޔާ ހުއްޓުވުމުގެ އިތުރުން އެމީހުންގެ ހައްޤުތައް ހޯދައިދިނުމަށް މަސައްކަތްކުރުމުގެ ގޮތުން ބައިނަލްއަޤްވާމީ ފެންވަރުގައި ފާހަގަކުރާ އަންހެނުންގެ ދުވަހެވެ. ތާރީޚަށް ބަލާލާއިރު މިދުވަސް ފުރަތަމަ ފަހަރަށް ފާހަގަކުރަންފެށީ މީގެ 107 އަހަރުކުރިން 1911 ވަނަ އަހަރުގައެވެ.\nއަންހެނުންގެ ދުވަހެއް ފާހަގަ ކުރުމުގެ ބޭނުމަކީ ދިރިއުޅުމުގެ އެކި މަރުހަލާތަކުގައި އަންހެނުންނަށް ދިމާވާ ގޮންޖެހުންތަކުން އަރަގަތުމަށް މިކަމުގައި ޝާމިލްވާ ހުރިހާ ފަރާތްތަކެއް ގުޅިގެން މަސައްކަތްކުރުމަށް ބާރުއެޅުމުގެ ގޮތުންނެވެ. އަދި އެކި ދާއިރާތަކުން އަންހެނުން ކޮށްފައިވާ، ކުރަމުން އަންނަ ޚިދުމަތްތަކުގެ އަގު ވަޒަންކުރުމާއި ކުރިއަށްއޮތް ޖީލުތަކުގެ އަންހެނުންނަށް ހަމަހަމަ ފުރުޞަތުތަކާއި މުޖުތަމައުގައި އެމީހުންނަށް ހައްޤުވާ މަޤާމު ހޯދައި ދިނުމަށް ބާރުއެޅުމެވެ. މީގެ އިތުރުން އަންހެނުންނަށް ކުރާ ޖިންސީ، ޖިސްމާނީ އަދި ނަފްސާނީ އަނިޔާތައް ހުއްޓުވުމަށް މަސައްކަތްކުރުމެވެ.\nއަންހެނުންގެ ދުވަހުގެ މިއަހަރުގެ ޝިޢާރަކީ” ޓައިމް އިޒް ނައު: ރޫރަލް އެންޑް އާރބަން އެކްޓިވިސްޓްސް ޓްރާންސްފޯމިން ވިމެންސް ލައިވްސް” އެވެ.\nމި ޝިޢާރުގެ ދަށުން މިއަހަރު ބައިނަލް އަޤުވާމީ އަންހެނުންގެ ދުވަސް ފާހަގަކުރަމުންދާއިރު ދުނިޔޭގައި މީގެ ކުރިން އަންހެނުންގެ ޙައްޤުތައް ހިމާޔާތްކުރުމަށާއި ފިރިހެނުންނާއި އަންހެނުންގެ ދެމެދު ކުރެވޭ ތަފާތުކުރުންތައް ކުޑަކުރުމާއި އިންސާފު ހޯދުމަށް ދަނީ މީގެ ކުރިން ނުކުރެވޭހާ ބޮޑެތި މަސައްކަތްތަކެއް ކުރަމުންނެވެ. އަންހެނުންނަށް ކުރާ ޖިންސީ އަދި ޖިސްމާނީ އަނިޔާތަކާބެހޭ ދިރާސާތަކާއި ޚަބަރުތައް މީޑިއާތަކުން ގެނެސްދޭ މިންވަރުވެސް ވަނީ އިތުރުވެފައެވެ. މިކަމުގެ ސަބަބުން ބައިނަލް އަޤުވާމީ ފެންވަރެއްގައި މިކަމަށްދޭ ސަމާލުކަން އިތުރުވެ، ޤައުމީ އަދި ފަރުދީ ފެންވަރެއްގައި ދަނީ މިންތީގެ ހަމަަހަމަކަން ޤާއިމްކޮށް، އަންހެނުންގެ ޙައްޤުތައް ރައްކާތެރިކުރުމަށް ދަނީ ގިނަ ގުނަ މަސައްކަތްތަކެއް ކުރަމުންނެވެ.\nއަންހެނުންގެ ދުވަސް މިއަދު ރާއްޖޭގައި ފާހަގަކުރަމުންދާއިރު، ރާއްޖޭގައި އަންހެނުންނަށް ކުރާ ޤަދަރާއި، މިންތީގެ ހަމަހަމަކަން ޤާއިމް ކުރުމަށް ކުރާ މަސައްކަތްތަކާއި އަންހެނުންގެ ޙައްޤުތައް ރައްކާތެރިކުރުމަށް ކުރާ މަސައްކަތް ފާހަގަކޮށްލަން ޖެހެއެވެ. ރާއްޖެއަށް ބަލާއިރު ވަޒީފާގެ ބާޒާރުގައި އަންހެނުންނާއި ފިރިހެނުން ތަފާތެއް ނުކުރެއެވެ. މުސާރަ ދިނުމުގައި ޒިންމާ ޙަވާލުކުރުމުގައި އެއްވެސް ތަފާތެއް ނެތެވެ. ސިޔާސީ މައިދާނުގައްޔާއި ސިޔާސަތު ކަނޑައަޅާ ވަޒީފާތަކުގައި އަންހެނުންގެ ޢަދަދު މަދުވި ކަމުގައި ވިޔަސް، ރާއްޖޭގެ ގާނޫނު އަސާސީ އާއި ގާނޫނުތައް ހެދިފައި ހުރި ގޮތުން، އަންހެނަކަށް ވީތީ ސިޔާސީ މަޤާމުތަކަށް ވާދަކުރުމުގެ ހައްޤުން މަހްރޫމްކުރެވިފައެއް ނޯވެއެވެ. ދައުލަތުގެ އެންމެ މަތީ ވެރިޔާގެ މަޤާމުން ފެށިގެން ރައްޔިތުންގެ މަޖިލީހުގެ މެމްބަރު ކަމާއި ލޯކަލް ކައުންސިލްތަކުގެ މެންބަރުންކަމަށް ކުރިމަތިލުމުގައި ވެސް އަންހެނުންނަށް އެއްވެސް ހުރަހެއް ނެތެވެ. އަދި ކުރިއާ އަޅާ ބަލާއިރު މިފަދަ މަޤާމުތަކަށް އަންހެނުން ކުރިމަތިލާ މިންވަރުވެސް މަދެއްވެސް ނޫނެވެ. ސަރުކާރުންވެސް އަންނަނީ އަންހެނުން ބާރުވެރިކުރުމަށް ގިނަ މަސައްކަތްތަކެއް ކުރަމުންނެވެ. އެގޮތުން ވަޒީފާގެ މައިދާނުގައިވެސް އަންހެނުންނަށް ހޯދާދީފައިވާ ފުރުޞަތުތައް މަދެއްނޫނެވެ. އެކަނިވެރިމައިނަށް ޚާއްސަ ޢިނާޔަތާ، ގޭގައި ހުރެގެން ވަޒީފާ އަދާކުރުމުގެ ފުރުސަތުތައްވެސް ސަރުކާރުން ވަނީ އަންހެނުންނަށް ފަހިކޮށްދީފައެވެ. އަންހެން ވިޔަފާރިވެރިންނަށް ޚާޢްޞަކޮށް ސަރުކާރުންދަނީ ލޯން ސްކީމްތައްވެސް ހިންގަމުނެވެ. މިސަރުކާރުން ވަނީ އެކި ދާއިރާތަކުން ފާހަގަކޮށްލެވޭ ކުރިއެރުންތައް ހޯދަމުން އަންނަ ކަނބަލުންނަށް ޚާއްސަކޮށް ރެހެންދި އެވޯޑްގެ ނަމުގައި ޚާއްސަ އެވޯޑެއްވެސް 2014ވަނަ އަހަރު ތަޢާރަފްކޮށްފައެވެ.\nއަދި ޖެންޑަރ މިނިސްޓްރީއެއް އުފައްދަވާ، ޖެންޑަރ އިކުއަލިޓީ ޤާނޫނެއް ފާސްކޮށް އެދަނީ ތަންފީޒް ކުރަމުންނެވެ. މި ޤާނޫންގެ ސަބަބުންވެސް އަންހެނުންގެ ޙައްޤުތައް ރައްކާތެރިކޮށް މިންތީގެ ހަމަހަމަކަން ޤާއިމް ކުރުމުގެ މަސައްކަތުގެ ސްޕީޑް ވަނީ އަވަސްވެފައެވެ. އޭގެ ފައިދާ މިހާރު ދަނީ ފެންނަމުންނެވެ.\nރާއްޖޭގެ ސިވިލް ސަރވިސް ކޮމިޝަންގެ ތަފާސް ހިސާބުތަަކަށް ބަލާލާއިރު، ސިވިލް ސަރވިސް ޚިދުމަތުގައި ފިރިހެނުންނަށްވުރެ ގިނައީ އަންހެނުންނެވެ. ރާއްޖޭގެ އާބާދީގެ ދެބައިކުޅަ އެއްބައި ހިއްސާ ކުރަނީ އަންހެނުން ކަމަށް ވީއިރު، އަންހެނުން ބާރުވެރި ކުރުވައި، ޤައުމުގެ ކުރިއެރުމުގައި ހުރިހާ ގޮތަކުންވެސް ބައިވެރިކުރުވުން މުހިއްމެވެ. އަދި އެކަނބަލުންނަށް ހުރި ގޮންޖެހުންތައް ދެނެގަނެ، އެފަދަ ގޮންޖެހުންތައް ނައްތާލުމަށް ހުރިހާ ފެންވަރެއްގައިވެސް މަސައްކަތް ކުރަންޖެހެއެވެ.


Ihthihaadhu dhamahahtan jehey, sarukaaru nuvetteyne: Nasheed | Mihaaru\nނަޝީދު މިރޭ ވާހަކަފުޅު ދައްކަވަނީ. --- ފޮޓޯ: ހުސެއިން ވަހީދު/ މިހާރު\nއިއްތިހާދު ދަމަހައްޓަން ޖެހޭ، ސަރުކާރު ނުވެއްޓޭނެ: ނަޝީދު\n04 ޑިސެމްބަރ 2018 - 23:00 76 comments\nސަރުކާރު ވެއްޓޭ ގޮތާއި އެކަމުގެ ހިތި އަސަރު އިހްސާސް ކުރެއްވިފައިވާ ކަމަށާއި ރައީސް އިބްރާހިމް މުހައްމަދު ސޯލިހްގެ ސަރުކާރު ނުވެއްޓޭނެ ކަމަށް ކުރީގެ ރައީސް މުހައްމަދު ނަޝީދު މިރޭ ވިދާޅުވެއްޖެ އެވެ.\nއަންނަ އަހަރު އޮންނަ ރައްޔިތުންގެ މަޖިލީހުގެ އިންތިހާބުގައި މައްޗަންގޯޅި މެދު ދާއިރާ އަށް ވާދަ ކުރައްވާނެ ކަން އިއުލާން ކުރައްވައި ނަޝީދު ވިދާޅުވީ ރައީސް އިބްރާހިމް މުހައްމަދު ސޯލިހްގެ ސަރުކާރު އައީ އިއްތިހާދެއްގެ ތެރެއިން ކަމަށްވާ އިރު، އެ އިއްތިހާދު ދަމަހައްޓަން ޖެހޭ ކަމަށެވެ. އަދި މަޖިލީހަށް ވެންނެވުމުގެ އެންމެ ބޮޑު އެއް ބޭނުމަކީ ސަރުކާރު ދިފާއު ކުރުން ކަމަށް ވެސް ނަޝީދު ވިދާޅުވި އެވެ.\n"އަޅުގަނޑަށް އެނގޭ ސަރުކާރު ވެއްޓޭ ގޮތް، ދުށިން، ދެކިއްޖެއިން. އަޅުގަނޑަށް އެނގޭ އޭގެ ހިތި، އޭގެ އަސަރު. މުއުމިނުންގެ ގަޔަށް އެއް ހޮރުން ދެ ކައްޓެއް ނުޖެހޭނެ،" އެމްޑީޕީ ސަރުކާރު ފެބްރުއަރީ 7، 2012 ވަނަ އަހަރު ވެއްްޓުނު ގޮތް ހަނދުމަފުޅު ކުރައްވައި ނަޝީދު ވިދާޅުވި އެވެ.\nނަޝީދުގެ ސަރުކާރު އޭރު ވެއްޓުނީ، ކްރިމިނަލް ކޯޓުގެ އިސް ގާޒީ އަބްދުﷲ މުހައްމަދު (އަބްދުﷲ ގާޒީ) ގަދަކަމުން ފޮރުވައިގެން ކ. ގިރިފުއްޓަށް ގެންދިޔަ މައްސަލައިގައި، އޭރުގެ އިދިކޮޅު ފަރާތްތަކުން މެދުކެނޑުމެއް ނެތި 22 ދުވަސް ވަންދެން ކުރި މުޒާހަރާގެ ސަބަބުން އިސްތިއުފާ ދެއްވުމަށް މަޖުބޫރުވެގެންނެވެ. އަދި މުޒާހަރާތަކުގައި ބައެއް ފުލުހުންނާއި ސިފައިން ބައިވެރިވެ، ސަރުކާރާ ދެކޮޅަށް ނުކުތުމުންނެވެ.\nމަޖިލީހަށް ވާދަ ކުރައްވަން ނިންމެވި ސަބަބު ތަފްސީލްކޮށް ދެއްވައި، ނަޝީދު ވިދާޅުވި ގޮތުގައި އެމަނިކުފާނު ބޭނުންފުޅު ވަނީ ރާއްޖޭގައި މުޅިން އެހެން ގައުމިއްޔަތެއް ބިނާ ކުރުމަށެވެ. އަދި އެމަނިކުފާނު ބޭނުންފުޅު ވަނީ ރައްޔިތުންގެ ބޭނުންތަކަށް ވަކާލާތު ކުރާ މަޖިލީހެއް އެކުލަވައިލަން ކަމަށް ނަޝީދު ވިދާޅުވި އެވެ.\nނަޝީދު ވިދާޅުވީ މަޖިލީހަށް ދެން "ވަގުން"، އަހުލާގެއް ނެތް އަދި ރައްޔިތުންގެ ފަރާތުން ވަކާލާތު ކުރުމަށް ނޭދޭ މެމްބަރުން އިންތިހާބެއް ނުކުރާނެ ކަމަށެވެ. އަދި މަޖިލީހުގައި "ގޯނި ގޯންޏަށް" ފައިސާ އަޅައިގެންދާ ވާހަކަ ނުދެއްކާނެ ކަމަށް ވެސް ނަޝީދު ވިދާޅުވި އެވެ. އެމަނިކުފާނު ވިދާޅުވީ ދެން އެކުލަވައިލާނީ ރައްޔިތުންގެ އުންމީދުތައް ހަގީގަތަކަށް ހަދައިދޭނެ، ނަޒާހާތްތެރި މަޖިލީހެކެވެ.\nނަޝީދު އެ އިޝާރާތް ކުރެއްވީ، ފައިސާ ހިއްޕަވައިގެން ރައްޔިތުންގެ މަޖިލީހުގެ ބައެއް މެމްބަރުންގެ އަރިހަށް ވަޑައިގެންނެވި ކަމަށް ހޯރަފުށީ ދާއިރާގެ އެމްޑީއޭ މެމްބަރު މުހައްމަދު އިސްމާއިލް 2015 ވަނަ އަހަރު ބޭއްވި ރައްޔިތުންގެ މަޖިލީހުގެ ޖަލްސާއެއްގައި ވިދާޅުވުމާ ގުޅިގެން އެކަމަށެވެ.\nނަޝީދު ވިދާޅުވި ގޮތުގައި، އެމަނިކުފާނު މަޖިލީހަށް ވަންނަވާނީ ރައްޔިތުންގެ ތާއީދާއެކުގަ އެވެ. އަދި އަމާޒަކަށް ހައްދަވާނީ މެމްބަރުންނަކީ އިއްޒަތްތެރިންނަށް ހަދައި، އެއްވެސް ނުފޫޒަކަށް ނުގުޑާނެ ފަދަ މެމްބަރުންނަށް ހެއްދެވުން ކަމަށް ވެސް، 1999 ވަނަ އަހަރު މަޖިލީހަށް އިންތިހާބުވި ނަޝީދު ވިދާޅުވި އެވެ.\nޖަލުގައި ގިނަ ދުވަސްތަކެއް ހޭދަ ކުރެއްވި ނަޝީދު ވިދާޅުވި ގޮތުގައި، އެމަނިކުފާނަށް ދޭ ވޯޓަކީ ބޯހިޔާވަހިކަމާއި ބޭސްފަރުވާ އާއި އިޖުތިމާއީ ރައްކާތެރިކަމާއި އާއިލާ އެކީގައި ތަނަވަސްކަމާ އެކު ހަމަޖެހިގެން އުޅެވޭނެ ކަމުގެ އުންމީދުގައި ދޭ ވޯޓެއް ކަމަށެވެ. އަދި ރައްޔިތުން ބޭނުންވާ އުންމީދުތައް ހަގީގަތަކަށް ހައްދަވައި ދެއްވަން ބޭނުންފުޅުވާ ކަމަށް އެމަނިކުފާނު ތަކުރާރުކޮށް ވިދާޅުވި އެވެ.\nނަޝީދު ވިދާޅުވީ "ވައްކަން އޯކޭ" ނުވާ އިރު، ހަޒާނާ އިން ވައްކަން ކުރުން ރައްޔިތުން ބަލައި ނުގަންނަ ކަމަށެވެ. އަދި ރައްޔިތުންގެ ވަކީލުންގެ ގޮތުގައި "ވަގުންނާއި" އިންސާނީ ހައްގުތަކަށް ކަމޭ ނުހިތާ މީހަކު އިންތިހާބު ނުކުރާނެ ކަމަށް ވެސް ނަޝީދު ވިދާޅުވި އެވެ.\nއަންނަ މާޗު މަހު އޮންނަ މަޖިލީހުގެ އިންތިހާބުގައި ނަޝީދު ވާދަކުރެއްވުމަށް ހުރަހެއް ނެތީ ޓެރަރިޒަމްގެ ކުށުގައި އެމަނިކުފާނުގެ މައްޗަށް އިއްވި 13 އަހަރުގެ ޖަލު ހުކުމް، މިދިޔަ މަހު ސުޕްރީމް ކޯޓުން ބާތިލްކޮށް، އެމަނިކުފާނަކީ މިނިވަނެއްގެ ގޮތުގައި ކަނޑައެޅުމާ ގުޅިގެންނެވެ.\nއިތުރު ލިޔުންތައް ރައީސް މުހައްމަދު ނަޝީދު އެމްޑީޕީ ސަރުކާރު ރައްޔިތުންގެ މަޖިލިސް ރައީސް އިބްރާހިމް މުހައްމަދު ސޯލިހް ރައްޔިތުންގެ މަޖިލީހުގެ އިންތިޚާބު 2019


Paramotor gai feshi dhathuru F. atoll in nimmaalaifi | Mihaaru\nރާއްޖޭގެ ރަށެއް މަތިން، ޕެރަމޯޓާގައި އުދުހެނީ.--ފޮޓޯ: ސްކައި ގައިސް\n14 މާޗް 2019 - 00:209comments\nބުރަކަށީގައި ހަރުކޮށްފައި ހުންނަ ބުރަފައްޗެއް ބޭނުންކޮށްގެން، ވައިކުޑައިގެ އެހީގައި އުދުހޭ، ޕެރަމޯޓާގެ ދަތުރުތައް މި މަަހުގެ ދެ ވަނަ ދުވަހު ފެށީ ހއ. ތުރާކުނުންނެވެ. ދިވެހި އަމިއްލަ ކުންފުންޏެއް ކަމަށްވާ "ސްކައި ގައިސް" އިން އިންތިޒާމް ކޮށްގެން ބާއްވާ މި ހަރަކާތް މާދަމާ ނިންމާލަން ހަމަޖެއްސީ އައްޑޫ އަށެވެ. ނަމަވެސް ވައި ދަތުރުކުރާ ގޮތް ބަދަލުވެފައި ހުރުމުން ފ. އަތޮޅާ ހަމައިން ވަނީ ނިންމާލައިފަ އެވެ.\nވައިގެ ކުޅިވަރުތައް އިންތިޒާމު ކުރާ ސްކައި ގައިސްގެ މެނޭޖިން ޑިރެކްޓަރު ޖާވިދު ހުސައިން ވިދާޅުވީ ބޭރުގެ 10 ޕައިލެޓުންނާ އެކު ފެށި ދަތުރުގައި 751 ކިލޯމީޓަރު ވަނީ ކަޑައްތުކޮށްފަ އެވެ. ޕްލޭންކުރިގޮތަށް ނުދެވުނަސް ތަފާތު ތަޖުރިބާއާއެކު ކާމިޔާބުކަމާއެކު "މޯލްޑިވްސް ޕެރަމޯޓާސް 2019" ނިންމާލެވިފައިވާ ކަމަށް ވިދާޅުވި އެވެ.\nޕެރަމޯޓާ ދުއްވާ ޕައިލެޓުންގެ ތެރޭގައި ބައިނަލްއަގުވާމީ މުބާރާތްތަކުގައި ރަން ވަނަތައް ހޯދާފައިވާ މީހުން ހިމެނެ އެވެ. އޭގެ ތެރޭގައި އިނގިރޭސި ވިލާތާއި އޮމާންގެ އިތުރުން ސައުތު އެފްރިކާގެ މީހުން ހިމެނެ އެވެ.\n"ހުވަދޫ ކަނޑު ހުރަސްކުރަން ބެލިއިރު ވައި ވަރަށް ބޮޑަށް ބަދަލުވެފައި ހުރީ. އެހެންވެ ފ. އަތޮޅަށް ނިންމާލީ،" ޖާވިދު ވިދާޅުވި އެވެ.\nރާއްޖޭގެ މަތިން ޕެރަމޯޓާގައި އުދުހުމުގައި ބައިވެރިވި ބައެއް ޕައިލެޓުން.--ފޮޓޯ: ސްކައި ގައިސް\nއެ ހަރަކާތް ނިންމުމުގެ ހަފުލާ މާދަމާ ރޭ ހުދުރަންފުށީގައި ބާއްވަން ވަނީ ހަމަޖައްސައިފަ އެވެ.\nޖާވިދު ވިދާޅުވީ ހަރަކާތް ބޭއްވުމުގެ މަގުސަދު ވަރަށް ބޮޑަށް ހާސިލްވެފައިވާ ކަމަށެވެ. އެގޮތުން އެއްފަހަރު ބޭނުންކޮށްފައި އުކާލާ ޕްލާސްޓިކަށް އާއްމުން ހޭލުންތެރި ކުރެވިފައިވާ ކަމަށާއި ގެސްޓް ހައުސް ޓޫރިޒަމް ވެސް ވަރަށް ރަނގަޅަށް ޕްރޮމޯޓުކުރެވިފައިވާ ކަމަށެވެ.\nއެއަށްވުރެ ބޮޑަށް މުޅި ރާއްޖެ ވަށައި ޕެރަމޯޓާގެ ހަރަކާތެއް ބާއްވާނެ ކަމަށެވެ.\nގާތްގަނޑަކަށް 500 ފޫޓާއި 1،000 ފޫޓާ ދޭތެރޭގެ އުސް މިނެއްގައި އުދުހުމުގެ ހަރަކާތް ސްޕޮންސާކޮށްފައިވަނީ ދިރާގުންނެވެ.\nއިތުރު ލިޔުންތައް ތިމާވެށި ދިރާގު ޓޫރިޒަމް


SunOnline: Dhanvaru 1:00 in Hendhunu 9:00 ah Bridge bandhu\nދަންވަރު 1:00 އިން ހެނދުނު 9:00 އަށް ބްރިޖް ބަންދު\nމުހައްމަދު އައުޒަމް 14 May 2020, 14:53\nއޭޕްރީލް 2، 2020: މާލެ ލޮކްޑައުންކޮށްފައިވާ ވަގުތު ބްރިޖް -- ސަން ފޮޓޯ/ ފަޔާޒު މޫސާ\nކޮރޯނާވައިރަސް ފެތުރުން ހުއްޓުވަން އަޅާ ފިޔަވަޅެއްގެ ދަށުން ސިނަމާލެ ބްރިޖް ކޮންމެ ރެއެއްގެ ދަންވަރު 1:00 އިން ހެނދުނު 9:00 އަށް ބަންދުކުރަން ނިންމައިފި އެވެ.\nފުލުހުުންގެ ބުނީ އެ ވަގުތަށް ބްރިޖް ބަންދު ކުރަން ފަށާނީ މިރޭ ދަންވަރު 1:00 އިން ފެށިގެން އެވެ. އެ ވަގުތުގައި ބްރިޖް ބަންދު ކުރަން ނިންމާފައި ވަނީ، ކުރިއަށް އޮތް ދެ ހަފްތާއަށް ކަމަށް ވެސް ފުލުހުން ބުންޏެވެ.\nބްރިޖް ބަންދުކޮށްފައި އޮންނަ ވަގުތު ބްރިޖު ބޭނުން ކުރެވޭނީ ކޮންމެހެން މުހިންމު އަސާސީ ހިދުމަތްތައް ފޯރުކޮށް ދިނުމުގައި ހަރަކާތްތެރިވާ ފަރާތްތަކަށާއި ސެކިއުރިޓީގެ ހިދުމަތުގައި އުޅޭ ފަރާތްތަކަށް އެކަނި ކަމަށް ފުލުހުން ބުންޏެވެ.\nމާލެ ސަރަހައްދުގެ ފުރަބަންދުގެ މުއްދަތު އިތުރު 14 ދުވަހަށް އިތުރުކޮށް މި މަހުގެ 28ގެ ނިޔަލަށް އެ މުއްދަތު އިތުރު ކުރަން ވަނީ ނިންމައިފަ އެވެ. މި މުއްދަތުގައި މާލެ، ހުޅުމާލެ، ވިލިމާލެ ތިލަފުށި އަދި ގުޅީފަޅަށް ހުއްދަ ނެތި އަރައި ފޭބުމާއި ބޭރަށް ނިކުމެ އުޅުން ވަނީ މަނާކޮށްފަ އެވެ.\nޒަރޫރީ ބޭނުންތަކުގައި ބޭރަށް ނިކުމެވެނީ ފުލުހުންގެ ހާއްސަ ހުއްދައެއް ލިބިގެންނެވެ.\nރާއްޖެއިން ކޮރޯނާވައިރަސް ފެންނަވަރު އިތުރުވެ ބަލި ޖެހުނު މީހުންގެ އަދަދު ގާތްގަނޑަކަށް ހާހަކަށް މިހާރު ވަނީ އަރައިފަ އެެވެ. އަދި ބަލީގައި ހަތަރު މީހުން ވަނީ މަރުވެފަ އެވެ.\nމުދާ އުފުލޭނެ ގަޑިތަކަށް ބަދަލު ގެނެސްފި\nސައިކަލް ކަހާލައިގެން ބްރިޖު މައްޗަށް ވެއްޓި އަނިޔާވެއްޖެ\nބްރިޖުން ކަނޑަށް ފުންމާލި އިންޑިއާ މީހަކު ސަލާމަތްކޮށްފި


A Level Gadha 10 Gai 187 Dharivarun Himenihje - Vaguthu\nއޭލެވެލް ގަދަ 10 ގައި 187 ދަރިވަރުން ހިމެނިއްޖެ\nއޭލެވެލް ގަދަ 10 ގައި 187 ދަރިވަރުން ހިމެނިއްޖެއެވެ.\nމިއަހަަރުގެ ޓޮޕްއެޗީވާސް އެވޯޑް ދިނުމަށް ދަރުބާރުގޭގެ ރަންނަބަނޑޭރި މާލަމުގައި ރޭ ބޭއްވި ރަސްމިއްޔާތުގައި ވަނީ މަތީ ސާނަވީ ތައުލީމް، އޭލެވެލް އިމްތިހާނުގެ ގަދަ ދިހައެއްގައި ހިމެނުނު ދަރިވަރުންނަށް އިނާމާއި އެވޯޑްތައް އަރުވައިފައެވެ.\nމިދިޔަ އަހަރުގެ އޭ ލެވެލް އިމްތިހާނުގައި އެކި މާއްދާތަކުން ރާއްޖޭގެ އެއް ވަނަ 13 ދަރިވަރަކު ހޯދި އެވެ.\nފަސް މާއްދާއިން އޭ ފާސް ހޯދައިގެން، ރާއްޖޭގެ ގަދަ 10ގެ އެއް ވަނައިގައި ރިކޯޑު އަދަދަކަށް މިދިޔަ އަހަރު ދަރިވަރުން ހިމެނިފައި ވެ އެވެ. އެއީ 44 ދަރިވަރުންނެވެ. މިއީ، ފާއިތުވި ތިން އަހަރުގެ ތެރޭގައި އެންމެ ގިނަ އަދަދަކަށް އޭ ލެވެލްގެ އެއް ވަނައިގައި ދަރިވަރުން ހިމެނުނު އަހަރެވެ. މިއަހަރު ގަދަ 10 އެއްގެ އެއްވަނަ 44 ދަރިވަރުން ހޯދާފައިވާއިރު ދެވަނަ 33 ދަރިވަރުން އަދި ތިން ވަނަ ހަތް ދަރިވަރަކު ހޯދާފައިވެ އެވެ.\nމީގެ އިތުރުން ދެ މާއްދާއަކުން 100 ޕަސެންޓް މާކްސް ހޯދައިގެން މިދިޔަ އަހަރުގެ އޭލެވެލް އިމްތިހާބުން ދިވެހި ހަ ދަރިވަރަކު ދުނިޔޭގެ އެއްވަނަވަނީ ހޯދާފައެވެ. މެއި/ޖޫންގައި ބޭއްވި އިމްތިހާނުގައި، މުޅި ދުނިޔެ އިން އެއް ވަނަ ހޯދީ، އެކައުންޓުން 100 މާކްސް ހޯދި ފަސް ދަރިވަރުންނާއި ބިޒްނަސް ސްޓަޑީޒް އިން 100 މާކްސް ހޯދި ދަރިވަރެވެ.\nމާޗް 5, 2018 10:29\n186 ދަރިވރުންގެ ތެރެއިން ހިނައި ތާހިރުވާން ނަމާދުގެ އައްތަހިއްޔާތު އެނގެނީ ކިތައް ކުދިންނައްތޯ ބަލާބަލަ.ތައުހީދަކީ ކޮބައިކން އެެގނީ ކިތައް ކުދީންނައްތޯ ބލާބލަ.ބަލއިފި ކަމުގއިވަނީ ނަމަ ގިނަމީހުން އިސްލާމްކަމާއި އީމާންކމުގެ ޝަރުތުތަކުން ފެއިލްވާނެ.


ކޮރަޕްޝަނާ ދެކޮޅަށް ކުރައްވާ މަސައްކަތްޕުޅުގައި މިސާލު ދައްކަވައި ރައީސުލްޖުމްހޫރިއްޔާއާއި ރައީސުލްޖުމްހޫރިއްޔާގެ ނާއިބު މާލީ ބަޔާން ހާމަކުރައްވައިފި - The President's Office\nކޮރަޕްޝަނާ ދެކޮޅަށް ކުރައްވާ މަސައްކަތްޕުޅުގައި މިސާލު ދައްކަވައި ރައީސުލްޖުމްހޫރިއްޔާއާއި ރައީސުލްޖުމްހޫރިއްޔާގެ ނާއިބު މާލީ ބަޔާން ހާމަކުރައްވައިފި\n10 ޖަނަވަރީ 2019، ރިފަރެންސް: 2019-15\nރާއްޖޭގައި ކޮރަޕްޝަން ހުއްޓުވައި، ދިވެހި މުޖުތަމައުން އޭގެ ނޭދެވޭ އަސަރު ނައްތާލުމަށްޓަކައި ސަރުކާރުން ކުރައްވާ މަސައްކަތްތަކުގެ ތެރެއިން، ސަރުކާރުގެ އެންމެ އިސް މަޤާމުތަކުގައި ތިއްބެވި ބޭފުޅުންގެ މާލީ ބަޔާންތައް މިއަދު ހާމަ ކުރައްވައިފިއެވެ. މިކަން ފެއްޓެވުމުގެ ގޮތުން ރައީސުލްޖުމްހޫރިއްޔާ އިބްރަހީމް މުޙައްމަދު ޞާލިޙާއި ރައީސުލްޖުމްހޫރިއްޔާގެ ނާއިބު ފައިޞަލް ނަސީމްގެ އިތުރުން، ވަޒީރުންގެ މަޖިލީހުގައި ހިމެނިވަޑައިގަންނަވާ ހުރިހާ މެންބަރުންގެ މާލީ ބަޔާންތައް މިހާރު ރައީސުލްޖުމްހޫރިއްޔާގެ އޮފީހުގެ ވެބްސައިޓްގައި ޝާއިޢު ކުރެވިފައި ހުންނާނެއެވެ. އަދި ރައީސުލްޖުމްހޫރިއްޔާގެ އޮފީހުގެ އެންމެ އިސްވެރިންގެ މާލީ ބަޔާންތައްވެސް ވަނީ ހާމަ ކުރައްވާފައެވެ.


ޤަޟިއްޔާ ނަމްބަރ: 2018/HC-A/09 މައްސަލަ: ކޯޓުއަމުރު ދައުވާ ކުރާ: ޕްރޮސިކިއުޓަރ ޖެނެރަލްގެ އޮފީސް ދައުވާ ލިބޭ: އިސްމާޢީލް ޙަމީދު، ލައިޓް / ޏ.ފުވައްމުލައް އޮންނަ ތާރީޚް: 2018-02-01 ގަޑި: 9:20\nޤަޟިއްޔާ ނަމްބަރ: 2018/HC-A/06 މައްސަލަ: ކޯޓުއަމުރު ދައުވާ ކުރާ: ޕްރޮސިކިއުޓަރ ޖެނެރަލްގެ އޮފީސް ދައުވާ ލިބޭ: ޙަސަން ފައިޒަން، މއ.މާރަނގަ / ކ.މާލެ އޮންނަ ތާރީޚް: 2018-02-01 ގަޑި: 9:45\nޤަޟިއްޔާ ނަމްބަރ: 2018/HC-A/17 މައްސަލަ: ހަޟާނަތު ދައުވާ ކުރާ: ބަދޫރާ ޢަބްދުއްޞަމަދު، ހެޕީފިއުޗަރ / ރ.އިނގުރައިދޫ ދައުވާ ލިބޭ: މަޙްމޫދު ޔަހްޔާ، ކަސްތޫރިގެ / ޅ.ނައިފަރު އޮންނަ ތާރީޚް: 2018-02-04 ގަޑި: 9:15\nޤަޟިއްޔާ ނަމްބަރ: 2016/HC-A/368 މައްސަލަ: މަދަނީ މައްސަލަ ދައުވާ ކުރާ: ޢާއިޝަތު ޤުރައިޝާ، ދަފަތަރު ނަންބަރު 5683 ދައުވާ ލިބޭ: އެޓަރނީ ޖެނެރަލްގެ އޮފީސް އޮންނަ ތާރީޚް: 2018-02-04 ގަޑި: 9:40\nޤަޟިއްޔާ ނަމްބަރ: 2016/HC-A/520 މައްސަލަ: ބިންއައްޔަންކުރުން ދައުވާ ކުރާ: ޤުރައިޝާ ސަމާ، މއ.ނިރޮޅުގެ / ކ.މާލެ ދައުވާ ލިބޭ: މުޙައްމަދު ރަމީޒު، މއ.ނިރޮޅުގެ އޮންނަ ތާރީޚް: 2018-02-04 ގަޑި: 9:45\nޤަޟިއްޔާ ނަމްބަރ: 2016/HC-A/354 މައްސަލަ: އެއްބަސްވުމޢި ޚިލާފްވުން ދައުވާ ކުރާ: ވާދީ ޓްރޭޑާސް ޕްރައިވެޓް ލިމިޓެޑް ދައުވާ ލިބޭ: މުޙައްމަދު ވަޙީދު، ޓައުންވިލާ / ޏ.ފުވައްމުލައް އޮންނަ ތާރީޚް: 2018-02-04 ގަޑި: 9:50\nޤަޟިއްޔާ ނަމްބަރ: 2016/HC-A/357 މައްސަލަ: މަސައްކަތާއި މުދަލާއި ޙިދުމަތުގެ އަގުހޯދުން ދައުވާ ކުރާ: އެކީޓާސް ލީގަލް ކޮންސްލްޓަންޓްސް ދައުވާ ލިބޭ: އެޓަރނީ ޖެނެރަލްގެ އޮފީސް އޮންނަ ތާރީޚް: 2018-02-04 ގަޑި: 9:55\nޤަޟިއްޔާ ނަމްބަރ: 2016/HC-A/409 މައްސަލަ: ގެއްލުމުގެ ބަދަލު ހޯދުމަށްއެދި ދައުވާ ކުރާ: ވިއުކޮންސްޓްރަކްޝަން ޕްރައިވެޓް ލިމިޓެޑް ދައުވާ ލިބޭ: 1- ފަހީމާ ޙަސަން، މ.އޯރާ / ކ.މާލެ 2- ފާޠިމަތު ނުމާ ރަޝީދު، ހ.ފިލްމީސައިޓް / ކ.މާލެ 3- އާމިނަތު ޝިފާޒާ، މ.އޯރާ / ކ.މާލެ އޮންނަ ތާރީޚް: 2018-02-04 ގަޑި: 9:58\nޤަޟިއްޔާ ނަމްބަރ: 2017/HC-A/221 މައްސަލަ: ބިންވިއްކުން ދައުވާ ކުރާ: އާދަމް ނަޞީރު، ވައިލެޓްމާގެ / ލ.ގަން ދައުވާ ލިބޭ: އާއިޝަތު ޝުއިޒާ، ހ.އިރުވައިގެ އޮންނަ ތާރީޚް: 2018-02-04 ގަޑި: 10:00\nޤަޟިއްޔާ ނަމްބަރ: 2016/HC-A/319 މައްސަލަ: ރިޓަޔަމަންޓް ޢިނާޔަތް ހޯދުމަށް ދައުވާ ކުރާ: ޢަބްދުއްރައްޒާޤް އަބޫބަކުރު، މ.ދިލޭރާމްގެ / ކ.މާލެ ދައުވާ ލިބޭ: އެޓަރނީ ޖެނެރަލްގެ އޮފީސް އޮންނަ ތާރީޚް: 2018-02-04 ގަޑި: 10:10\nޤަޟިއްޔާ ނަމްބަރ: 2018/HC-A/05 މައްސަލަ: ކޯޓުއަމުރު ދައުވާ ކުރާ: ޕްރޮސިކިއުޓަރ ޖެނެރަލްގެ އޮފީސް ދައުވާ ލިބޭ: ޢަލިތަކުރުފާނު، ފުނަމާގެ / ގދ.ވާދޫ އޮންނަ ތާރީޚް: 2018-02-04 ގަޑި: 11:10\nޤަޟިއްޔާ ނަމްބަރ: 2018/HC-A/94 މައްސަލަ: ކޯޓުއަމުރު ދައުވާ ކުރާ: އާއިޝަތު ރަފީޢު / ގ. ކަރަންކާމާގެ، މާލެ ދައުވާ ލިބޭ: ޕްރޮސިކިއުޓަރ ޖެނެރަލްގެ އޮފީސް އޮންނަ ތާރީޚް: 2018-02-05 ގަޑި: 10:15\nޤަޟިއްޔާ ނަމްބަރ: 2016/HC-A/465 މައްސަލަ: - ދައުވާ ކުރާ: ޕްރޮސިކިއުޓަރ ޖެނެރަލްގެ އޮފީސް ދައުވާ ލިބޭ: ޢަބްދުﷲ މުޙައްމަދު، ދުވެލި / ނ.ކެނދިކުޅުދޫ އޮންނަ ތާރީޚް: 2018-02-06 ގަޑި: 9:15\nޤަޟިއްޔާ ނަމްބަރ: 2016/HC-A/534 މައްސަލަ: ފައިސާ ހޯދުން ދައުވާ ކުރާ: ކާފްއެޓޮލްސް އިންވެސްޓްމަންޓް ޕްރައިވެޓް ލިމިޓެޑް ދައުވާ ލިބޭ: ޔޫސުފް ޤާސިމް، ވައިމަގޫދޫގެ / ށ.ކޮމަންޑޫ އޮންނަ ތާރީޚް: 2018-02-06 ގަޑި: 9:45\nޤަޟިއްޔާ ނަމްބަރ: 2016/HC-A/494 މައްސަލަ: ފައިސާ ހޯދުން ދައުވާ ކުރާ: ޔޫސުފް ޤާސިމް، ވައިމަގޫދޫގެ / ށ.ކޮމަންޑޫ ދައުވާ ލިބޭ: ކާފްއެޓޮލްސް އިންވެސްޓްމަންޓް ޕްރައިވެޓް ލިމިޓެޑް އޮންނަ ތާރީޚް: 2018-02-06 ގަޑި: 9:45\nޤަޟިއްޔާ ނަމްބަރ: 2016/HC-A/510 މައްސަލަ: ވަގުތީއަމުރު ދައުވާ ކުރާ: މޯލްޑިވްސް ޕޯސްޓް ލިމިޓެޑް ދައުވާ ލިބޭ: މެރީޑިއަމް ސަރވިސަސް ޕްރައިވެޓް ލިމިޓެޑް އޮންނަ ތާރީޚް: 2018-02-06 ގަޑި: 10:15\nޤަޟިއްޔާ ނަމްބަރ: 2016/HC-A/497 މައްސަލަ: ތަރިކަ ދައުވާ ކުރާ: ސަމްލާ މޫސާ، ނާޒް ،ނ.ވެލިދޫ ދައުވާ ލިބޭ: ޝަހީމާ މޫސާ، ހުދުފިނިފެންމާގެ / ނ. ވެލިދޫ އޮންނަ ތާރީޚް: 2018-02-06 ގަޑި: 10:45\nޤަޟިއްޔާ ނަމްބަރ: 2016/HC-A/513 މައްސަލަ: އެއްބަސްވުމާއި ޚިލާފް ދައުވާ ކުރާ: މާލޭވޯޓަރ އެންޑް ސެވަރޭޖް ކޮމްޕެނީ ޕްރައިވެޓް ލިމިޓެޑް ދައުވާ ލިބޭ: އިސްމައީލް މުޝްފިގް، ހ.ގުލްދަމްގެ އޮންނަ ތާރީޚް: 2018-02-06 ގަޑި: 11:15\nޤަޟިއްޔާ ނަމްބަރ: 2016/HC-A/271 މައްސަލަ: ފައިސާހޯދުން ދައުވާ ކުރާ: ވިލާޝިޕިންގ އެންޑް ޓްރޭޑިންގ ކޮމްޕެނީ ޕްރައިވެޓް ލިމިޓެޑް ދައުވާ ލިބޭ: އެޓަރނީ ޖެނެރަލްގެ އޮފީސް (މިނިސްޓްރީ އޮފް ޓޫރިޒަމް)ތަދައްޚުލްވި\t1- އެމްޓީއާރު ހޯލްޑިންގސް ޕްރައިވެޓް ލިމިޓެޑް 2- ކަނޑޫމާ ހޯލްޑިންގްސް ޕްރައިވެޓް ލިމިޓެޑް އޮންނަ ތާރީޚް: 2018-02-11 ގަޑި: 9:15\nޤަޟިއްޔާ ނަމްބަރ: 2016/HC-A/386 މައްސަލަ: އެއްބަސްވުމާއި އެއްގޮތަށް ޢަމަލުކުރުމަށް އަންގާދިނުމަށްއެދި ދައުވާ ކުރާ: ޢަބްދުލްޢަޒީޒް، ޑޭޒީފެހި / ސ.ހިތަދޫ ދައުވާ ލިބޭ: 1- އިބްރާހީމް ރަޝީދު، ޝަބްނަމްވިލާ / ސ.ހިތަދޫ 2- އަޙްމަދު ނަޞީރު، ކެކްޓަސް / ސ.ހިތަދޫ 3- މުޙައްމަދު ޚާލިދު، ފިޔާތޮށިވިލާ / ސ.ހިތަދޫ އޮންނަ ތާރީޚް: 2018-02-11 ގަޑި: 11:15\nޤަޟިއްޔާ ނަމްބަރ: 2016/HC-A/368 މައްސަލަ: މަދަނީ މައްސަލަ ދައުވާ ކުރާ: ޢާއިޝަތު ޤުރައިޝާ، ދަފްތަރު ނަންބަރު 5683 ދައުވާ ލިބޭ: އެޓަރނީ ޖެނެރަލްގެ އޮފީސް އޮންނަ ތާރީޚް: 2018-02-14 ގަޑި: 9:45\nޤަޟިއްޔާ ނަމްބަރ: 2016/HC-A/354 މައްސަލަ: އެއްބަސްވުމާއި ޚިލާފްވުން ދައުވާ ކުރާ: ވާދީޓްރޭޑާސް ޕްރައިވެޓް ލިމިޓެޑް ދައުވާ ލިބޭ: މުޙައްމަދު ވަޙީދު، ޓައުންވިލާ / ޏ.ފުވައްމުލައް އޮންނަ ތާރީޚް: 2018-02-14 ގަޑި: 10:00\nޤަޟިއްޔާ ނަމްބަރ: 2016/HC-A/357 މައްސަލަ: މަސައްކަތާއި މުދަލާއި ޚިދުމަތުގެ އަގުހޯދުން ދައުވާ ކުރާ: އެކީޓާސް ލީގަލް ކޮންސަލްޓަންސް ދައުވާ ލިބޭ: އެޓަރނީ ޖެނެރަލްގެ އޮފީސް އޮންނަ ތާރީޚް: 2018-02-14 ގަޑި: 10:15\nޤަޟިއްޔާ ނަމްބަރ: 2016/HC-A/409 މައްސަލަ: ގެއްލުމުގެ ބަދަލުހޯދުން ދައުވާ ކުރާ: ވިއުކޮންސްޓްރަކްޝަން ދައުވާ ލިބޭ: 1- ފަހީމާ ޙަސަން، މ.އާރޯ 2- ފާޠުމަތު ނުމާ ރަޝީދު، ހ.ފިލްމީސައިޓް 3- ޢާއިޝަތު ޝިފާޒާ، މ.އާރޯ އޮންނަ ތާރީޚް: 2018-02-14 ގަޑި: 10:30\nޤަޟިއްޔާ ނަމްބަރ: 2016/HC-A/377 މައްސަލަ: ފައިސާ ހޯދުން ދައުވާ ކުރާ: ސަކީނާ ޙަސަން، އެންދެރިމާގެ / ހއ.އިހަވަންދޫ ދައުވާ ލިބޭ: މުޙައްމަދު ހަނީފް، މިދިލިމާގެ / އއ.ރަސްދޫ އޮންނަ ތާރީޚް: 2018-02-14 ގަޑި: 11:15\nޤަޟިއްޔާ ނަމްބަރ: 2017/HC-A/39 މައްސަލަ: އެއްބަސްވުމާމެދު ޚިލާފް އުފެދިގެން ދައުވާ ކުރާ: އެސްޓޭޓް އިންޓަނޭޝަނަލް ޕްރައިވެޓް ލިމިޓެޑް ދައުވާ ލިބޭ: 1- އަޙްމަދު ނިޔާޒް، ހ.ނީސް / މާލެ 2- ލައިލާ މުޙައްމަދު، ނީސް / މާލެ 3- ލީލާ މުޙައްމަދު، ނީސް / މާލެ 4- ފާޠިމަތު ލީނާ، ނީސް / މާލެ 5- ޖޫލިޔާ މުޙައްމަދު، ނީސް / މާލެ އޮންނަ ތާރީޚް: 2018-02-15 ގަޑި: 10:00\nޤަޟިއްޔާ ނަމްބަރ: 2016/HC-A/423 މައްސަލަ: ބިމާއި ޢިމާރާތް ކުއްޔަށް ދިނުމުގެ މައްސަލަ ދައުވާ ކުރާ: އިސްމާޢީލް ޝުޖާޢު، ގ.ޗާންދަނީމާގެ / މާލެ ދައުވާ ލިބޭ: 1- އިސްމާޢީލް ރިޟާ، ހ.މާރަމް / މާލެ 2- ޔޫސުފް ރިޟާ، ހ.މާރަމް / މާލެ 3- މަރްޔަމް ރިޟާ، ހ.މާރަމް / މާލެ އޮންނަ ތާރީޚް: 2018-02-15 ގަޑި: 10:10\nޤަޟިއްޔާ ނަމްބަރ: 2016/HC-A/586 މައްސަލަ: ގެއްލުމުގެ ބަދަލުހޯދުން ދައުވާ ކުރާ: އާއިޝަތު ޢާޠިޔާ ނަޞީރު /ހަޒާރުމާގެ، ޏ.ފުވައްމުލައް ދައުވާ ލިބޭ: އެޓަރނީޖެނެރަލްގެ އޮފީސް (ސިވިލްސަރވިސް ކޮމިޝަން) އޮންނަ ތާރީޚް: 2018-02-18 ގަޑި: 9:15\nޤަޟިއްޔާ ނަމްބަރ: 2016/HC-A/231 މައްސަލަ: އިސްތިއުނާފު ދައުވާ ކުރާ: ފެނަކަ ކޯޕަރޭޝަން ލިމިޓެޑް ދައުވާ ލިބޭ: އަޙްމަދު ޙަމީދު / ސައިމާގެ، ނ.ހޮޅުދޫ އޮންނަ ތާރީޚް: 2018-02-18 ގަޑި: 10:15\nޤަޟިއްޔާ ނަމްބަރ: 2016/HC-A/435 މައްސަލަ: ޗެކުން ލިބެންޖެހޭ ފައިސާ ހޯދުމަށްއެދި ދައުވާ ކުރާ: ނިޒާރު އަޙްމަދު / ދޫޑިގަމް، ޏ.ފުވައްމުލައް ދައުވާ ލިބޭ: ވާދީ ޓްރޭޑަރސް ޕްރައިވެޓް ލިމިޓެޑް އޮންނަ ތާރީޚް: 2018-02-18 ގަޑި: 10:15\nޤަޟިއްޔާ ނަމްބަރ: 2018/HC-A/10 މައްސަލަ: ވަރިވުމަށްއެދި ދައުވާ ކުރާ: ޠާރިފާ އިބްރާހީމް / އެރޯވިލާ، ސ.ހިތަދޫ ދައުވާ ލިބޭ: އަޙްމަދު ނަޞީމް / ތިނަދޫގެ، ގދ. ގައްދޫ އޮންނަ ތާރީޚް: 2018-02-18 ގަޑި: 11:15


Bidheysee labouregge accountugai4million dollar | Mihaaru\nބިދޭސީ ލޭބަރެއްގެ އެކައުންޓުގައި4މިލިއަން ޑޮލަރު\nރާއްޖޭގައި މަސައްކަތްކުރާ އާދައިގެ ލޭބަރެއްގެ އެކައުންޓްގައި، ދޮޅު އަހަރުގެ ތެރޭގައި ހަތަރު މިލިއަން ޑޮލަރު ދައުރުވި ވާހަކަ ބުނެފިއްޔާ ގަބޫލު ކުރެވިދާނެ ހެއްޔެވެ؟ އެކަމަކު މިއީ ތެދެކެވެ. މޯލްޑިވްސް ޕޮލިސް ސާވިސަސްގެ އިކޮނޮމިކް ކްރައިމް ޑިޕާޓްމަންޓުގެ ހެޑް އޮފް ފައިނޭޝިއަލް ކްރައިމް ޔުނިޓް، އިންސްޕެކްޓަރު ޔޫސުފް ލޫތު ވިދާޅުވި ގޮތުގައި ބްލެކް މާކެޓްގައި ޑޮލަރުގެ ވިޔަފާރިކުރާ ބިދޭސީންގެ އެކައުންޓްތަކުގައި އެތައް މިލިއަން ޑޮލަރެއް ދައުރުވެ އެވެ.\nފުލުހުން ގަބޫލުކުރާ ގޮތުގައި މާލޭގައި އޮތް ޑޮލަރުގެ ބްލެކް މާކެޓަކީ އެތައް މިލިއަން ޑޮލަރެއްގެ ނެޓްވޯކެކެވެ. އެއީ ކިހާ ބޮޑު ވިޔަފާރިއެއްތޯ ދެންނެވުމުން، ލޫތު ވިދާޅުވީ، "ވަރަށް ބޮޑު، ވަރަށް ވަރަށް ބޮޑު" ވިޔަފާރިއެއް ކަމަށެވެ.\nފުލުހުންގެ ތަހުގީގުތަކުން ދައްކާގޮތުގައި މިލިއަނުން ފައިސާ ޖަމާވާ އެކައުންޓުތަކުގެ ތެރޭގައި ރާއްޖޭގައި ހިންގާ މަނީ އެކްސްޗޭންޖުތަކުގައި މަސައްކަތް ކުރާ ބިދޭސީންގެ އެކައުންޓުތައް ހިމެނެ އެވެ. މީގެ ތެރޭގައި ގިނައީ ލޭބަރުންގެ ގޮތުގައި ރާއްޖެ އަށް އައިސް އުޅޭ މީހުންނެވެ. މަނީ އެކްސްޗޭންޖުތަކަކީ ހުއްދަ ވިޔަފާރިއެއް ނަމަވެސް ބިދޭސީންގެ އެކައުންޓަށް ޖަމާވާ މިފަދަ ފައިސާތައް ސައްހަ ނޫން މުއާމަލާތްތަކުގައި ވެސް ބޭނުން ކުރެ އެވެ.\nފުލުހުންނަށް މިހާތަނަށް ފާހަގަވެފައިވާ ގޮތުގައި، ޑޮލަރު ގަނެ ވިއްކުމުގައި ދެ ބާވަތެއްގެ ކުށް ހިނގަ އެވެ. އެއީ ޑޮލަރު ގަނެ ވިއްކާ ވައިބާ ގްރޫޕްތަކުގައި ހިންގާ ހީލަތުގެ މުއާމަލާތްތަކާއި ބްލެކް މާކެޓްގައި ހިންގަމުން ގެންދާ މުއާމަލާތްތަކެވެ. އެ ދެ ބާވަތުގެ ތެރެއިން ވެސް އެތައް ބައިވަރު އެހެން ކުށްތައް ފެންނަމުންދާ ކަން ފުލުހުން ފާހަގަކުރެ އެވެ. ހަގީގަތަކީ، ޑޮލަރު ގަނެ ވިއްކުމުގެ ޑިމާންޑް ބޮޑުވެ، އޭގެ ތެރޭގައި ޖިނާއީ ބޮޑެތި ކުށްތަކެއް ވެސް ހިނގަމުންދާ ކަމެވެ. އަނެއްކޮޅުން، ރާއްޖެ އިން ގަވައިދާ ހިލާފަށް ގިނަ އަދަދެއްގެ ޑޮލަރު ބޭރުވަމުން ދަނީ އެވެ.\nގަވައިދާހިލާފަށް ބޭރަށް ފައިސާ ފޮނުވާ\nބްލެކް މާކެޓްގައި ހިންގާ ޑޮލަރުގެ މުއާމަލާތްތަކުގެ ތެރޭގައި ލިބޭ ޑޮލަރު، ބިދޭސީން ފޮނުވަނީ ރާއްޖެ އިން ބޭރަށެވެ. މިކަމުގައި އެކި އުކުޅުތައް ބޭނުން ކުރެ އެވެ. އޭގެ ތެރެއިން އެއް ގޮތަކީ ޓީޓީ އެވެ.\n"ބެންކުގެ ތްރެޝްހޯލްޑަށް ވުރެ އިތުރު ނުވާގޮތަށް 10،000 އިން 25،000 ޑޮލަރުން މުދާ ގަތުމުގެ ނަމުގައި ޓީޓީ ހެދުމަށް ފަހު ބޭރަށް ފޮނުވާކަން ފާހަގަ ކުރެވިފައިވޭ. ކަސްޓަމްސްގެ ރެކޯޑުތަކަށް ބަލާއިރު މިގޮތަށް ހަދާ ޓީޓީއާ ގުޅިގެން ރާއްޖޭން އަންނަ މުދާ ރާއްޖެ އައިސްފައި ނުވާކަން ވެސް ފާހަގަކުރެވިފައިވޭ،" ލޫތު ވިދާޅުވި އެވެ.\n"އަޅުގަނޑުމެން ބެލިބެލުމުން ގިނަފަހަރު މި ޓްރާންސެކްޝަންތަކުގައި ބޭނުން ކޮށްފައި ހުންނަ ޕްރޮފޯމާ އިންވޮއިސްއަކީ އެއީ ފޯޖު ކޮށްފައި އޮންނަ އެއްޗެއްކަން ފާހަގަ ކުރެވިފައިވަނީ."\nލޫތު "މިހާރު" އަށް އިންޓަވިއު ދެއްވަނީ-- ފޮޓޯ: ނިޝާން އަލީ/މިހާރު\nތަފާސްހިސާބުތަކުން ދައްކާ ގޮތުގައި، އަދި ތަޖުރިބާކާރު ބޭފުޅުންގެ ވާހަކަތަކުން ވެސް އެނގޭ ގޮތުގައި ޑޮލަރުގެ ބްލެކް މާކެޓް ވިޔަފާރިއަކީ މިލިއަނުން ފައިސާ ދައުރުވަމުންދާ ވިޔަފާރިއެކެވެ. ތަފާސްހިސާބުތައް ދައްކާ ގޮތުގައި އަހަރެއްގެ ތެރޭގައި ބްލެކް މާކެޓުން އެކަނި ވެސް 1.6 ބިލިއަން ޑޮލަރު ވަރު މާރު ކުރެވެ އެވެ. މީގެ ކުރު ހުލާސާ އަކީ، 1.6 ބިލިއަން ޑޮލަރުގެ ތެރެއިން ކޮންމެ ޑޮލަރަކަށް ބައިރުފިޔާ އިތުރުކޮށްލިޔަސް އެއީ 800 މިލިއަން ރުފިޔާގެ ފައިދާއެއް ކަމެވެ.\nބްލެކް މާކެޓްގެ ކުރީ ސަފަށް ނުކުމެ ތިބީ، އަދި އޮޕަރޭޝަންގައި ތިބީ މުޅިންހެން ބަންގްލަދޭޝްގެ މަސައްކަތު މީހުން ނަމަވެސް، ތަޖުރިބާކާރު ބޭފުޅުން ވިދާޅުވާ ގޮތުގައި މީގެ އަޑީގައި ތިބީ މުޅިންހެން ވެސް ދިވެހިންނެވެ. ބައެއް ބޭފުޅުން ތުހުމަތު ކުރައްވާ ގޮތުގައި މުޅި ޑޮލަރު މާކެޓް ކޮންޓްރޯލްކުރަނީ މުއްސަނދި ހައެއްކަ މީހުންނެވެ. ކުރީ ސަފަށް ނުކުމެ ތިބި ބިދޭސީންނަށް ޑޮލަރުގެ ސޯސް އަކީ އެ މީހުންނެވެ.\n"އެކަމަކު ބައެއް ބިދޭސީން އެ މީހުން އަމިއްލަ އަށް ވެސް މިކަން އެބަކުރޭ. މީގައި އެންމެ ބޮޑު މައްސަލައަކީ މީގެ ތެރޭގައި ޖިނާއީ ކުށްތަކެއް ހިނގާކަން. ބްލެކް މާކެޓް އޭގެ ޒާތުގައި އެއީ ކުށަކަށް ވިޔަސް، ބޭންކްތަކުން އެބަ ބުނޭ ވިޔަފާރިވެރިން ގާތު މުދާ ގަންނަން ޑޮލަރު ހިފައިގެން އަންނަން. އެހެންވެ އެ ޑޮލަރު ކޮންމެވެސް ތާކުން ހޯދަން އެބަޖެހޭ. ދައުލަތަަކަށް އެ ފޯރުކޮށެއް ނުދެވޭ،" އިގްތިސާދީ ތަޖުރިބާކާރަކު ވިދާޅުވި އެވެ.\nފުލުހުން ވެސް ގަބޫލުކުރާ ގޮތުގައި، ޑޮލަރުގެ ބްލެކް މާކެޓްގެ ތެރޭގައި ރާއްޖޭގެ ސިޔާސީ ވަރަށް އިސް ފަރާތްތައް ހަރަކާތްތެރިވެ އެވެ. މިކަމުގެ ތެރޭގައި ނެޓްވޯކްތައް ހަދައި އެއް ނެޓްވޯކް އަނެއް ނެޓްވޯކާ އޮންނަނީ ގުޅި ލާމެހިފަ އެވެ.\nފުލުހުންނަށް އޮތް ގޮންޖެހުން\nމެޝިން ބޭނުން ކޮށްގެން ޑޮލަރުތަކެއް ގުނަނީ: ބޭރަށް ޑޮލަރު ފޮނުވުމަކީ ކަންބޮޑުވާ ކަމެއް ކަމަށް ފުލުހުން ބުނޭ-- ފޮޓޯ: ނިޝާން އަލީ/މިހާރު\nރާއްޖޭން ބޭރަށް ޑޮލަރު ބޭރުވާ މައިގަނޑު އެއް ދިމާއަކީ ބިދޭސީ ލޭބަރުންނެވެ. އެ މީހުންނަށް ލިބޭ މުސާރަ އާ ނުބައްދަލު އަދަދަކަށް ފައިސާ ބޭރުކުރާ ނަމަ، އެކަން ހުއްޓުވަ އެވެ. އެހެންވެ ކަޅު ބާޒާރަކީ މަނީ ލޯންޑަރިންގައި ބޭނުން ކުރާ ވަސީލަތަކަށް މިއޮތީ ވެފަ އެވެ.\nއެކަމަކު ސިކުނޑި އަށް ގަބޫލު ނުކުރެވޭ، ނުވަތަ އާދައިގެ ލޭބަރެއްގެ އެކައުންޓަށް މިލިއަނުން ޑޮލަރު ޖަމާވުމަކީ އެ މައްސަލަ ބަލަން ފުލުހުންނަށް ވެސް އޮތް ބޮޑު ގޮންޖެހުމެކެވެ.\n"މަނީ ލޯންޑަރިންގެ ގާނޫނު ބުނާގޮތުން އަޅުގަނޑުމެން ނުވަތަ ދައުލަތުން އެބަ ޖެހޭ އެއީ ޣައިރު ގާނޫނީ ގޮތުން ހޯދައިފައިވާ ފައިސާ ކަން ޔަގީންކޮށްދޭން،" ލޫތު ވިދާޅުވި އެވެ.\n"އެކަން ސާބިތުކޮށްދިނުމަކީ އެއްގޮތަކަށް ވެސް ފަސޭހަ ކަމެއް ނޫން."\nމިގޮތަށް ދިމާވާ ބައެއް ކަންކަމުގައި ގާނޫނީ ގޮތުން ވެސް ހުރަސްތަކެއް ހުރި ކަމަށް ވެސް ލޫތު ވިދާޅުވި އެވެ.\n"އަޅުގަނޑުމެންނަށް މި އޮންނަނީ ޖިނާއީ ދައުވާ ކުރަން. ޖިނާއީ ދައުވާ ކުރާއިރު ވެސް މަނީ ލޯންޑްރިންގެ އެ ކުށް އެސްޓާބްލިޝް ކުރުމަށް ޗެެލެންޖަސް ހުރޭ. އެކަމަކު ބިދޭސީ މަސައްކަތްތެރިން އެ ކުރަނީކީ ކަނޑައެޅިގެން ގާނޫނާ ހިލާފު މަސައްކަތެއް ނޫން. އެ ފައިސާ މަނީ އެކްސްޗޭންޖާތައް މެދުވެރިކޮށް ހަވާލާ ސިސްޓަމެއްގެ ތެރެއިން ކަހަލަ ގޮތަކަށް ރާއްޖޭން ބޭރަށް ޓްރާންސްފާ ކުރެވެމުން މިދަނީ،" ލޫތު ވިދާޅުވި އެވެ.\nލޫތު ވިދާޅުވިގޮތުގައި ދަތިތަކެއް ހުރި ނަމަވެސް މި މައްސަލަ ހައްލު ކުރަން ފުލުހުން އަންނަނީ މަސައްކަތް ކުރަމުންނެވެ. މިކަމުގެ ތެރޭގައި އުޅެނީ މަދު ބަޔަކަށްވާތީ އެ މީހުންނަށް ހާއްސަކޮށްގެން އޮޕަރޭޝަންތަކެއް މިހާރު ވެސް ކުރިއަށްގެންދާ ކަމަށް އޭނާ ވިދާޅުވި އެވެ. އަދި މިލިއަނުން ފައިސާ ޖަމާކޮށް ޓީޓީގެ ޒަރީއާއިން ބޭރަށް ފައިސާ ފޮނުވާ ބިދޭސީންގެ މައްޗަށް ދައުވާކުރުމަށް މަސައްކަތް ކުރަމުން އަންނަ ކަމަށް ވެސް ލޫތު ވިދާޅުވި އެވެ.\nޓީޓީގެ ގޮތުގައި ބޭރަށް ޑޮލަރު ފޮނުވާ މީހުންނަށް ދައުވާ ކުރުމަށް ހުށަހަޅަނީ އެ މީހުން ބޭނުން ކުރާ ފޭކު ސްލިޕްތަކާއި ޕްރޮފޯމާ އިންވޮއިސްތައް ބޭނުންކޮށްގެންނެވެ.\nމަކަރާއި ހީލަތުން ދެ އަހަރުގެ ތެރޭ 250،000 ޑޮލަރު ހޯދާފައިވޭ\nޑޮލަރާ ގުޅުން ހުރި ކުށްތަކުގެ ތެރެއިން ފުލުހުންނަށް އެންމެ ގިނައިން ހުށަހަޅާފައި ވަނީ މަކަރާއި ހީލަތުން ފައިސާ ހޯދުމުގެ މައްސަލަތަކެވެ. ޑޮލަރު ދޭނެ ކަމަށް ބުނެ ފާއިތުވި ދެ އަހަރުގެ ތެރޭގައި ނުވަ ލައްކައަށްވުރެ ގިނަ ދިވެހި ރުފިޔާ އާއި 250،000 އަށްވުރެ ގިނަ ޑޮލަރު ވަނީ މަކަރާއި ހީލަތުން ހޯދައިފަ އެވެ.\nލޫތު ވިދާޅުވިގޮތުގައި މަކަރާއި ހީލަތުން އާންމުކޮށް ފައިސާ ހޯދަނީ ޑޮލަރު ވިއްކާ ވައިބާ ކޮމިއުނިޓީތަކުގެ ތެރެއިންނެވެ. މި ގްރޫޕްތަކުގައި ޑޮލަރު ބޭނުންވާ މީހުން ހޯދައި އެ މީހުންނަށް ޑޮލަރު ދޭނެ ކަމުގެ ޔަގީންކަން ދިނުމަށްފަހު ފައިސާ އަތުލަ އެވެ. މިގޮތަށް ފައިސާ އަތުލަނީ އެކަކު އަނެކަކާ ދިމާނުވެ ތިބެ އެވެ.\n"ޑޮލަރު ހޯދަން އެޑްވަޓައިޒް ކުރުމުން އެޕްރޯޗް ކުރަނީ. ދެން އޭނާއަކީ ސައްހަ މީހެއްކަން ކަށަވަރު ކޮށްދިނުމަށް އައިޑީކާޑު ނަންބަރަކާއި އެކައުންޓު ނަންބަރެއް މި ފޮނުވަނީ. އައިޑީ ކާޑު ލިބުނީމަ ގިނަ ފަހަރު ވެރިފައިއެއް ނުކޮށް ފައިސާ ފޮނުވާލަނީ. ފައިސާ ޖަމާވީމަ ނަންބަރު ބްލޮކްކޮށްލަނީ،"\n"ޑޮލަރު ހޯދަން އެޑްވަޓައިޒް ކުރުމުން އެޕްރޯޗް ކުރަނީ. ދެން އޭނާއަކީ ސައްހަ މީހެއްކަން ކަށަވަރު ކޮށްދިނުމަށް އައިޑީކާޑު ނަންބަރަކާއި އެކައުންޓު ނަންބަރެއް މި ފޮނުވަނީ. އައިޑީ ކާޑު ލިބުނީމަ ގިނަ ފަހަރު ވެރިފައިއެއް ނުކޮށް ފައިސާ ފޮނުވާލަނީ. ފައިސާ ޖަމާވީމަ ނަންބަރު ބްލޮކްކޮށްލަނީ،" ލޫތު ވިދާޅުވި އެވެ.\nމިގޮތަށް ފައިސާ ޖަމާ ކުރަން ފޮނުވާ އެކައުންޓުތަކުން އަސްލު އެ ކުށް ކުރާ މީހާއާ ހަމައަށް ފައިސާ ދަނީ އެތައް ޓްރާންސެކްޝަކަށް ފަހު އެވެ. އެހެންވެ މި ފައިސާ އަނބުރާ ހޯދަން ފުލުހުންނަށް ދަތިވެ އެވެ. ލޫތު ވިދާޅުވި ގޮތުގައި ގިނަ ކޭސްތަކުގައި މިގޮތަށް ފައިސާ ޖަމާ ކުރަން ދޭ އެކައުންޓަކީ ޖަލު ބަންދުގައި ހުންނަ މީހެއްގެ އެކައުންޓެވެ. އެ އެކައުންޓަށް ފައިސާ ޖަމާވުމުން އެ ފައިސާ އެކައުންޓުތަކަށް ޖަމާވާ ކަމަށް އޭނާ ވިދާޅުވި އެވެ.\nބްލެކް މާކެޓްގައި އިއްޔެ ޑޮލަރު ވިއްކަނީ: ބިދޭސީންގެ ވަރަށް ބޮޑު ވިޔަފާރިއެއް، މި މީހުންގެ ސޯސް އަކީ ޓޫރިޒަމްގެ ވިޔަފާރިވެރިން -- ފޮޓޯ: ނިޝާން އަލީ/ މިހާރު\nއާއްމުކޮށް މަކަރާއި ހީލަތުން ފައިސާ ހޯދުމުގައި އެ ކުށް ކުރާ މީހުން ބަލަނީ ހާއްސަ ވަގުތުތަކަކަށެވެ. މީގެ ތެރޭގައި ހައްޖު ދުވަސްވަރާއި ވިޔަފާރިވެރިން މުދާ ގެންނަ ދުވަސްވަރާއި ޗުއްޓީއަށް މީހުން ބޭރަށްދާ ދުވަސްވަރު ހިމެނެ އެވެ. މަކަރާއި ހީލަތުން ފައިސާ ހޯދާ ކަމުގެ މައްސަލަތައް އެންމެ ގިނައިން ފުލުހުންނަށް ލިބެނީ ވެސް މި ދުވަސްވަރު ކަަމަށް ލޫތު ވިދާޅުވި އެވެ.\nޑޮލަރުގެ ޑިމާންޑް އުފުލޭ ކޮންމެ ފަހަރަކުހެން ޑޮލަރާ ގުޅޭ ކުށްތައް އިތުރުވެ އެވެ. ބްލެކް މާކެޓް އޮންނަ ސަރަހައްދު ހަލަބޮލިވެ އެވެ. މީގައި ހައްލަކީ، އެމްއެމްއޭ އިން ވެސް ބުނި ގޮތުގައި ބްލެކް މާކެޓްގައި އުޅޭ މީހުން ހައްޔަރުކޮށް ޖަލަށް ލުމެއް ނޫނެވެ. ހައްލަކީ، ޑޮލަރުގެ މުޅި ކޮންޓްރޯލް ދައުލަތުގެ މުށުތެރެ އަށް ގެނައުމެވެ. ޑޮލަރަށް މި ގޮތަށް ސަލާން ޖަހަން ނުޖެހޭ އިގްތިސާދެއް ބިނާ ކުރުމެވެ.\n47 ކޮމެންޓް, 34 ރިއެކްޝަންސް\nއަންނަ ރޯދަ މަހު އޮންނަ ކުރު ވާހަކަ މުބާރާތުގައި މި ޕޮލިސް ކުދިން ބައިވެރި ކުރަންވީ.\nމަގޭ ހިތަށް އަރަނީ މި ފުލުހުންގެ ލަދު ޙަޔާތް ކޮބާ ބާވައޭ . އަދި ކަމެއް ނުވަތާ މޮޅެތި އިންޓަވިއު ތައް އެބަދޭ.. މި ވާ ގޮތް ނޭނގި ގެންނެއް ނޫނޭ އަހަރެމެން ރައްޔިތުން މި އުޅެނީ.. އަޖާއިބު އަންތަރީސްލޭ..\nދިވެގި ފުލުހުންނަށް ކުރިމަތިވާ ގޮންޖެހުމޭ ބަގާޅި އޭ ކިޔާނެ ކަމެއް ، ޒިއްމާ ނުނެގޭނަމަ ރައްޔިތުންގެ ފައިސާ އިން ޔުނިފޯމް ފައްސާ ލައްވާ ނިދާނެ ތަން ދީ ކާންދީ އަދި ނުވިތާކަށް ބޮޑު މުސާރަ ދީފައި ތިއްތި ކޮށްފައި ކަލޭމެން ބޭތިއްބުމުގެ ބޭނުމަކީ ކޮބާހެ.. ފުލުހުންގެ މުއައްސަސާ މިހާރުން މިހާރަށް އުވާލާ.. ކިހާ ބޮޑު *** އެއްތަ މީ.\nމާލޭގައި ދިރިއުޅޭ ބިދޭސީ ބަންގްލަދޭޝް އެންމެންގެ ވިޔަފާރިތައް ހުއްޓުވާ، އެމީހުންނަށް ކާން ދޭން ހަދާފައި ހުރި ސައިހޮޓާތައްވެސް ހުއްޓުވަން އެބަޖެހޭ. މިކަން ކުރެވޭނީ، ރައީސް އަބްދުﷲ ޔާމީން ފަދަ ލީޑަރަކަށް އެނަކި. ކެތް މަދުވެގެން މިދަނީ އެމަނިކުފާނު މިނިވަންވާނޭ ދުވަހަކަށް، ވަގުތަކަށް. ޔާ ﷲ އެމަނިކުފާނު މިނިވަން ކޮށްދެއްވާށިއެވެ. އޭރުން، މިގައުމުގައި އުފަންވެ ފައްކާވަމުންދާ މިބާވަތުގެ ބޮޑެތި އެތައް މައްސަލައެއް ގެ ހައްލު އެއްފަހަރާ ފެނިގެން ދާނީ...!\nޑޮލަރުން އާމްދަނީ ލިބޭ ފަރާތްތަކުން ބޭނުންވާ ދިވެހިފައިސާ އެފަރާތްތަކުގެ ޑޮލަރު އެކައުންޓުން ބޭންކުތަކުން ގަނެވޭނެއެވެ. ބޭންކުތަކުން ޑޮލަރު ގަނެ ވިއްކަންވާނީ ކުޑަ ފައިދާއެއް ލިބޭގޮތަށެވެ. މުދާ ގަންނަން ނުވަތަ ވިޔަފާރި އެއްގެ ހިއްސާ ނުވަތަ ޚިދުމަތެއްގެ އަގު ނުވަތަ ޕާރމިޓް ލިބިގެން މަސައްކަތް ކުރާ ބިދޭސީންގެ މުސާރައިން ޚަރަދު ކަޑާ ބާކީވާ ފައިސާ އާއި ކިޔަވާކުދިންގެ ޚަރަދު ނޫނިއްޔާ ބޭރުކުރެވިގެން ނުވާނެއެވެ. އެއިރުން ބިދޭސީން ވެސް މަދުކުރެވޭނެ.\nތި ހުރިހާ ކަމެއް ދެނެތިބެމެ އެކަންކަން ނުހުއްޓުވާ އެވާހަކަ މީޑިއާގަ ދައްކަން ލަދެއް ނުގަނޭދޯ ފުލހުން. ރޯ މާ ދުވާލު އެންމެންެގެ ކުރިަތީ ފާޅުގަ ބޭބެޑޮލަރ ގަންނަނީ ވިއްކަނީ އޭ ގޮވަމުން މަގުހިނގާ މީހުން ފަހަތުންދުވާއިރު އެކަން ނުހުއްޓުވަނީ ކީއްވެބާ.\nހައްލަކީ ޑޮލަރު ވަންނަ ގޮތަށް އެމާރު ކުރެވިގެން ނޫން ގޮތަކަށް ރާއްޖޭގެ އެއްވެސް ތާކު ބޭނުން ނުކުރެވޭގޮތް ހެދުން. ކީއްވެއެހެން ނުހެދެންވީ.ރިސޯޓްތަކަށް ވަންނަ ޑޮލަރުވެސް އެރިސޯޓެއްގެ މަނީޗޭންޖަރ އެއް ބަހައްޓާ މާރު ކުރީމަ ވީ. މާރު ކުރެވޭ ޑޮލަރު ވަންނަން ޖެހޭނީ އެމްއެމްއޭ އަށް.ރިސޯޓް އޯނަރުންނާ ވިޔަފާރި ވެރިން އަތަށް ރާއްޖެ ވަންނަ ޑޮލަރު އަރާހާ ހިނދަކު ތިޑޮލަރު ވަގު ބާޒާރެއް ނުހުއްޓުވޭނެ. މިހާރު ރިޕޯރޓަރުން ވެސް ހެންވޭރުކޮޅު ޑޮލަރު ވަގު ވިޔަފާރި ޗެކް\nބިދޭސީން ކުރާ ވިޔފާރި ތަކުގެ އަޑީގަ ގިނައިން ތިބޭނީ ފުލުހުންނާ ސިފައިން. ރަނގަޅަށް ބައްލަވާ\nދިވެއްސަކު ނަމަ އުލު ބައިންދާނެ.. ބިދޭސީންނަށް ވަރަށް މިނިވަން ގައުމެއް މީ..\nރާއްޖެއަށް އުފަން ނުވިނަމައޭ ހިތައްއަރާ ދޯ\nދުނިޔޭގެ އެއްވެސްގައުމަކު ރާއްޖޭގަ މިކުރާހެން ތިޔަފަދަ ޖަރީމާ ހިންގާކައް ފުރުސަތެއް ނުދޭނެ ފުލުހުން މިހާރުވެސް ބަލާބަލަ ބިދޭސީން އުޅޭތަންތަނައްވަދެ އެމީހުން އަތުގަ ސައްހަ ވޯރކްޕާމިޓެއް އޮތްތޯ އެމީހުންވެސް ޖޯކުޖަހާ ރާއްޖެޔައް މިތާ ތިމަންމެން ބޭނުން އެްޗެކޭބުނޭހަދަނީ ސަރުކާރު ހިންގަން ރައްޔިތުންވޯޓުދެނީ ވަރައް ރަނގަލައް ސަރުކާރު ތަރުތީބުކޮއް ފޫގޮއްސަހުންނަ ދިމާލުގަ ެެެެެެެެެެެެެެެެެެެެެ ޕެޗުއަލާ ބައްދަން ނަމަވެސް ރެޔާދުވާލު ޝަކުވާ ކުރުމުގަ


ޖަވާބު ދެއްވީ : ޑރ. ޢަބްދުލްމަޖީދު ޢަބްދުލްބާރީ\nސ. ނަމާދުތަކެއް ނުކޮށް ހުރި މީހަކު އަލުން ތައުބާވެ ހުރިހާ ނަމާދެއް ކޮށްގެން އުޅެން ބޭނުންވެއްޖެ ނަމަ، ފާއިތުވި ނަމާދުތަކާމެދު ހަދާނީ ކިހިނެއް؟<?xml:namespace prefix = o ns = "urn:schemas-microsoft-com:office:office" />


ކޯވިޑް-19 ދިފާޢު: އިތުރު 2009 މީހުން ވެކްސިންގެ ފުރަތަމަ ޑޯޒް ޖަހައިފި ކޯވިޑް-19 ދިފާޢު: އިތުރު 2009 މީހުން ވެކްސިންގެ ފުރަތަމަ ޑޯޒް ޖަހައިފި\nކޯވިޑް-19 ދިފާޢު: އިތުރު 2009 މީހުން ވެކްސިންގެ ފުރަތަމަ ޑޯޒް ޖަހައިފި\nކޯވިޑް 19 ވެކްސިންގެ ފުރަތަމަ ޑޯޒް ޖެހުން - މުޙައްމަދު ވަޙީދު / ޕީ.އެސް.އެމް ނިއުސް\nކޯވިޑް-19އިން ދިފާޢުވުމަށް އިތުރު 2009 މީހުން ވެކްސިންގެ ފުރަތަމަ ޑޯޒް ޖަހައިފިއެވެ.\nހެލްތު ޕްރޮޓެކްޝަން އެޖެންސީ، އެޗް.ޕީ.އޭއިން ޢާއްމުކޮށްފައިވާ ތަފާސްހިސާބުތަކަށް ބަލާއިރު މިއަދު މާލެ ސަރަޙައްދުން ވެކްސިން ޖަހާފައިވަނީ 1207 މީހުންނެވެ. އަދި އަތޮޅުތަކުގައި ޤާއިމުކޮށްފައިވާ ވެކްސިން ސެންޓަރުތަކުގައި 802 މީހުން ވަނީ ވެކްސިންގެ ފުރަތަމަ ޑޯޒް ޖަހާފައެވެ.\nމިއާއެކު ރާއްޖެއިން މިހާތަނަށް 224،979 މީހުން މިވަނީ ވެކްސިންގެ ފުރަތަމަ ޑޯޒް ފުރިހަމަ ކޮށްފައެވެ. އެއީ މާލެ ސަރަޙައްދުން ވެކްސިން ޖަހާފައިވާ 125،885 މީހުންނާއި އަތޮޅުތަކުން ވެކްސިން ޖެހި 99،094 މީހުންނެވެ.\nމާލެ ސަރަހައްދުގައި ޢުމުރުން 18 އަހަރާއި 60 އަހަރާ ދެމެދުގެ މީހުންނަށް ސިނޯފާމް ވެކްސިން ޖަހަން ފަށާފައިވާއިރު، މާލެއާ ވިލިމާލެއާއި ހުޅުމާލެ ހިމެނޭހެން ގްރޭޓަރ މާލޭ ސަރަޙައްދުގައި 8 ސެންޓަރެއްގައި ވެކްސިން ދިނުން ކުރިއަށްދެއެވެ. އަދި 2، މޯބައިލް ޓީމުން މާލޭ ސަރަޙައްދުގައި ވެކްސިން ޖަހައިދިނުމަށް ދަނީ ހަރަކާތްތެރިވަމުންނެވެ.\nމާލެ ސަރަޙައްދުގައި ވެކްސިން ޖެހުން ކުރިއަށްދާ ސަރަހައްދުތަކުގެ ތެރޭގައި ސޯޝަލް ސެންޓަރ، އިސްލާމީ މަރުކަޒު، ވިލިމާލެ ޒުވާނުންގެ މަރުކަޒު، ހުޅުމާލޭ ވެކްސިނޭޝަން ސެންޓަރ، ރައްޔިތުންގެ މަޖިލީހުގެ އިދާރާގައި ގާއިމްކޮށްފައިވާ ސެންޓަރ، ޓްރީޓޮޕް ހޮސްޕިޓަލު ހިމެނެއެވެ. މީގެ ތެރެއިން ޓްރީޓޮޕް ހޮސްޕިޓަލާއި ވިލިމާލެ ޒުވާނުންގެ މަރުކަޒު ފިޔަވައި އެހެން ހުރިހާ ސެންޓަރުތަކުގައިވެސް ވެކްސިން ދިނުން ކުރިއަށްދާނީ ހެނދުނު 10:00 އިން މެންދުރުފަހު 15:00އާ ހަމައަށެވެ. ޓްރީޓޮޕް ހޮސްޕިޓަލާއި ވިލިމާލެ ޒުވާނުންގެ މަރުކަޒުގައި ވެކްސިން ދިނުން ކުރިއަށްދާނީ ހެނދުނު 10:00 އިން މެދުރު 12:00އާ ހަމައަށެވެ. މާލޭގެ އިތުރުން ވެކްސިން ދިނުން ރާއްޖޭގެ އެކި ރަށްރަށުގެ 169 ސެންޓަރެއްގައި ކުރިއަށްގެންގޮސްފައިވެއެވެ.\nރާއްޖޭގައި ޢާއްމުކޮށް ހުޅުވާލައިގެން ކޯވިޑް-19ގެ ވެކްސިންގެ ފުރަތަމަ ޑޯޒްޖެހުން ކުރިއަށްގެންދާއިރު، މިދުވަސްވަރު ޚާއްސަ ޙާލަތްތަކާ ގުޅިގެން ވެކްސިންގެ ދެވަނަ ޑޯޒް ޖަހަން ބޭނުންވާ މީހުންނަށް އެ ފުރުޞާތުވެސް ވަނީ ހުޅުވާލާފައެވެ. ހެލްތު ޕްރޮޓެކްޝަން އެޖެންސީ އެޗްޕީއޭއިން ވިދާޅުވީ ޚާއްސަ ޙާލަތުގެ ގޮތުގައި ބަލަނީ، ޚާއްސަ ޙާލަތަކާ ގުޅިގެން ރާއްޖެއިން ބޭރަށް ދަތުރުކޮށް، އަދި ފުރަތަމަ ޑޯޒް ޖެހިތާ 12 ހަފްތާ ވާންވާއިރަށް އެނބުރި ނާދެވޭ މީހުންކަމަށެވެ.


MPL ah hoadhi landing craft eh ge massalaige dhauvaa kuran PG ah fonuvaifi | Mihaaru\nއެމްޕީއެލް ހިންގާ އިމާރާތް: އެ ކުންފުންޏަށް ހޯދި ލޭންޑިން ކްރާފްޓެއްގެ މައްސަލާގައި ދައުވާކުރަން ވަނީ ޕީޖީއަށް ފޮނުވާފައި -- ފޮޓޯ/މިހާރު\nއެމްޕީއެލްއަށް ހޯދި ލޭންޑިން ކްރާފްޓެއްގެ މައްސަލާގައި ދައުވާކުރަން އޭސީސީން ޕީޖީއަށް ފޮނުވައިފި\n29 މެއި 2019 - 12:29 1 comment\nއެމްޕީއެލް އަށް ހޯދި ލޭންޑިން ކްރާފްޓްގެ މައްސަލާގައި ދައުވާކުރަން ފޮނުވީ އެ މުއާމަލާތް ހިނގިއިރު އެ ކުންފުނީގެ އިސްވެރިއަކަށް ހުންނެވި ފަރާތުގެ މައްޗަށެވެ. އެކަމަކު އެއީ ކޮން އިރަކު ހޯދި ލޭންޑިން ކްރާފްޓެއް ކަމެއް އޭސީސީން ހާމައެއް ނުކުރެ އެވެ.\nއޭސީސީން ނެރުނު ބަޔާނުގައި ވަނީ އެ ލޭންޑިން ކްރާފްޓް ގަތުމަށް ހަދަންޖެހޭ އިންސްޕެކްޝަންތައް ހެދުމަށް އެމްޕީއެލް އިން އެ ކުންފުނީގެ އޭރުގެ ޕްރޮކިއުމެންޓް އިސްވެރިޔާއާ ހަވާލު ކުރުމުން އިންޑޮނީޝިއާ އަށް އޭނާ ދަތުރުކޮށް، އިންސްޕެކްޝަން ހެދި ކަމަށެވެ. އެކަމަކު އެ އިންސްޕެކްޝަންގައި ސާވޭ ކޮށްފައިވަނީ އެމްޕީއެލް އަށް ލިބުނު އިންވޮއިސްގައި ބުނެފައިވާ އުޅަނދު ނޫން ކަމަށް އެ ބަޔާނުގައިވެ އެވެ.\nމީގެ އިތުރުން އޭރު އެ ކުންފުނިން ހަދަމުން އައި އެއްބަސްވުންތަކުގައި ހިމަނަންޖެހޭ ބައެއް މާއްދާތައް އެ އުޅަނދު ގަތުމުގެ އެއްބަސްވުމުގައި ހިމަނާފައި ނެތްކަން އޭސީސީން ފާހަގަކޮށްފައިވެ އެވެ. ބަޔާނުގައިވާ ގޮތުން، އެ އުޅަނދަށް ފައިސާ ދައްކާނީ ތިން ބަޔަކަށް ބަހާލައިގެން ފުރަތަމަ ޕޭމަންޓުގައި 30 ޕަސެންޓް ފައިސާ ދައްކާ ގޮތަށް ކަމަށް އެ އެއްބަސްވުމުގައި އޮތްއިރު، އެމްޕީއެލްގެ ޕްރޮކިއުމެންޓް އުސޫލުތައް އޮންނަ ގޮތުން އެޑްވާންސަށް އެންމެ ގިނަވެގެން ދޫކުރެވެނީ އަގުގެ 15 ޕަސެންޓެވެ.\nއޭސީސީން ބުނީ އެ އުޅަނދު އިންސްޕެކްޓް ކުރިއިރު، އޭގައި އަޅާފައި އޮތީ އެމްޕީއެލް އަށް ލިބިފައިވާ އިންވޮއިސްގައި ބަޔާންކުރާ ބާވަތުގެ އިންޖީނެއް ނޫން ކަން އެނގިހުރެ ވެސް، ޕްރޮކިއުމަންޓްގެ އިސްވެރިޔާ އެ އުޅަނދު ގަތުމުގެ އެއްބަސްވުމުގައި ސޮއިކުރި ކަމަށެވެ. އަދި އެ އުޅަނދު ގަތުމަށް އެޑްވާންސްގެ ގޮތުގައި 3.6 މިލިއަން ރުފިޔާ އެމްޕީއެލް އިން ދޫކުރީ ވެސް އޭނާ ސޮއިކޮށް ފޮނުވި މެމޯއަކާ ގުޅިގެން ކަމަށް ވެސް އޭސީސީގެ ބަޔާނުގައިވެ އެވެ.\nއޭސީސީން ބުނީ އެ މުއާމަލާތުގައި އޭރުގެ ޕްރޮކިއުމެންޓް އިސްވެރިޔާ އަމަލުކުރި ގޮތުން ވަކި ފަރާތަކަށް ނާޖާއިޒް ފައިދާއެއް ހޯދައި ދިނުމަށް އޭނާ މަސައްކަތްކުރި ކަން އެނގޭ ކަމަށެވެ. އެހެންވެ، ކޮރަޕްޝަން ހުއްޓުވުމާއި މަނާ ކުރުމުގެ ގާނޫނުގެ ދަށުން މަގާމުގެ ނުފޫޒު ބޭނުން ކޮށްގެން ނާޖާއިޒް ފައިދާއެއް ހޯދައި ދިނުމުގެ ދައުވާ އާއި ދައުލަތަށް ފައިދާއެއް ލިބެން އޮތް ކަމެއްގައި އެ ނޫން ގޮތަކަށް އަމަލުކުރުމުގެ ދައުވާ އޭނާގެ މައްޗަށް ކުރަން ޕްރޮސެކިއުޓާ ޖެނެރަލްގެ އޮފީހަށް އޭސީސީން ވަނީ ފޮނުވައިފަ އެވެ.\nއިތުރު ލިޔުންތައް ޕްރޮސެކިއުޓާ ޖެނެރަލް އެންޓި ކޮރަޕްޝަން ކޮމިޝަން އެމްޕީއެލް ކޮރަޕްޝަން


Ep.7— Goanaa | Safuhaa\n"ދޮންމަންމަ ގޯހެއްނޫން...." އާވާގެ ފަރާތުން އިތުރު އެއްޗެއް އޮޅުން ނުފިލާނެކަން ޔަގީންވުމުން ސުވާލުކޮށްކޮށްފައި މާހްޖަބީން ހިތްހަމަނުޖެހިފައި ހުރެ ދާން ހިނގައިގަތެވެ. އާވާއަށް ޔަޤީންވިއެވެ. މަންމަ އެދިޔައީ ފޫހިވެގެންނެވެ. އޭނަގެ ހިމޭންކަމާއި ސިއްރުވެރިކަމުން މަންމަ އާއި ގާތްވާން ލިބުނު ފުރުސަތުވެސް ގެއްލިގެން ދިޔައީއެވެ. ނަމަވެސް އެވީގޮތް މާ ރަގަޅެވެ. އަލުން މަންމަގެ ލޯތްބާއި ގާތްކަން ހޯދަން މަސައްކަތްކުރުން މިހާރު އާވާއަށް މުހިއްމެއް ނޫނެވެ.\nޔާކިން އާއި ނާޔާގެ ފަރާތުން މުޅި ދުވާލުވެސް އާވާއަށް ފެނުނީ މުޅިންވެސް ޖެއްސުން ކުރުމުގެ ކަންތައްތަކެވެ. ގަސްތުގައި ނާޔާ ކޮންމެވެސް ތަނެއް ހަޑިކޮށްލާފަ ދަނީ އާވާ ސާފުކުރާނެ ކަމުގެ ޔަގީންކަން އޮތީމައެވެ. އާވާ އެންމެ ދެރަވީ ނާޔާ އެކޮޓަރިއަށް ވަދެފައި އައިގޮތަށް އޭނަގެ ލެޕް ހަލާކުކޮށްލިކަން އެނގުނީމައެވެ. އާވާ ބޭރަށް ނުކުތްއިރު ލެޕް ބަރާބަރަށް މަސައްކަތް ކުރާކަން ޔަގީނެވެ. ނާޔާ ނުކުތްފަހުން ލެޕް ހުޅުވާލުމުން ޑިސްޕްލޭ ނުފެންނަންވީ އިތުރު އެއްވެސް ސަބަބެއް ނެތެވެ. އާވާ އަޔާމްއަށް ގުޅަން ހިތަށް އަރާފައިވެސް އުދަގޫކުރާކަށް ނުކެރުނެވެ. އެހެންނޫނަސް އެދުވަސްފަހުން އަޔާމްގެ ޚަބަރެއްވީއެއް ނޫނެވެ. އެންމެން އޭނަ ބާކީކޮށްލަނީ އޭނަގެ ކޮން ކުށެއް އޮވެގެން ހެއްޔެވެ؟\nއެރޭ ކްރިމްސަންވިލާ ފެންނަނީ ފަޅު ސަހަރާއެއް ހެންނެވެ. އަޑެއްބަޑެއް ނީވޭތީ ޔާކިންއާއި ނާޔާ ގޭގައި ނޫޅޭކަން އާވާއަށް ޔަގީންވިއެވެ. އެދެމީހުންނަކީ ގޭގެ ރޫހެވެ. ތިބިއްޔާ ހުނުމާއި ސަކަރާތުގެ އަޑު އިވޭނެއެވެ. އާވާ އެކަނިމާ އެކަނި ކޮޓަރީގައި އޮވެފައި ގެއިން ކަރަންޓްކެނޑި ކަށްވަޅުފަދަ އަނދިރީގެ ތެރެއަށް ކޮޓަރި ގެނބިގެން ދިޔުމުން ހާސްވިއެވެ. އާވާ ހީކުރީ ދަނޑިވަޅު ބަލާފައި ވަގެއް ނަމަވެސް ގެއަށް ވަނީ ކަމުގައެވެ. ފާޑުފާޑުގެ ވަހުމްތައް ހިތަށް ވަންނަން ފެށުމުން ކޮޓަރިން ނުކުތްތަނުން ރަފްހާން ސިޑިން ފައިބައިގެން އަންނަތަން ފެނުމުން ހަމަޖެހުމުގެ ނޭވަޔެއް ދޫކޮށްލެވުނެވެ. ފޯނުގެ އަލި މޫނަށް އެޅިފައިވާއިރު ރީތިކަމުން އާވާއަށްވެސް އިރުކޮޅަކު ބަލަން ހުރެވުނެވެ. ރަފްހާން ބަލާނުލާ އަންނަން ހަދައިގެން އާވާ އާއި މުޑިނޭރީ ކިރިޔާއެވެ. ރަފްހާން ހުޝިޔާރުކަމާއިއެކު ފަހަތަށް ޖެހިލަމުން ދެބުމަ އަރުވާލިއެވެ.\n"ހެލޯ...." ރަފްހާންގެ އަޑުގައި ބީރައްޓެހިކަމެއް ވިއެވެ.\n"ރަފްހާން، ކަމެއް ކޮށްދީފާނަންތަ؟ " ރަފްހާންގެ އެންމެ ލަފުޒަކުން ހިތްވަރު ލިބިފައި އިތުރު އެއްޗެއް ބުނުމުގެ ކުރިން އާވާ އަހާލިއެވެ. މިގޭތެރެއިން އޭނައަށް ހަމްދަރުދީވާ އެކަނި ފުރާނައަކީ ރަފްހާންކަން އޭނަ ހަނދާން ނައްތާލައިގެން ނުވާނެއެވެ.\n"އޮފްކޯސް، އެހެންނޫނީ އަހަރެންގެ އަތް ކާލަފާނެތީ ބިރުގަނޭ، ޓެލްމީ، ކޮންކަމެއް ކޮށްދޭންވީ....." ރަފްހާން ގެ ތުންފަތް މައްޗަށް ކުޑަ ހިނިތުންވުމެއް ވެރިވެގެން ދިޔުމާއިއެކު އަތުގައިވާ ލަކުނުގައި ފިރުމާލިއެވެ. އާވާ ދަތް އެޅިކަން ހަނދާންވެފައި އެކަމާއި ހިނިއައީކަން ނޭގެއެވެ.\n"ލެޕް ހަލާކުވެގެން މިއުޅެނީ، ރިޕެއަރ ކުރަން އެނގިދާނެތަ؟ " އާވާ ދެ ޚިޔާލެއްގައި ހުރެފައި އަހާލިއެވެ.\n"އާވާ ބުނިއްޔާ ޓެކްނިޝަން އަކަށްވެސް ވާނީ، ލެޕް ދައްކަބަލަ....." ރަފްހާން ހުރީ ކުޑަކޮށް ލަސްވެފައެވެ. އަރީޝް ގާތު ގަޑިކިޔާފަ އޭނަ މިދަނީ ރޭގަނޑު ކެއުމަކަށެވެ. މީހުންލައްވާ އިންތިޒާރު ކުރުވުމަކީ އޭނަ އެހާ ކުރާހިތްވާ ކަމެއް ނޫނެވެ. ނަމަވެސް އާވާ އާއިމެދު ކުޑަކޮށް ހަމްދަރުދީވާތީ އާވާ ކަމަކު އެދުނީމަ ބަހަނާއެއް ދައްކާފައި ދާން ނޫޅެ އޭނައަށް ވަގުތުކޮޅެއްދިނީއެވެ. އާވާ ދުވަމުންގޮސް ކޮޓަރިއަށް ވަދެފައި ދެވަނަ މިނިޓްގައި ހުރީ އޭނަގެ ކުރިމަތީގައެވެ. އެއީ ފިޔާތޮށިކުލައިގެ މިނީ ލެޕެކެވެ.\n"އާވާ ކަހަލަ ޑެލިކޭޓް ލެޕެއް ދޯ، މަށަށް މި ގެންގުޅެން އެނގޭނެ ކަމެއްވެސް ނޭގޭ.." ރަފްހާން ދެމާނަ އެކުލެވޭ ޖުމްލައެއް ބުނެލީމަވެސް އާވާއަކަށް އެނގުނުކަމަކަށް ނުވިއެވެ.\n"ތި ބުނީ މި ހުޅުވާލަންވެސް ނޭގެނީއޭ ތަ؟ " އާވާ ރަފްހާންއަށް އަރިމަތީގައި ހުރި ސްވިޗެއް ދައްކަން އުޅުމުން ރަފްހާން ހިނިއަންނަގޮތްވިޔަސް އެކަން ފޮރުވިއެވެ.\n"ހޫމް މިގޮތަށް، އެކަމަކު ވާގޮތަކީ އޮންކުރީމަ ސްކްރީނުން އެއްޗެއް ނުފެނޭ...." އާވާ ލެޕްހުޅުވާފައި ދައްކާލަން އުޅުނެވެ. އެކަމުގެ ތެރޭގައި އާވާގެ އަތުގައި ރަފްހާން އޮޅުމަކުން ބީހިލިއެވެ. އާވާ އަތްދަމައިގަތް ގޮތުން ހީވީ ސުތްޕެއް ކަށިޖެހިހެނެވެ.\n"މާދަން މިކަމާ އުޅޭނަން، އައި ޕްރޮމިސް، ބޭރަށް ދާން މިއުޅެނީ......." ރަފްހާން ލެޕް އާވާ އަތުން ހޯދައިގެން ދުވެލާފައި ކަހަލަ ގޮތަކަށް ސިޑިން މައްޗަށް އަރައިގެން ދިޔަތަން ބަލަންވެސް އާވާ ހުރީ ޝައުގުވެރިވެފައެވެ. ހިޔަނިވެސް ހާދަ ރީއްޗެވެ. ރަފްހާންއަކީ ރީތި ފިރިހެނެކެވެ. އަދި ކޮންމެ އާދައެއްގައި އޭނަ ގަޔާވާފަދަ ގޮތެއް އެބަހުއްޓެވެ. އެހެން ހިތަށް އަރާފައި ކުޑަކޮށް ކަންބޮޑުވެ ތިރީ ތުންފަތުގައި ދަތް އަޅައިގަނެވުނެވެ. އަމިއްލަ ނަފުސަށް އަޑުލިއެވެ. މަލާމާތް ކުރިއެވެ. ދުވަހަކުވެސް ނުވާނެ ކަމެއްކަން ޔަގީންވާއިރު އެފަދަ އެއްޗެއް ހިތަށް އެރީތީވެސް ހައިރާންވިއެވެ.\nރަފްހާން އާއި އަރީޝް ކެއުމަށްފަހު އަރީޝްގެ ކޮއްކޮއަށް އުފަންދުވަހުގެ ހަދިޔާއެއް ގަންނަންކަމަށް ފިހާރައަކަށް ވަދެލިއެވެ. އަރީޝް އެއްޗެއް ގަނެލައިގެން ކައުންޓަރުގައި ފައިސާދައްކަން ހުރެފައި އަރީޝް ރަފްހާންގެ އަތުގައި ކޮށްޓާލައިފިއެވެ. އޭރު އަންވަރު އާއި މާހްޖަބީން އެކީގައި ވަދެގެން އައިސް އެމީހުން ތިބި ހިސާބާއި އަރާހަމަވީއެވެ. އަންވަރު ގެ އަތުގައި އޮތް ގަހަނާ ސެޓް ދައްކާލާފައި ޖަބީއާއި ވަރަށް ގުޅޭނެއޭ މަޑުމަޑުން ބުނެލިއިރު ރަފްހާން ހުރީ ސީދާ މާހްޖަބީންގެ މޫނަށް ބަލާށެވެ. މާހްޖަބީން ރަކި ހިންޏަކާއިއެކު އިސްއުފުލާލިއިރު ހަތަރުކަޅި ހަމަވީ ރަފްހާން އާއެވެ. މާހްޖަބީން ގަތްލަދާއި ލިބުނު ޝޮކެއްގެ ސަބަބުން ރީއްޗަށް ގަނޑުވިއެވެ. މޫނުވެސް ހީވީ އަނގުރު އަލިފާންކޮޅެއްހެނެވެ.\nރަފްހާން ރުޅިގަދަވެގެން ގޮސް މޫނުމަތިންވެސް އެކަން އެނގޭވަރުވިއެވެ. ވީއިރު އަރީޝް ބުނީ ދޮގެއްނޫނެވެ. ޒުވާން ކުއްޖެއްހެން މޭކަޕްކޮށްލާފައި ރީތިކޮށް ހެދުން އަޅައިގެން މަންމަ މިއުޅެނީ އަންވަރުގެ ފަހަތުގައެވެ.\nއޭރު އަންވަރުވެސް ބިލް ދައްކަން ކައުންޓަރު ކައިރީގައި ހުއްޓިލައިފި އެވެ. އަރީޝް ހިނިގަނޑު ހިންދާލައިގެން ހުރިއިރު އޭނަ ހުރީ ނިކަން މަޖާވެފައެވެ. މިހާ ރީތިކޮށް ރަފްހާންގެ ދޮންމަންމަ ބޭޒާރުވެދާނެ ކަމަކަށް އޭނަ ހީކޮށްފައެއްނެތެވެ. ދެމީހުން ޅަ ދެލޯބިވެރިންހެން ހަދިޔާ ބަދިޔާ ބަދަލުކުރަމުން ބުރުތަޅަން އުޅެންޏާ ވާނެގޮތްވީއެވެ. ރަފްހާން އަތް މުށްކަވާލައިގެން ހުރެ އެތަނުން ނުކުންނާން ހިނގައިގަތްއިރު ފަހަތުން މާހްޖަބީންވެސް ނުކުމެގެން އައެވެ. ކިތަންމެ ބުންޏަސް ރަފްހާންމެންގެ މަންމަގެ ގޮތުގައި އެކުދިންގެ ދިރިއުޅުމުގައި ހުރި މީހަކު މިގޮތަށް ފެންނާކަށް މާހްޖަބީންވެސް ބޭނުމެއްނޫނެވެ. ނުބައި ވަގުތަކު ނުބައި ތަނެއްގައި ހުރެވުނީއެވެ.\n"ރަފްހާން، ތިހީކުރި ގޮތަކަށް ނޫނޭ ކަންތައް ވެފައި އޮތީ، މަންމަ މިކިޔާ އެއްޗެއް އަޑުއަހާބަލަ..." މާހްޖަބީން ގެ ޖުމްލައިން ރަފްހާންގެ ފިޔަވަޅުތައް މަޑުޖެހިލިއެވެ.\n"އަޑުއަހަން މިހިރީ...." ރަފްހާން ކެތްތެރިވިއެވެ. އޭނަ އިތުރު ވާހަކައެއް އަޑުއަހާކަށް ބޭނުމެއްނޫނެވެ. ދޮންމަންމަ އެހެން ފިރިހެނަކާ ގުޅިގެން އުޅުނުނަމަވެސް އެންމެ ރަގަޅެވެ. އެކަމަކު އެހެރީ އަންވަރު ގާތުގައެވެ. ބައްޕައަށް ކެހިދިން އިންސާނާ އާއިއެކީގައެވެ. އެކަމާ އޭނަ ދުވަހަކު މާފެއް ނުދޭނެއެވެ.\n"ރަފްހާންއަށް ހަގީގަތް ނޭގި އޮތީމަ އެނގޭ ރުޅިއަންނާނެ ކަން، އެކަމަކު ބައްޕަ އަހަރެން ވަރިކުރިތާ ކޮންދުވަހެއް، ރާއްޖެ ތެރެއަށް ފުރިއިރުވެސް އެކަން އޮތީ ނިމިފައި، ކޮންމެވެސް ސަބަބަކާއިހުރެ ދެމީހުންނަށް އެކީގައި ނޫޅެވުނީމަ ދުރުވާން މަޖުބޫރުވީ، އަހަރެންވެސް އަމިއްލަ ދަރިއެއްގެ ގޮތުގައި ބަލާ ބޮޑުކުރި ފިރިހެންކުއްޖެއް ތިއީ، މިހާރުވެސް އެދެނީ ރަނގަޅު ގޮތްތައް ވާން، ރަފްހާން ރަނގަޅު ފިރިހެންކުއްޖެއްވީމަ އަހަރެން ކަމަކު އެދޭނަން، މިއަދު އަހަރެން ތިގެއިން ދިޔުމަށްފަހު އާވާ ބަލާނެ މީހަކުވެސް ހުރީއެއް ނޫން، އަހަންނާއިއެކު ގެންދެވޭނެ އެއްވެސް ފަދައެއް ނެތް، ރަފްހާން އާވާ ދުވަސްކޮޅަކަށް ނަމަވެސް ތިގޭގައި ބަހައްޓާދީ، އަހަރެން މިހިރީ ނަންނިވެސް ގެންދަން ކަމަށް، ވީމަ ރަފްހާންމެންނަށް ކައްކާ އެހެން ކަންތައް ކޮށްދޭނެ ކުއްޖަކަށްވެސް ބޭނުންވާނެ، އާވާ ހުރެދާނެ ތިގޭގައި، ރަފްހާންގެ ރުހުން އޮތިއްޔާ، ބައްޕަވެސް ގެއަށް ވަރަށް އަވަހަށް ރަށަށް އަންނާނެ، އޭރުން ބައްޕައަށްވެސް ވަކިގޮތަކަށް ކައްކާފައި ކާންދޭން ޖެހެނީ، ރަފްހާންމެންނަށް ފަސޭހައެއް ނުވާނެ ކޮންމެ އިރަކު ހޮޓަލުން ގެނެސްގެން ކާންދޭން....." މާހްޖަބީން ގެ ހިތުގައިވާ ވާހަކަ ނުބުނީ މަސްލަހަތަށް ބަލާފައެވެ. އާވާއާއި ކައިވެނި ކުރަން ރަފްހާން ގާތު ބުނެފިއްޔާ ރަފްހާން މާހްޖަބީންއަށް ދައްކަންވެސް އެކަމެއް ނުކުރާނެއެވެ. އާވާއަށް އެގެއިން ބޯހިޔާވަހިކަމާއި ރައްކާތެރިކަން ލިބިއްޖެއްޔާ މާހްޖަބީންގެ އެދުން ފުދުނީއެވެ.\nމާހްޖަބީން ވާހަކަ ދެއްކީ ކަން ހިނގިގޮތް މުޅިން ތެދަކަށް ނޫނެވެ. އޭނަ މިހިރީ އަމީންއަށް ފޯނުން ގުޅައިގެން ވަރިވެގެންނެވެ. އެކަމަކު އެއީ އިހަށް ދުވަހުއެވެ. އަންވަރު އާއި އެކު ގުޅުން ބާއްވާތާ ކޮންދުވަހެއް ހެއްޔެވެ؟ މާހްޖަބީން ގޮސް އަންވަރުގެ ކާރަށް އެރިއިރު އޭނަގެ ލޮލުގައި ކަރުނަ ހިނގާލައިފިއެވެ.\n"އަންވަރު، ދެން އެގެއަށް ދާކަށް އަހަންނަށް ނުކެރޭނެ....." މާހަޖްބީން ކޯތާފަތް ފޮހެލިއެވެ.\n"މައްސަލައެއްނެތޭ، މިރޭވެސް އެޕާޓްމެންޓަށް ހަމަ ދާންވީ، ކޮންދުވަހެއް އަހަރެން އެހެންކިޔާތާ، މިހާރު ތިއީ އަމީންގެ އަންބެއްނޫން، ތިންމަސްފަހުން އަހަރެންގެ މީހަކަށް ވެގެން ޖަބީ އިންނާނީ އަހަރެންގެ ގާތުގައި، މިއަދު އެލިބޭ އުފާ އަހަންނަށް ބުނެދޭނެ ގޮތެއްވެސް ނޭގޭ....." އަންވަރުގެ މޫނުމަތި އުޖާލާވިއެވެ. ފައިސާއިންވެސް ނުވާނެކަމަކީ މާހްޖަބީން ލިބުންކަމުގައި އޭނަ ހީކުރިދުވަހެއް އައެވެ. ނަމަވެސް ފައިސާގެ ބާރު މިހާރު އަންދާޒާ ކުރެވިއްޖެއެވެ.\nރަފްހާން ގެއަށް އައިއިރު އާވާ އިނީ ސޯފާއެއްގެ އަތްގަނޑުގައި ބޯ ޖައްސާލައިގެންނެވެ. ރަފްހާން ފެނުމުން ސިހިފައި ދެލޯ ބޮޑުކޮށްލިއެވެ.\n"ކޮބާ ނަންނިމެން..." ރަފްހާން އަހާލައިފިއެވެ.\n"ޔާކިން އާއި ނަންނިވެސް ބޭރަށް ދިޔައީ..." އާވާ އިނީ މޮޅިވެރިވެފައިކަން އެނގެނީ ފަނޑުއަލީގެ ތެރެއިންވެސް އެލޮލުގައި ވި އަސަރުތައް ހަމަޔަށް ފެންނަން ހުރީމައެވެ. ރޮއިފައިންހެންވެސް ހީވިއެވެ.\n"އާވާ ނުދިޔައީ ކީއްވެތަ؟ " ރަފްހާން ކުރިމަތީގައި ހުރި ސޯފާގައި އިށީދެލިއެވެ.\n"ނަންނި ހުރީ އަހަރެން ދެކެ ރުޅިއައިސްފަ....." އާވާ ހުރީ ކޮންމެވެސް މީހެއްގެ ގާތުގައި ހިތް ބަންޑުންކޮށްލާ ހިތުންނެވެ. އެހެންވެ ރަފްހާން ސުވާލުކުރާއިރަށް އޭނަ ޔާކިންއަށް ހަމަލާދިން ވާހަކަ ކިޔާދިނުމަށްފަހު ސިއްރުކުރީ ޔާކިން އޭނަގެ ގައިގާ އަތްލި ވާހަކައެވެ. އެވާހަކަ ބުނެގެން ޔާކިންއާއި ދޭތެރޭ އޭނަގެ ބޭބެގެ ހިތް ގޯސް ކުރުވާކަށް ނުވާނެއެވެ. އެހެންނޫނަސް ރަފްހާން ގަބޫލެއްވެސް ނުކުރާނެއެވެ. ރަފްހާންގެ ލޮލަށް އެކަން ނުފެންނައިރު އާވާއަށް ހީވިގޮތެކޭވެސް ބުނެފާނެއެވެ. މާޒީގެ ހަނދާންތައް އޭނަގެ ސިކުނޑީގައި އެތައް ޓަނެއްގެ ބުރަދަނާއެކު ޖެހިގަތެވެ.\n"ނޭގޭ އެންމެންވެސް އަހަރެންދެކެ ރުޅިއާދޭ...." އާވާއަށް ބުނެލެވުނެވެ.\n"ތިހާ ކުޑަކުއްޖަކު ބޮޑު ފިރިހެނަކާއި ތަޅައިގަންނާނީ ވަރަށް ސްޓްރޯންގް ވީމަ......." ރަފްހާން ފޯނާއި ކުޅެން އިންއިރު އާވާ ގެ ސިކުނޑީގައި ހިނގާ ކަންތައް އޭނައަކަށް ނޭގެއެވެ. އެކަމާއި އެހާ ވިސްނާކަށްވެސް އޭނަ ގެ ޝައުގެއް ނެތެވެ. ދޮންމަންމަ ކަންތައް ކުރިގޮތުން ރަފްހާން އިނީ ފޫހިވެފައެވެ. ތިމާގެ ބޮޑުދައިތަ ދަރިއެއް ހުސް ފިރިހެނުން ތިބި ގެއަކަށް ދޫކޮށްލާފައި ދާއިރު ހިތަށް އެއްޗެކޭ ނާރަނީ ހެއްޔެވެ؟ އާވާފަދަ ވަޒީފާއަށް ދާކުއްޖަކަށް ގެއެއްގެ ނޯކިރީކަން ކުރެވޭނެހެއްޔެވެ؟ އެހެންނޫނަސް ދޮންމަންމަ ވަނީ ޔާކިން ގާތު ބޮޑު ދޮގެއް ހަދާފައެވެ. ވީއިރު ރަފްހާން އެނޫންގޮތަކަށް ބުނެފިއްޔާ ޔާކިން އެކުއްޖާއަށް ހަދާނެ ގޮތެއް އެނގެނީއެއް ނޫނެވެ.\n"އަހަރެން ވަރަށް ދެރަވޭ، ނަންނިއަށް ރަގަޅަކަށް ކުރިކަމަކުންވެސް ނަންނި ރުޅިއައީ، އަހަރެން ނުބައި ޚިޔާލުކުރަނީއޭ ބުނީ، އަހަރެންވެސް ވަކި ރަގަޅުމީހެއް ނޫން، އެކަމަކު އޭރު ހިތުގައި އޮތީ އެކަނި ނަންނި ސަލާމަތްކުރުން، ނަންނި އެފަހުން ޓޯކް ނުކުރޭ....." އާވާ ވަރަށް އަސަރުކޮށްފައި އިނދެ ވާހަކަދެއްކިއެވެ.\n"އެކަމާ ދެރަނުވޭ، ޔާކިންއާއި ނަންނި ވަރަށް ކްލޯޒްވާނެ، މާރަގަޅު ކަންނޭގޭ އެމީހުންނާއި އެކު އާވާ ނޫޅުނިއްޔާ، އެނގޭތަ ދައްތަ ދެން މިގެއަށް ނާންނާނެކަން...." ރަފްހާން ފޯނު ބާއްވާފައި އާވާއާއި ދިމާލަށް އިސްއުފުލާފައި ބަލާލިއެވެ.\n"ނޭގޭ......" އާވާ ދެލޯ ބޮޑުކޮށްލިއެވެ.\n"ދައްތަ އެއްޗެކޭ ނުބުނޭތަ؟ ނުގުޅާތަ؟ " ރަފްހާން ބުމަ ކާރިކޮށްލިއެވެ.\n"ނުބުނޭ...." އާވާ އިނީ ކަންބޮޑުވެ ފިނިވެފައެވެ. މޫނުމައްޗަށް ވެރިވި ކުލަވަރު ފެނިފައި އާވާއާއި މެދު ރަފްހާން ހަމްދަރުދީވެސް ވިއެވެ. ތިމާގެ ކޮއްކޮ ހިލޭބަޔެއްގެ ތެރެއަށް އެއްލާލާނީ ދެން ކޮން މިޒާޖެއް ހުރީމަ ހެއްޔެވެ؟ އެއްވެސް ވަރަކަށް އަޅާލާނަމަ އެހެން ނަހަދާނެކަން ޔަގީނެވެ.\n"ކޮންތާކަށް ދިޔައީ....." އާވާ ހިންދިރުވާލިއެވެ.\n"އާވާ ގުޅާފައި އަހާބަލަ، މީހުންގެ ސިއްރުތައް އަހަރެން ކިޔާދޭކަށް ނުވާނެއްނު، އެނީވޭސް އާވާއަށް މިގޭގައި ހުރެވިދާނެ....." ރަފްހާން ވާހަކަދައްކަން އިންދާ އާވާ މޫނުގައި އަތް އެޅިގޮތަށް އޭނަ ރޮނީކަން ރަފްހާން ދެނެގަތެވެ. އާވާގެ ހިތްބަލިކަމާއި ފިނޑިކަމުން އެހެން މީހުން އެކަމުގެ ނާޖާއިޒު ފައިދާ ނަގާފާނެއެވެ. މިހާ އަނިޔާވެރި ދުނިޔެއެއްގައި އުޅެވޭނީ ވަރަށް ހިތްވަރުގަދަ ވެގެންނެވެ. އެންމެފަހުން ރަފްހާންއަށް ނީދެވިގެން އެހެން ބުނެލިއެވެ. އާވާ އެހާ ފިނޑިނުވެ ހިތްވަރުކުރަން އެދުނެވެ. އާވާ ހިމޭން ކަރުނަތައް އޮއްސަން އިނދެފައި އެންމެފަހުން ގެއަށް ވަނުމުން ރަފްހާން ޔާކިންއަށް ގުޅިއެވެ. އެމީހުން ތިބީ ޝޯއެއް ބަލަން ކަމަށާއި ވަރަށް އަވަހަށް ގެއަށް ވަންނާނެ ކަމުގައި ޔާކިން ވައުދުވިއެވެ.\nއާވާ އޭނަގެ މަންމައަށް ގުޅާލާފައި ގެއަށް ނައި ސަބަބު އަހަން އުޅެގަތެވެ. މާހްޖަބީން ބުނީ އޭނައާއި ނާޔާ އެހެން އެޕާޓްމެންޓަކަށް ބަދަލުވަނީ ކަމަށާއި އެއީ މީހެއްގެ އެހީގައި ކަމަށްވާތީ އަދި އާވާ ގެނެވެން ނެތްކަމަށެވެ. ހަމަޖެހިލައިގެން އުޅެވޭވަރުވީމަ އާވާ ގެންނާނެ ކަމަށާއި އޭނަ ބުނަންދެން ކްރިމްސަން ވިލާގައި މައިތިރިވެގެން ހުންނަން މާހްޖަބީން ހަރުކަށިކަމާއި އެކު އަމުރުކުރިއެވެ. އާވާ އޭރުވެސް ހުރީ ވާނުވާ ނޭގިފައެވެ. އޭނަގެ މަންމަ އެހެން ދޮންބައްޕައެއް ހޯދަން އުޅޭކަމެއްވެސް އާވާއަށް ރޭކާނުލިއެވެ.\nކްރިމްސަންވިލާއިން މާހްޖަބީން ވަކިވެގެން ދިޔަސް އާވާ ފިޔަވާ އެހެން މީހަކަށް އަސަރެއް ނުކުރެއެވެ. މަންމަ އެހެން ގެއަކަށް ބަދަލުވާކަން އެނގުމުން ނާޔާ ހުރީ މަޖާވެފައެވެ. މަންމައާއިއެކު އެ ރީތި އެޕާޓްމެންޓަށް ވަދެފައި ނާޔާ މޮޔަވެގެން އެތަން މިތަނުގައި ދުވެ ދުވެފައި އުޅުނެވެ. އެއީ ނާޔާ އުޅެން ބޭނުންވާ ދުނިޔެއެވެ. މައިންބަފައިން ވަކިވުމަކީ ދަރިންނަށް އޭގެ އަސަރުކުރާނެ ކަމެކޭ މީހުން ކިޔަނީ ކީއްވެބާވައޭ ނާޔާގެ ހިތަށް އެރިއެވެ. އޭނައަށް ކުރެވުނު ތަޖުރިބާ ތަފާތެވެ.\nޔާކިން ކޮޓަރީގައި ހުރެ އިސްތަށިގަނޑު ޑައިކޮށްލާފައި މޫނު ބްލީޗްކޮށްލިއެވެ. މޫނުބަލާ ލޯގަނޑުން ބަލާލިއިރު އޭނަގެ ސޫރަފެނުނުލެއް ތަފާތުކަމުން ޔާކިންގެ ތުންފަތްމައްޗަށް ހިނިތުންވުމެއް ވެރިވިއެވެ. އޭނަ ރީތިވުމަށް އަހައްމިޔަތުކަން ދެނީ އިންތިހާއަށެވެ. އޭނަގެ ބޭބެ ތަންކޮޅެއް ކުރިން ބާސްކެޓްބޯޅަ ނޫނީ ފުޓްބޯޅަކުޅެ ހެދީ އެކުވެރިންނާއިއެކު ފޫހިފިލުވާށެވެ. ބޭބެ އިސްކޮޅުން ދިގުވެފައި ހަށިގަނޑު އެހާ ރީތިވި ސިއްރަކީ ކުޅިވަރު ކަމުގައި ޔާކިން ހީކުރިއެވެ. އެއުމުރުގައި ކުޅެވުނު ނަމަ އޭނަގެ އިސްކޮޅުވެސް ރަފްހާންއާއި އެއްވަރުވީސްކަން ނޭގެއެވެ. ޔާކިން ޖިމަށް ގަވާއިދުން ދާންފެށީވެސް ރީތި ހަށިގަނޑެއް ލިބުމަށް އެދޭތީއެވެ. ޔާކިން ބެލްކަންޏަށް ނުކުތްއިރު އޭނަ ދައުވަތުދީގެން ގެނެސްފައި ހުރި އަންހެންކުއްޖާ ލިލީ އިންތިޒާރުގައި ހުއްޓެވެ.\n"މިހާތުނިކޮށް ތުބުޅި ބަހައްޓާފައި ބްލީޗްކޮށްލީމަ ރީތިކަން، ޑައިކޮށްލީމަ ޔާންއާއި ވަރަށް ގުޅޭ، މި ނިއު ލުކް މަށަށް ވަރަށް ސަޅި........." ލިލީ ޔާކިންގެ އިސްތަށިގަނޑުގައި ފިރުމާލިއެވެ. އެތަންމިތާ އަތްލާގޮތުން ހީވަނީ ހިތްނުފުރިގެން އުޅޭހެންނެވެ. ލިލީއަކީ މުއްސަންޖެއްގެ ދަރިއަކަށްވާތީ ޔާކިން އޭނައާއި ގުޅައިގެން އުޅެނީ އެކަނި ލިބޭ ފައިދާއަށް ބަލާފައެވެ. އެހެންނޫންނަމަ ޔާކިން އަޅައިގަންނަ އެއްވެސް ސިފައެއް ލިލީގެ ނެތެވެ. މޭކަޕްކޮށްލާފައި ގަޔަށް ބާރުހެދުމެއް ލައިގެން ހުއްޓަސް ޔާކިންގެ ހިތުން ޖާގައެއް ނުލިބޭނެއެވެ. ލިލީ ޔާކިންގެ މޫނުގައި ހިފެހެއްޓިގޮތަށް އަނދިރިކޮށްލާފައިވާ ބެލްކަނީގައި ދެމީހުން އެއް ހިޔަނީގެ ގޮތުގައި ފެންނާންފެށިއެވެ. ރަފްހާން ސިޑިން އަރައިގެން އައިއިރު އެ މަންޒަރު ފެނިފައި އިސްޖަހާލަން މަޖުބޫރުވިއެވެ. އެ އަންހެންކުއްޖާއަކީ ކާކުކަން އެނގުމުން ނުރުހުންވެސްވިއެވެ.\n"އެދިޔައީ އަހަރެމެން ފެނުނީމަ ވަރަށް ހިތްހަމަނުޖެހިފައި ހުރެ ދޯ، ރުޅިއައިމަ ރަފްހާން މާ ހޮޓް، އަންހެންކުދިން އަންދާލާނެ އެލޮލުން........" ޔާކިން ލިލީގެ އަތުގައި ހިފައިގެން ކޮޓަރިއާއި ދިމާލަށް ހިނގައިގަތުމުން ލިލީ ހިނިގަނޑެއްޖަހާލިއެވެ.\n"ވީއިރު އަލިފާން ރޯކުރުވަން ދޭބަލަ..." ޔާކިން ރުޅިއަންނަ ގޮތްވެފައި ލިލީގެ އަތުން ދޫކޮށްލުމުން އޭނަ ނުވެއްޓުނީ ކިރިޔާއެވެ. ޔާކިން ތިރިއަށް މިސްރާބުޖެހިއެވެ. އަބަދުވެސް އެންމެން ރަފްހާން ފާހަގަކުރަނީ ކީއްވެހެއްޔެވެ؟ ރަފްހާން ލިލީމެންކާރިއަށް ނާންނާނެކަން މި މޮޔައިންނަށް ނޭގެނީ ހެއްޔެވެ؟ އޭނަ ކުޑައިރުއްސުރެން އެންމެން އޭނައާއި ރަފްހާން އަޅާ ކިޔާވަރުން ބައެއްފަހަރު ރުޅިގަދަވެ ހިތަށް ތަދުވާފަހަރުވެސް އާދެއެވެ. ރަފްހާން ހުރިހާކަމެއް ފުރިހަމަވީމަ އެންމެންގެ ތައުރީފް އޮހެނީ އޭނައަށެވެ. އެކުވެރިންވެސް އެވަރެވެ. އަންހެންކުދިން ގެއަށް ގެންނާންފެށީމަ އެކުދިންނަށްވެސް ފެންނަނީ ރަފްހާނުގެ ރީތިކަމެވެ.\n"އައި ވޯޒް ކިޑިން އޭ، ޔާން މާ ހޮޓް....." ލިލީ ޔާކިންގެ ފަހަތުން ގޮސް ބައްދާލިއެވެ.\n"މާ ގަޔަށް އަތްލާގޮތްވަނީ ކީއްވެތަ؟ އަހަރެންގެ މޫޑެއްނެތް...." ޔާކިން ބާރަކަށް ގޮސް ގެއިންވެސް ނުކުތުމުން ލިލީ ހުރީ ދެރަވެފައެވެ. އޭނައަށް ކުރެވުނު ކުށެއް ނޭގިފައެވެ. ޔާކިން ހުރީ ނިކަން ރުޅިގަދަވެފައެވެ. ރަފްހާންގެ ހިޔަނިކަމުގައި ވެގެން އޭނަ އުޅެން ޖެހޭހާ ދުވަހަކު ހިތަށް ހަމަޖެހުމެއް ލިބޭނެބާވައޭ ހިތަށް އެރިއެވެ. ރަފްހާންއަށް އެކަން އިހުސާސްކުރެވޭ ބާވައެވެ. ޔާކިން ސިކުނޑިއަށް އުދަގޫކުރަން ފެށި ޚިޔާލުތައް އެއްކޮށްލަން މަސައްކަތްކުރަމުން ކޮފީއަކަށް ދާން ނިންމިއެވެ.\nއަސުރުން އިރުތިރިވީއިރު ފަޒާ ކޮންމެވެސް ވަރަކަށް ފިނިވެލައިފިއެވެ. ޔާކިން ކާކޮޓަރިއަށް ވަންއިރު އާވާ އެކަނި އުޅޭތަން ފެނުމުން އުދަގުލެއް ކޮށްލާހިތްވިއެވެ. މިފަހަކަށް އައިސް ނާޔާގެ ސަބަބުން ޔާކިންއަށް އާވާއާއި ވާހަކަދެއްކޭނެ ފުރުސަތެއްވެސް ނުލިބެއެވެ. އޭނަ އާވާ ގާތުގައި ކޮފީއެއް ހަދަން ބުނިތަނުން ބައްޕަ ގުޅިއެވެ. ޔާކިން ބައްޕައާއި ވާހަކަދައްކަންވެގެން ފޯނު ނެގިއެވެ.\n"މިގޭގައި މިވަގުތު ހުރީ ދޮންބެ މެރީކުރަން އުޅޭ އަންހެންކުއްޖާ އެކަނި، ނަންނި ވީ އޭނަގެ މަންމަ ގާތުގައި އެހެން އެޕާޓްމެންޓެއްގައި، އެކަން ބައްޕައަށް އެނގިފައި އޮންނާނެކަން ޔަގީން، ދޮންބެ މިހާރު ވަޒީފާ ނިންމާލާފައި އަންނަން އުޅޭނެ، ބައްޕަ ކޮންތާކު.........." ޔާކިން ބުނެލިއެވެ.\n"ފެރީ ޓާމިނަލުގައި އެކަނި؟ " ޔާކިން ކިޔާލައިފިއެވެ. ރަފްހާންއަކީ ރަންދަރިއެވެ. ރަފްހާން ފޯނު ނުނެގީމަ ބައްޕަ އޭނައަށް ގުޅީއެވެ. އޭނަ ބައްޕަ ބަލާދާން ޖެހޭނެކަމަށް އޭނަ ގަބޫލެއްނުކުރެއެވެ.


"Fahi Cab" Taxi App mihaaru Kulhudhuffushi gai beynun kureveyne\nބްރޭކިން: ފާޅުބޯޓްގެ އިތުރު ދެ ފަޅުވެރިޔަކު ކޮވިޑަށް ޕޮޒިޓިވްވެއްޖެ\n"ފަހިކެބް" ކަސްޓަމަރުންނަށް ހާއްސަ އެޕް--\n"ފަހި ކެބް" މިހާރު ކުޅުދުއްފުށީގައި ބޭނުން ކުރެވޭނެ\nރާއްޖޭގެ ފުރަތަމަ ޓެކްސީ މޯބައިލް އެޕްލިކޭޝަން "ފަހި ކެބް" ކުޅުދުއްފުށީގައި ބޭނުން ކުރަން ފަށައިފި އެވެ.\nމާލޭގައި ޓެކްސީގެ ހިދުމަތް ދެމުންދާ ފަހި ކެބް ޓެކްސީ ސެންޓަރުގެ ފަރާތުން ތައާރަފްކޮށް މާލޭ ސަރަހައްދުގައި ފުޅާކޮށް ދާއިރާއެއްގައި ދެމުންދާ މި ހިދުމަތް ކުޅުދުއްފުއްޓާއި އައްޑޫއަށް އިއްޔެ ވަނީ ތައާރަފު ކުރެވިފައެވެ.\nކޭއޯއަށް މައުލޫމާތު ދެމުން އެ ޓެކްސީ ސެންޓަރުން ބުނީ ކުޅުދުއްފުއްޓަށް މި ހިދުމަތް މިހާރު ލިބެމުން ދާ ކަމަށާއި މި ހިދުމަތުގެ ސަބަބުން ކަސްޓަމަރުންނަށް އަދި ޑްރައިވަރުންނަށް ވަރަށް ބޮޑެތި ފަސޭހަތަކެއް ލިބިގެން ދާނެކަމަށެވެ.\n"ފަހިކެބް" ޑްރައިވަރުންނަށް ހާއްސަ އެޕް--\nއެގޮތުން މި އެޕްލިކޭޝަން މެދުވެރިކޮށް ފަސޭހަކަމާއެކު ޓެކްސީ ހޯދޭނެ ކަމަށާއި އަދި ޓެކްސީ އޮންނަ ހިސާބުވެސް ބަލާލެވޭނެއެވެ. މި އެޕްލިކޭޝަންގެ ސަަބަބުން ޑްރައިވަރުންނަށް ވެސް ފަސޭހަކަމާއިއެކު ކަސްޓަމަރުން ލިބިގެންދާނެއެވެ. އެގޮތުން ވީހާވެސް ގިނަ ޑްރައިވަރުން އެޕްލިކޭޝަންގައި ރަޖިސްޓްރީ ވުމަށް އެ ސެންޓަރުން އެދެއެވެ. މީގެ އިތުރުން މި އެޕްލިކޭޝަންގައި ޕްރައިވެޓް ކާރު، ޕިކަޕް އަދި ސައިކަލްވެސް ރަަޖިސްޓްރީ ކުރެވޭނެއެވެ.\nމިއީ އަތޮޅުތެރޭގައި މި ފަދަ އެޕްލިކޭޝަނެއް ބޭނުން ކުރާ ފުރަތަމަ ފަހަރުކަމަށާއި މި އެޕްލިކޭޝަނަކީ މުޅި ރާއްޖޭގައި ބޭނުން ކުރުމަށް ހުއްދަ ލިބިފައިވާ އެޕްލިކޭޝަނެއްކަމަށް ފަހިކެބްއިން މައުލޫމާތު ދެއެވެ. އެހެންކަމުން މުޅި ރާއްޖެއަށް މި ހިދުމަތް ފުޅާ ކުރުމުގެ މައްސައްކަތް ކުރެވެމުން ދާކަމަށް އެފަރާތުން މައުލޫމާތު ދެއެވެ.\nމީގެ އިތުރުން ފަހިކެބްގެ ސެންޓަރެއް ވެސް ކުޅުދުއްފުށި އަދި އައްޑޫގައި ގާއިމްކުރުމުގެ މަސައްކަތްވެސް ދަނީ ކުރެވެމުންނެވެ.\nމި އެޕްލިކޭޝަން ގޫގުލް ޕްލޭ ސްޓޯރ އަދި އެޕަލް ސްޓޯރ އިން ޑައުންލޯޑް ކުރެވޭނެ އެވެ. މި އެޕްލިކޭޝަންގައި އިންނަނީ ކަސްޓަމަރުންނަށް އަދި ޑްރައިވަރުންނަށް ހާއްސަކޮށް ވަކި ދެ އެޕްލިކޭޝަނެވެ. އެގޮތުން ޑްރައިވަރުންގެ އެޕް ފާހަގަ ކުރުމަށް "ޑްރައިވާސް އޮންލީ" ޖަހާފައި އިންނާނެ އެވެ.\nޓޫރިޒަމް މިނިސްޓަރުގެ މަގާމަށް ޑރ އަބްދުﷲ މައުސޫމް އައްޔަން ކުރައްވައިފި\nއަތޮޅުތެރޭގެ ޓޫރިޒަމަށް ދޫކުރާ ބިމު ކުލި ކުޑަ ކުރަން ނިންމައިފި\nއާ އިސްލާހުތަކާއެކު އުތުރާއި ދެކުނުގެ އިގްތިސޯދު ދުޅަހެޔޮވެގެންދާނެ: ޔާސިރު\nފާޅުބޯޓްގެ އިތުރު ދެ ފަޅުވެރިޔަކު ކޮވިޑަށް ޕޮޒިޓިވްވެއްޖެ\nއުތުރުގެ ތަރައްގީއަށް ރައީސް ގެންގުޅުއްވަނީ ބޮޑެތި ޕްރޮޖެކްޓްތަކެއް: ޝާހިދު\nގެ އަށް ކޮވިޑް ވައްދާ މީހަކަށް އަހަރެން ނުވާނަން\nޑަބްލިއުއެޗްއޯއިން ރާއްޖެއަށް ސިއްހީ ސާމާނު ހަދިޔާކޮށްފި\nމިއީ ބޮޑުތިލަދުންމަތި ބޮޑުކޮށް ތަރައްގީކުރުމަށް އެޅުނު ބިންގަލެއް: ޝާހިދު


galehiri: ކާޑެއްދޫ/މާލެ ފްލައިޓް ކައްދޫގައި ޖައްސާފައި ދާތީ ހައްވައަށް މާބޮޑަށް ލަސްވެއްޖެ\nކާޑެއްދޫ/މާލެ ފްލައިޓް ކައްދޫގައި ޖައްސާފައި ދާތީ ހައްވައަށް މާބޮޑަށް ލަސްވެއްޖެ\nކާނޑެއްދޫ ވައިގެ ބަނދަރުން ފުރާ ފްލައިޓް، ކައްދޫ ވައިގެ ބަނދަރުގައި ޖައްސައިފިނަމަ، މާލެއަށްދެވޭނީ، ސީދާ ކާނޑެއްދޫން ފުރައިގެން މާލެއަށް ދާ ފުލައިޓަކަށްވުރެ، ފަނަރަވަރަކަށް މިނިޓް ފަހުންނެވެ. އެހެންވެ، އެކަމަކީ، ހައްވައަށް ކެތްކުރެވޭވަރުގެ ކަމަކަށް ނުވިއެވެ. އެވަރު މާބޮޑަށް ލަސްވަނީ އެވެ. ހައްވަ ބޭނުންވަނީ (މާލެއަށް އަވަހަށް ދިއުމުގެ ބޭނުމުގައި) ކައްދޫގައި ނުޖައްސާ ސީދާ ކާނޑެއްދޫން ފުރައިގެން މާލެއަށް ދަތުރުކުރާ ފްލައިޓަކުން ޓިކެޓް ހޯދުމަށެވެ. އެއީ އެކަން ވާނޭ ވެސް ގޮތެވެ. ވާންވީ ވެސް ހަމަ އެގޮތެވެ. އެނޫންގޮތެއް ވާކަށް ބޭނުމެއް ނޫނެވެ. އެއީ ޒަމާނީ ތަރައްގީ "ހައްވައާއި" ފުރިހަމައަށް ބައްދަލުކުރީމާ ވާންވީ ގޮތެވެ.\nކަނޑުމަގުން ބާރަށް ދަތުރުކުރާ ބޯޓެއްގައި 12ގަޑި ނުވަތަ 18ގަޑި ނުވަތަ 24 ވަރަކަށް ގަޑިއިރުތެރޭ، ހުވަދު އަތޮޅުން މާލެ ދެވުމަކީ، ހައްވައާއި ބައްދަލުކުރި ތަރައްގީ އޭނާއަށް ކިޔާފައިވާ މަރުޙަބާއާއި އަދާކުރި ތަހުނިޔާއަށް ފުށުއަރާނޭ ބޮޑުހުތުރެއްކަމަށް ހައްވަ ދެކެއެވެ. އެއީ އޭނާގެ ލަނގޮޑިއަށް ކެތްކުރެވޭނޭވަރުގެ ކަމެއްވެސް ނޫނެވެ. ސަބަބަކީ، މީހުން މަލާމާތްކޮށް އޭނާ ލަދުގަންނަވާލާނެތީ އެވެ. އެހެންވީމާ، ބަލިވެގެން ޑޮކްޓަރަށް ދައްކަން މާލެ ދާންޖެހުނީކަމަށް ބުނެގެން ތަނަވަސްކަން ހުރި އެތައްފަރާތަކަށް ގޮސްގެން ވެސް ކާޑެއްދޫ / މާލެ ޓިކެޓަށް ހައްވައަށް ލިބުނީ ޖުމްލަ 600 ވަރަކަށް ރުފިޔާ އެވެ. ދެން ޓިކެޓަށް އިތުރަށް ބޭނުންވާ ފައިސާ ހަމަޖެއްސީ، ފަގީރުންނާއި މިސްކީނުންގެ ބައިން އިހަށްދުވަހު އޭނާއާއި، އޭނާގެ ނުހިނގޭ ފިރިމީހާއަށް ލިބިފައިވާ ފައިސާގެ އިތުރުން އަވައްޓެރި ކަތްދަގެ ފިރިމީހާގެ ގާތަށްގޮސް މާލެ ނުދެވިއްޖެނަމަ ފުރާނައަށް ނުރައްކާވާނެކަމަށް ޑޮކްޓަރު ބުނާކަމަށް ބުނެކިޔައިގެން ލިބުނު ފައިސާއިންނެވެ. ލިބުނީވެސް ދެދުވަސްވަންދެން ރޮއި އާދޭސްކޮށްގެން ފަހުން ފައިސާދޭ ގޮތަށެވެ. ހައްވަ އެހެން ބުންޏަސް އޭނާ ބަލިވެގެން ދެއްކީމާ އަވަހަށް މާލެދާން ބުނި ޑޮކްޓަރެއް އިންސާނެއްގެ ޞޫރައިގައި މިދުނިޔޭގައި ނެތްކަން ވެސް އެނގޭނީ، ހަމަ ހައްވައަށްތާ އެވެ. އަދި ދެވުނުގޮތަކުން ހައްވަ މާލެ މިދަނީ، މަގުމަތީ ބާޒާރު ފެށިގެން އުޅޭތީ އެތަނުން އެއްޗެއް ގަނެވޭނޭ ގޮތެއް ފައިސާއެއް ނެތަސް ހަމައެކަނި އެތަނަށް ޖައްސާލާ ކުޑަކޮށް އުނގުޅިލާން ޖެހުނަސް އެގޮތްވެސް ހެޔޮކަމުގެ ބޭނުމުގައިކަން ވެސް އެނގޭނީ ހަމަ ހައްވައަށްތާ އެވެ. އެހެންމީހަކަށް އެކަމެއް ނޭނގޭނެ އެވެ. މިގޮތުން ވިއަސް ވައިގެމަގުން ދަރަނީގެމަގުން އާދޭހުގެ މަގުން މާލެ ގޮސްލުމަކީ، ހައްވަ ދެކެމުންދާ އަދި އޭނާ ބޭނުންވާ ތަރައްގީ އެވެ.\nތަރައްގީގެ އާގޮތްތަކާއި އާކުލަތައް ބޭނުންކުރަންވާނީ، އެމީހެއްގެ ކުޅެދުންތެރިކަން ހުރި ވަރެއްގެމައްޗަށެވެ. އޭގެ ނިސްބަތުންނެވެ. އެމީހަކަށްލިބޭ މިންވަރު އެމީހަކު ރަނގަޅަށް ދަނެގެންނެވެ. ތަރައްގީގެ ވަސީލަތެއްގެ ބޭނުންކޮށްގެން ދުނިޔެވީގޮތުންނާއި އުޚްރަވީގޮތުން އެމީހަކަށް ލިބޭނޭ ނަފަޔަކީ ކޮބައިކަން އެނގިހުރެގެންނެވެ. އެހެންނޫނީ އެއީ ހެޔޮގޮތުގައި ލިބިގަންނަ ތަރައްގީއެއް ނޫނެވެ. އެއީ ހަލާކާއި ގެއްލުމުގެތެރެއަށް ތިމާ ހިނގައިދާނޭ ނުބައި ތަރައްގީ އެވެ. ލަދުގަންނަނިވި ތަރައްގީ އެވެ. ތަރައްގީގެ ފަސޭހައެއް ހޯދުމަށްޓަކައި އަދާނުކުރެވޭނޭ ދަރަންޏަކަށް ތިމާ ވެއްޓިގަތުމަކީ، ހެޔޮވެގެންވާނޭ ކަމެއް ނޫނެވެ. އަދި ތަރައްގީގެ ފަސޭހައެއް ހޯދުމަށްޓަކައި މީހެއްގެ ހެޔޮހިތުން ދީފާނެ އެއްޗަކަށްނޫނީ އެމީހެއްގެ ގާތަށްގޮސް ސަލާންޖަހައިގެން ނުވާނެ އެވެ.\nމީގެ އަހަރުތަކެއްގެކުރިން ރާއްޖޭގައި ކަނޑުދަތުރުކޮށް އުޅުނީ ފަންރިޔަލާއި ފޮތިރިޔަލާއި ފައްޔާއި ރިތާއި ބޭނުންކޮށްގެން އެކިވަރުގެ އުޅަނދުތަކުގަ އެވެ. އެދުވަސްވަރު ރާއްޖޭގައި އިންޖީނު އުޅަނދުތަކެއް ނުހުރެ އެވެ. އުތީމު މަހާރަދުން ޕޯޗްގީޒުންގެ ވަރުގަދަ ކާފިރުންނާއި ދެކޮޅަށްކުރެއްވި ޖިހާދުގައި ކަނޑުމަގުން ދަތުރުކޮށް އުޅުއްވީ ފަންރިޔާނެގި އާދައިގެ އަނގަމަތި މަސްދޯންޏެއްގަ އެވެ. ކަޅުއޮށްފުންމީގަ އެވެ. ވަޔާ އެއްކޮޅަށާއި ދެކޮޅަށާއި ބައެއްފަހަރު ފަލިޖަހައި ބައެއްފަހަރު ރިތުން ކަނބައިގެންނެވެ. ނަމަވެސް އެރަދުންގެ މަތިވެރި ޖިހާދު ކާމިޔާބުކުރައްވައި އިސްލާމީ މަތިވެރި ބަޠަލެއްގެ ދަރަޖަ ލިބިވަޑައިގަތެވެ.\nދެން ފޮތިރިޔާނެގި އުޅަނދުތަކުގައި އަތޮޅުތަކާ، މާލެއާ ދެމެދު ދަތުރުފަތުރުކޮށް އުޅުނު ދުވަސްވަރެވެ. މާލެއާއި އެންމެދުރު އަތޮޅެއްކަމަށްވާ އައްޑުއަތޮޅުން ވެސް ރިޔާނެގި އޮޑިފަހަރުގައި މާލެއަށް އައިސް ގޮސް އުޅުނެވެ. އަތޮޅުން ނުވަތަ މާލެއިން ފުރާތާ2މަހާއި4މަހާއި ދެމެދުގެ ދުވަސްތަކެއް ބައެއްދަތުރުގައި އެދާތަނަކަށް ނުދެވި ހޭދަވެފައި އެބަހުއްޓެވެ. ފުރިފަހުން މޫސުމް ގޯސްވެ ވިއްސާރަވުމާއި ވައި ނުބައިވުމާއި ވައި ނުލިބުމާއި މިކަހަލަ ކަމެއް މެދުވެރިވެގެންނެވެ. ހަވަރުތިނަދޫގެ މޮޅު މާލިމީއެއްކަމަށްވާ ރަންގަލް އަލްފާޟިލް ޢަލީ ޙުސޭން ބުނުއްވީ، އެއްދަތުރު ހަވަރުތިނަދޫން މާލެއަށް ދެވުނީ2މަހާއި 15 ދުވަހުންކަމަށެވެ. އެއީވެސް މާލެ ދަތުރެކެވެ. 1974މ. ވަނަ އަހަރު އޮޑިއަކުން މާލެ ދިޔަ މީހަކު ބުނީ، އޭނާ މާލެދިޔަ ފުރަތަމަ ދަތުރު މާލެ ދެވުނީ ރަށުން ފެށިގެން ފަލިޖަހާފައި ކަމަށާއި، ދަތުރުމަތީގައި 15 ދުވަސް ހޭދަވި ކަމަށެވެ.\nއޭގެފަހުން ކަނޑުމަގުން އިންޖީނު އުޅަނދުތަކުން 12 ގަޑިއިރުން ވެސް މާލެ ދަނީ އެވެ. އެއީވެސް މާލެ ދަތުރެކެވެ. އަދި 18 ނުވަޔަ 24 ގަޑި، ނުވަތަ އެއަށްވުރެ ކުޑަތަންކޮޅެއް ލަހުން ވިއަސް، ކަނޑުމަގުން މާލެ އެބަދެވެ އެވެ. ޙަގީގަތުގައި ތިމާއަށް ދިމާވާ ވަރަށްމުހިއްމު ކަމެއްގައި ނޫނީ ކޮންމެހެން ހައްވަ އެބުނާހެން ކައްދޫގައި ނުޖެއްސިއަސް ޖެއްސިއަސް ނެތްފެންވަރަކުން ނުލިބޭ އެއްޗަކުން ނެގި ދަރަންޏަކުން ވައިގެމަގުން މާލެ ދިޔުމަކީ ކޮންމެހެން ކުރަންޖެހޭ ކަމެއްތޯ ވިސްނާލުމަކީ ވެސް ނެތްކަމެއް ނޫނެވެ. ތެދެކެވެ. ކުރިންނުދެކޭ ތަރައްގީ އަތުވެއްޖެ އެވެ. އެއާއި އެއްވަރަށް ފައިހަމަކުރަން ޖެހެ އެވެ. އެކަމަކު ފައިހަމަކުރަންޖެހެނީ (ހަމަހަމަކުރުމުގެ ގޮތުން) ފައި ބުރިކޮށްގެންތޯ އެވެ؟ މީހާގެ އުކުޅުވަޅުން ފައި ނެއްޓިގެންދާހާ ބާރަށް ދުވެފައިތޯ އެވެ؟ މީހާގެ ދިރިއުޅުމުގެ މުޅި ހަކަތަ އެކަމަށް ދޫކޮށްލައިގެންތޯ އެވެ؟ މީހާ ދަރަނިވެރިވެ މުޅިން އިފްލާސްވެގެންތޯ އެވެ؟ ދެއްވި މިންވަރަށް އީމާންވުމެއްނެތް ނުބައި މަގަކުން ގޯޅި އަޅައިގެންތޯ އެވެ.\nއާދެ! އިސްލާމް ދީނާއި، ދިވެހި ޤަވްމަށް ހުތުރުއަރާ ކަމަކަށް ލާހިގު ވެގަތުމަށް "އެއްތަންވުމަށް" މާލެ ގެންދަން ބޭނުންވާ ބަޔަކަށް އަޅުވެތިވެ، ޓިކެޓު ހޯދައިގެން މާލެއަށް ދިޔަކަމަށްވިއަސް ހަމަ އެދެވުނީ މާލެ އަށެވެ. ނިދާލާނެ ކަންފަސޭހަ ވެއްޓަކީ، އަދި އެހެންކަމެއްކަމަށް ވިއަސް ވެހެވެ! އެކަމަކު އިންސާނުން އަވީގައި ނިދައި ކައިބޮއި އުޅޭތީ އަދި ފެނިފައެއް ނެތެވެ.\nމިއީ ތަރައްގީގެ ކަންފަސޭހަކަމާއި ހަށި ފަސޭހަކަމުގައި ހުރިހާއެންމެން ހުރިހާވަގުތެއްގާ ވިސްނަންޖެހޭ ކަމެކެވެ. ދިރިއުޅުމަކީ ހަނގުރާމައެކެވެ. އެ ހަނގުރާމައިގެތެރެއިން ހިތްހަމަ ޖެހުމާއި ނުޖެހުމާއި އުފާވެރިކަމާއި ހިތްދަތިކަމާއި ފަސޭހައާއި އުނދަގޫތައް ވެސް ތަޙައްމަލު ކުރަން ޖެހޭނެ އެވެ. އެކަމަކު އެންމެބޮޑު ނަޞީބުވެރިއަކީ، ދެދުނިޔޭގެ ބާއްޖަވެރިކަން ލިބިގަންނަ މީހާ އެވެ. އެއީ މިލިޔުމުގެ މަގްޞަދަށްޓަކައި ނުއުފަންނަ ޙައްވައެއްގެ ނަމުގައި މިސާލު ގެނެސްދީފައިވާ ކަހަލަ ކަންކަމަށް ވިސްނައިގެން ދުނިޔެއާއި އެދުނިޔޭގައިވާ ތިމާ އަތްނުފޯރާފަށުގެ ކަންކަމަށް ހިތް ނުކިޔައި އެއަށް ސަލާން ނުޖަހައި އެއަށް ދަރަނިވެރިނުވެ އެއަށް އަޅުވެތިވުމެއް ނެތް އިސްލާމީ ބާއްޖަވެރިކަން ލިބިގަންނަ މީހާ އެވެ.